הוועדה לענייני ביקורת המדינה, כנסת 18, פרוטוקול מספר 188, 2011-07-05 10:00

יואל חסון: שלום ובוקר טוב לכולם.

יואל חסון: אני מתכבד לפתוח את ישיבת הוועדה לענייני ביקורת המדינה בנושא התנהלות עיריית נצרת עילית, דיון שביקשה ממני פאינה קירשנבאום, ליזום בוועדה לענייני ביקורת המדינה.

יואל חסון: אני רוצה, לפני שאנחנו נתחיל בדיון בעניין עצמו, לעדכן על דבר שהוא בעיני חמור ודרמטי, שארע הבוקר בהקשר של הדיון הזה.

יואל חסון: משעות הבוקר המוקדמות, אנשים קיבלו טלפונים ממישהו, אני לא יודע בדיוק, אנחנו בודקים את זה עוד, שהזדהה כאיש מטעם הוועדה לענייני ביקורת המדינה והודיע לאנשים השונים שהישיבה כאן מבוטלת.

יואל חסון: זה היה מערך מאד מתוכנן, של טלפונים לאנשים, תוך התחזות לנציג הוועדה לביקורת המדינה.

יואל חסון: בעיני זה דבר חמור ביותר.

יואל חסון: בכוונתי לפנות לקצין הכנסת, אני מתכוון לחקור את העניין הזה.

יואל חסון: אני מתכוון ואני מבקש מכל מי שקיבל פניה כזאת וקיבל טלפון כזה היום, לבוא ולדווח לנו באיזה שעות הוא קיבל את הטלפון.

יואל חסון: יכול להיות שנדרוש ונבקש לדעת ולבדוק, במסגרת חקירתית, את הנייד שלו.

יואל חסון: התחזות מטעם הוועדה לביקורת המדינה או מטעם מי מהכנסת, אני חושב שזה האירוע החמור ביותר, שאני לפחות שמעתי עליו בהקשר של הכנסת.

יואל חסון: מעולם לא היה דבר כזה ---

אופיר אקוניס: זו עבירה פלילית.

יואל חסון: בוודאי שזו עבירה פלילית ואני, בהתייעצות עם הייעוץ המשפטי של הכנסת ושל הוועדה, בהתייעצות עם קצין הכנסת, אני גם אשקול לפנות למשטרת ישראל, כדי לחקור מי התחזה כאן בתור נציג של הוועדה לביקורת המדינה וביקש למעשה לחבל, לחבל בעבודת הכנסת.

יואל חסון: פשוט לחבל בעבודת הכנסת ואנחנו נגלה את הדבר הזה.

יואל חסון: אני עוד פעם מבקש, מכל מי שקיבל שיחת טלפון כזאת, לבוא ולדווח לנו לאחר הישיבה, כדי שנוכל לעשות את הבדיקות ולהגיע למי שפעל בצורה חמורה שכזאת.

יואל חסון: עכשיו לעניין עצמו, אנחנו ---

קריאה: ואף על פי כן, ההרכב מלא.

יואל חסון: מכיוון שאנחנו פעלנו.

יואל חסון: אנחנו מזערנו את הנזקים, מי יודע, אולי בכל זאת נגרם נזק, אבל זה בכלל לא חשוב הנזק הישיר, זה חשוב עצם העובדה שלמישהו היה את העוז לעשות פעולה חמורה שכזאת ולחבל בעבודת הכנסת.

יואל חסון: אני חושב שזה דבר חמור, אני לא חושב שזה מעולם היה ואנחנו נחקור ונוודא ונגלה את הדבר הזה ואני לא מתכוון לעבור על כך לסדר היום.

יואל חסון: אז כמו שאמרתי, חברת הכנסת פאינה קירשנבאום פנתה וביקשה את הדיון הזה ולכן אני אבקש ממנה לפתוח את הדיון ולהציג את הנושאים שאת מבקשת, כך זה נהוג, שאת מבקשת לדון עליהם בדיון הזה.

יואל חסון: בבקשה גברתי.

פניה קירשנבאום: כבוד יושב הראש, חברי כנסת ואורחים, רק להוסיף לדבריך, כבוד יושב הראש, זה לא רק שנעשו טלפונים למוזמנים, על כך יצאה גם הודעה לביקורת כניסה בכנסת, מכיוון שכשהאורחים הגיעו, נאמר להם שהוועדה בוטלה ולא מבינים לאן הם צריכים להגיע, אז אתה יכול גם לבדוק מי הודיע פה למבקרים, על כך שהוועדה בוטלה ולא ידעו ואנשים יכולים להגיד שנתקלו בקושי בכניסה לכנסת אפילו.

יואל חסון: אנחנו נבדוק את זה.

פניה קירשנבאום: אז לעניין עצמו.

פניה קירשנבאום: אני בדרך כלל, כמו שאתה יודע, עוסקת בשלטון המקומי והדבר הזה מאד חשוב לי.

פניה קירשנבאום: החוזק של השלטון המקומי זה אחד הדברים שיוצרים יציבות משקית במדינת ישראל ועל כך אני משתדלת לפעול לאורך זמן.

פניה קירשנבאום: שום נושא הוא לא נושא אישי, אלא באמת טובת העיר וזה בלבד מה שמעניין אותי.

פניה קירשנבאום: לא מעט אני נתקלת בתקשורת בכתבות, על התנהלות ראש העיר ומכיוון שאני לא יודעת את האובייקטיביות של הדברים, אז אני לא אתחיל לציין את כל מה שהוזכר בתקשורת על מסיבות הניצחון, על השוחד, כי בכך מתעסקת המשטרה וכמו שאנחנו יודעים על כך ראש העיר היה עצור במשטרה ופעמיים היה במעצר בית, אבל אני שוב קוראת.

פניה קירשנבאום: אני רוצה להתייחס לניהול העיר.

פניה קירשנבאום: אז קודם כל אני רוצה לדעת איך מתנהלת העיר כשראש העיר לא נמצא רוב הזמן.

פניה קירשנבאום: אני רואה ואני שומעת ואני קוראת ועל כך יש גם עדויות במשטרה, על התנכלות לגזבר וליועצת המשפטית של העירייה, על הקושי בניהול העיר, על כך שישיבות מועצה לא מתנהלות, על כך שכדי לקבל ישיבת מועצת עיר צריך לפנות לבית משפט ולבקש כינוס של הישיבה; על כך שלפני הבחירות האחרונות היה עודף כספים בקופה של העירייה והיום היא גירעונית.

פניה קירשנבאום: אז מה שמדאיג אותי זה בהחלט שלטון מקומי ולכן אני ביקשתי, כי אני חושבת שהמטרה היא שמשרד הפנים ייכנס לעובי הקורה, יבדוק מה קורה שם ברשות וישקול לדעתי, האם אין צורך ללכת לבחירות כלליות ברשות ולהחליף את ההנהגה.

פניה קירשנבאום: תודה.

יואל חסון: מי כאן מטעם משרד הפנים?

חמוד סייח: אני, אדוני היושב ראש.

יואל חסון: מה תפקידך, תזכיר לנו.

חמוד סייח: אני חמוד, נציג מחוז הצפון ונציג השר.

יואל חסון: טוב.

יואל חסון: תיכף ניתן לך את רשות הדיבור.

יואל חסון: נתחיל עם חברי הכנסת ואחר כך נעבור לאורחים.

יואל חסון: חברת הכנסת אריאל, בבקשה.

אורי אריאל: תודה, בוקר טוב.

אורי אריאל: כפי שאמרה חברת הכנסת קירשנבאום, יש בעניין מסוים חקירת משטרה ואני לא רואה איך אנחנו נועיל להועיל פה בעניין הזה.

אורי אריאל: מבקר המדינה בודק את התנהלות העירייה ואת יודעת מזה.

אורי אריאל: אני חושב שאת יודעת מזה ולכן קשה להבין את הבקשה, חוץ מהעניין הידוע ונחזור עליו פה למי שלא בעניינים, שיש יחסים קשים הייתי אומר, בין ישראל ביתנו לבין ראשד העיר על רקע מוניציפאלי, קואליציוני ---

פניה קירשנבאום: בגלל זה יש ---

אורי אריאל: רק שנייה ברשותך.

אורי אריאל: אנחנו מכירים, אני מקשיב ואני אקשיב הלאה גם.

אורי אריאל: זה לא סוד וזה קורה בהרבה ערים, קואליציה, אופוזיציה, הבטיחו, לא קיימו, כן קיימו, טענות שונות כאלה ואחרות שאני וודאי לא מתכוון להיכנס אליהן ואני לא חושב שתפקיד הוועדה להיכנס אליהם.

אורי אריאל: הלוואי שהייתה קואליציה מקיר אל קיר וכולם היו עובדים ביחד, אבל כמו בעוד הרבה מאד ערים בארץ, זה לא כך ובסדר ואתם משתמשים גם בוועדה לביקורת המדינה, כמו בדברים אחרים, כדי להעלות את הנושא, כולל בקשתך שמשרד הפנים יבדוק.

אורי אריאל: מה הוא יבדוק אם מבקר המדינה עכשיו בודק?

אורי אריאל: חוץ מזה, בסדר, איך להגיע, שיהיה עוד רעש רקע שתעשו כדי להרוויח, איך להגיד, נקודות פוליטיות אני קורא לזה וזה לא דבר שלילי בעיני להרוויח נקודות, אבל אני חושב שהדרך שאתם עושים את זה, במקרה הזה, היא דרך שמזיקה לנצרת.

אורי אריאל: אני רוצה להסביר למה.

זאב הרטמן: נצרת עילית.

אורי אריאל: נצרת עילית.

זאב הרטמן: לנצרת היא עוזרת.

אורי אריאל: אני מקבל את התיקון, נצרת עילית.

אורי אריאל: במבחן התוצאה, אני אגיד את זה מאד בקצרה ואם יהיה צורך אחרי זה אני אבקש עוד פעם רשות דיבור, כי אני רוצה לנסות שהדיון יתקדם.

גאלב מג'אדלה: הבנת את התיקון כדי לא לפגוע בשמה הטוב של נצרת הערבית.

אורי אריאל: לא, תסלח לי, אנחנו מטפלים גם בנצרת הערבית וברוך השם יש שם שיווקים של מינהל מקרקעי ישראל.

אורי אריאל: הסר דאגה מליבך, בסדר?

אורי אריאל: אבל רגע, אבל זה לא הדיון, ברשותך, חבר הכנסת מג'אדלה.

אורי אריאל: במבחן התוצאה, תמיד בישראל אוהבים להגיד את זה ככה והרבה מילים וזה, אבל במבחן התוצאה זה הכל נכשל.

אורי אריאל: עכשיו נהפוך את התמונה ונגיד – יש הרבה טענות – וודאי נשמע אותן פה בהמשך הדיון, אבל במבחן התוצאה, העיר הצליחה ומצליחה.

אורי אריאל: אני מציע לבדוק את זה בעובדות, כי בנושא של הצלחה או לא של עירייה, אפשר לעשות כמו שאני לפעמים מדבר הרבה פעמים בידיים והמון מילים, סימן שאין לי משהו ברור להגיד, או להגיד עובדות.

אורי אריאל: אז נניח בנושא בינוי יש מישהו שחושב שאין התקדמות משמעותית, אחרי ששנים לא בנו יחידת דיור אחת בעיר נצרת עילית, יש עכשיו בקנה סדר גודל של 3,000 יחידות דיור.

אורי אריאל: 3,000, לא 30, לא 300, לא 1,000.

אורי אריאל: 3,000.

אורי אריאל: נושא חינוך – בבקשה, תבדקו.

אורי אריאל: אני לא עם הנתונים, לא הכנתי בדיוק, אבל תבדקו ומי שרוצה יגיד, יש פה אנשי עירייה – האם יש התקדמות בחינוך – כן או לא.

אורי אריאל: יש לזה מדדים שאומרים – הצלחנו בחינוך או לא – אז יש בחינות מיצ"ב, יש בחינות בגרות כאלה, יש כאלה, יש כאלה.

אורי אריאל: אדרבא, שמי שרוצה יסביר אם היה כישלון או הצלחה.

אורי אריאל: בנושא פרויקטים – אני אזכיר כמה.

אורי אריאל: אני מודה, אני הייתי מעורב בחלקם ואני מכיר אותם באופן אישי ואני לא מכיר את כל מה שנעשה בעיר, לא למוטב בעיקר, גם לא אל מי שיש לו טענה, יכול להיות שאני לא מכיר, אדרבא, נשמע.

אורי אריאל: הוקמה מכינה קדם צבאית לא דתית.

אורי אריאל: זו הצלחה או כישלון?

אורי אריאל: לפי דעתי המכינה תבור היא הצלחה גדולה מאד.

אורי אריאל: איך אני יודע?

אורי אריאל: כי לשנה הבאה, יושב הראש, על 30 מקומות נרשמו 350 איש, נערים ונערות שבאו למבדקים, באו לזה.

אורי אריאל: זאת אומרת זה לא הירשמות באינטרנט, איך הם קוראים לזה והוא רשום.

אורי אריאל: לא. הם רבים.

אורי אריאל: על כל מקום יש 10 אנשים, נערים ונערות, שרבים ללכת לעיר נצרת עילית.

אורי אריאל: בשנה האחרונה הגיע גרעין משפחות מהציבור הדתי לאומי.

אורי אריאל: לדעת החברים, לדעת חברי הכנסת זו הצלחה או שזה כישלון?

אורי אריאל: איך אני מבין שזו הצלחה מעבר לזה שהם באו?

אורי אריאל: כי יש עכשיו לחץ גדול מאד על 10 משפחות ויותר, נוספות שרוצות לבוא.

אורי אריאל: רוצות, טעיתי.

אורי אריאל: דורשות לבוא, מפעילות את כל העולם, את סילבן, את כל העולם, להשיג תקציב כזה, לסדר את זה, לעשות כזה.

אורי אריאל: אז מי שירצה ויהיה מוכן להתייחס – האם זו הצלחה או כישלון.

יואל חסון: אוקי.

אורי אריאל: יש עוד כמה הישגים, אז תרשה לי.

אורי אריאל: בדרך כלל אומרים ---

יואל חסון: לא, מה זה עכשיו, אתה סוטה קצת מהעניין.

אורי אריאל: לא, אני לא סוטה, זו התנהלות העירייה.

אורי אריאל: הרי אני לא עשיתי את זה, העירייה עשתה את זה.

אורי אריאל: אני אקצר, בסדר?

יואל חסון: מאה אחוז, תודה.

אורי אריאל: יש גרעין בנות שירות לאומי, לפי דעתי 12 או 15 בנות.

אורי אריאל: זה לא היה הרבה שנים בנצרת עילית, אני לא רוצה להגיד כמה, אבל נדמה לי שלא היה מעולם.

אורי אריאל: זאת הצלחה של העירייה.

אורי אריאל: יש גרעין של ציבור דתי לאומי שרוצה לבוא לעיר לקנות בתי קבע.

אורי אריאל: לא היה הרבה מאד שנים.

אורי אריאל: אני לא רוצה להגיד שנים, כי אני חושב שזה לא היה אף פעם.

אורי אריאל: בסוף, יש עוד דברים מהסוג הזה, אבל אני עכשיו צריך לגמור את דברי.

פניה קירשנבאום: אני רק רוצה להזכיר לך שכל מה שאני מונה עכשיו זה ביוזמת ישראל ביתנו.

אורי אריאל: אבל אני רוצה לגמור את הדברים שלי.

אורי אריאל: את תגידי אחרי זה שזה הכל הישג שלכם, אבל גם אז אי אפשר להגיד שזה כישלון.

אורי אריאל: בסדר, זה הישג שלכם.

אורי אריאל: א' אני שמח, אין כמו הצלחה.

אורי אריאל: בהצלחה כולם שותפים, עכשיו אני צריך להגיד ביושר, ביושר ובאופן מלא.

אורי אריאל: שני דברים אני רוצה להגיד, אחד שבאמת יש לי קשר טוב עם ליה שמטוב, תושבת העיר נצרת, שבמידה מסוימת גם נתנה לי, איך להגיד, דחפה אותי להיכנס לעניין של נצרת עילית.

אורי אריאל: ב', למען הגילוי הנאות, יושב הראש, אני קיבלתי אזרחות כבוד שהוצאה לא על ידי ראש העיר, אלא על ידי זאב הרטמן שיושב כאן וזה היה, למיטב ידיעתי, יתקנו אותי עוד פעם החברים, על דעת כל חברי המועצה.

אורי אריאל: זה לא היה שהיה צריך רוב או לחץ.

אורי אריאל: אז מי שיחשוב שאני משוחד בגלל זה, אני חושב שלא.

אורי אריאל: בקיצור, שורה תחתונה, כרגע אני ---

יואל חסון: אתה אזרח נצרת עילית, יש לך אינטרס שהעיר תתפקד.

אורי אריאל: אני עושה גילוי נאות.

אורי אריאל: לסיכום אני אומר, אני חושב שעיריית נצרת, גם אם יש בעיות וכנראה יש גם בעיות, אני לא חושב שהכל בסדר, הכל חלק, אני לא אומר את זה.

אורי אריאל: רבה ההצלחה הרבה הרבה יותר מאשר הטענות שיש וגם הטענות שיש נבדקות על ידי מבקר המדינה ולכן אני לפחות מציע להגיד, אני לא רוצה לסתום לאף אחד את הפה, אבל היות והדברים נבדקים אז נחכה שנקבל דו"ח מבקר המדינה.

אורי אריאל: אני חושב שכולם סומכים עליו.

יואל חסון: פאינה, אני אחזור אליך.

יואל חסון: אני רוצה לשמוע את חברת הכנסת אקוניס, שנרשם ואת חבר הכנסת מג'אדלה ואז נשמע את פאינה ואם חמד עאמר ירצה גם אז נשמע.

אופיר אקוניס: ברמה העקרונית אדוני.

אופיר אקוניס: אדוני, אני חושב שאתה יושב ברשות אחת הוועדות החשובות ביותר בכנסת ----

אורי אריאל: החשובה ביותר.

אופיר אקוניס: כולן חשובות.

אופיר אקוניס: לכן אני- חשובה מאד, אמרתי.

אופיר אקוניס: אני אחזור על דברי, אני אמרתי שאני חושב שאתה עומד בראשות אחת מהוועדות החשובות ביותר בכנסת, שזו הוועדה לביקורת המדינה.

יואל חסון: אני מאחל לך שתשב בה גם.

אופיר אקוניס: אני יודע שאתה רוצה שנחליף תפקידים, אבל חכה קצת.

אורי אריאל: הוא רק רוצה להסביר לציבור.

אופיר אקוניס: הציבור מבין הכל, הציבור מבין.

אורי אריאל: למי שלא יודע – זו ועדה ששמורה לאופוזיציה, בחוק.

אופיר אקוניס: נכון.

אופיר אקוניס: אני מאחל לך שנים רבות בתפקיד.

יואל חסון: יש לי תחושה שתשב פה.

אופיר אקוניס: אני מאחל לך שנים רבות בתפקיד.

אופיר אקוניס: אני חושב שלא רק בזכות הוועדה הזאת, אלא משום שהמוסד הזה, שהכנסת תפקידה לפקח על הממשלה.

אופיר אקוניס: זה התפקיד שלנו.

אופיר אקוניס: אנחנו הרגולטור על הממשלה, הרגולטור הכי גדול בממשלה וגם אם אני בקואליציה, אני בוודאי תומך במדיניות הממשלה, אבל וודאי אעמוד על זכותה של הכנסת, על חובתה – לפקח על הממשלה.

אופיר אקוניס: אני גם, כפי שאמרתי פעמים רבות בוועדה הזאת, יש לי הערכה עצומה למבקר המדינה, למוסד מבקר המדינה ולכל גורמי אכיפת החוק במדינת ישראל.

אופיר אקוניס: אני מבקש ממך אדוני יושב הראש, להבין לפני שבכלל ייפתח פה דיון, דבר אחד אני לא מבין הבוקר בנושא הישיבה הזאת ובנושא הטענות.

אופיר אקוניס: קודם כל, מר גולן, האם מתקיימת בדיקה של המבקר בנושא עיריית נצרת עילית?

שמואל גולן: אני התכוונתי בסוף הדיון להתייחס.

יואל חסון: לא, לא, אני לא רוצה שתתייחס גולן, תן לי רגע, אל תענה על השאלות כרגע.

אופיר אקוניס: אוקי, אני אומר לך מדוע, משום שאם הויכוח פה, אם הויכוח בוועדה הזאת הוא ויכוח בין קואליציה לבין אופוזיציה במועצת העיר נצרת עילית – זה איננו המקום - עם כל הכבוד גברתי, חברת הכנסת קירשנבאום.

אופיר אקוניס: אני מאד מעריך את הפעילות הנחושה שלך בנושא הניסיון ---

פניה קירשנבאום: החקירות של המשטרה הם גם בגלל הבעיות הפוליטיות?

אופיר אקוניס: נדמה לי שאני אומר את דבריי בעברית טובה, רהוטה ---

יואל חסון: חברת הכנסת קירשנבאום תפרט את הטענות שלה, שעד כמה שאני יודע הן נוגעות להתנהלות העיר עצמה, מועצת העיר, אי כינוס הישיבות, הדברים הללו שקשורים אנחנו גם אליהם.

אופיר אקוניס: מאה אחוז.

אופיר אקוניס: בעניין חקירת משטרה הבית הזה, כידוע לכם, אמרתי בתחילת דברי שאני מכבד את מבקר המדינה ואת רשויות אכיפת החוק.

אופיר אקוניס: אני מכבד וכשאני אומר את זה אני גם מתכוון לזה ואתם יכולים למצוא את זה בכל הציטוטים שלי ובכל ההתבטאויות שלי, בכל דבר ועניין וזה חל על כולם.

אופיר אקוניס: זה חל על כולם: על שרים, על חברי כנסת ועל כל אזרחי מדינת ישראל.

אופיר אקוניס: כולם שווים בפני החוק.

אופיר אקוניס: כך למדתי, גם אתה למדת את זה בתורתו של זאב ז'בוטינסקי.

אופיר אקוניס: יפה.

אופיר אקוניס: עכשיו, אני עובר לדבר השני.

אופיר אקוניס: אם העניין הזה פה, אדוני יושב הראש, אם העניין הזה פה הוא עניין של ויכוח ואני לא מתייחס לחקירת המשטרה, אינני יודע, אני יודע שהיא מתקיימת, אינני יודע מה קורה בה, אנחנו לא אמורים לדעת, היא תסיק את מסקנותיה ותפרסם אותן לציבור.

אופיר אקוניס: אבל אם העניין הזה הוא ויכוח בין קואליציה לבין אופוזיציה בתוך עיריית נצרת עילית, אני חוזר, זה, המקום הזה, הוועדה החשובה הזאת, שאני מאד מכבד את העומד בראשה ואת החברים בה ואני חבר קבוע בה ואני בה לישיבות, לא לכולן, אבל החשיבות ביותר בוודאי.

אופיר אקוניס: אני אומר זהו איננו המקום משום שאם כך גברתי, חברתי, פשוט את יוזמת הדיון, אם כך אני בטוח במאה אחוז שבכל עירייה ואתה לא תוכל פה, אדוני יושב הראש, לקיים את כל הישיבות, משום שבכל עירייה וכך צריך להיות הדבר, משום שבעירייה יש ויכוח בין קואליציה לבין אופוזיציה.

אופיר אקוניס: משום שבבית הזה יש ויכוח דמוקרטי בין קואליציה לבין אופוזיציה.

אופיר אקוניס: משום שבארצות הברית יש ויכוח בין הבית הלבן לבין הקונגרס.

אופיר אקוניס: ככה זה עובד.

אופיר אקוניס: זה איזונים ובלמים.

אופיר אקוניס: אבל אם הויכוח הפוליטי הפנימי הוא בתוך עיריית נצרת עילית – זה הוא איננו המקום – ואני באמת מנסה להבין בסופו של דבר לאן הולך הדיון הזה, מה היא מטרתו ומה אנחנו אמורים להסיק ממנו.

יואל חסון: מאה אחוז, תודה, חבר הכנסת אקוניס.

יואל חסון: אני רוצה קודם להבהיר דבר חשוב.

יואל חסון: הדיון הזה, גם לפי שיחה ששוחחה איתי על כך חברת הכנסת פאינה קירשנבאום, מתמקד לא בחקירת המשטרה ולא בעניינים שנבדקים על ידי המשטרה.

יואל חסון: אנחנו לא המשטרה ולא מחליפים את המשטרה ולא מתעסקים בעניין הזה וזה לא על הפרק בכלל וזה לא על סדר היום.

יואל חסון: על סדר היום זה נושא שבדרך כלל גם עולה ועלה, בעיני זה קודם כל, ההתנהלות של משרד הפנים לאור מצבה של העיר נצרת עילית.

אופיר אקוניס: זה לא הוגדר כך.

יואל חסון: לא הוגדר, איפה ראית הגדרה?

יואל חסון: כתוב, התנהלות עיריית ---

אופיר אקוניס: כתוב – התנהלותה של עיריית נצרת.

יואל חסון: ההתנהלות שקיימת שעובדתית, שיכול להיות שראש העיר עכשיו יגיד שהיא אחרת ואנחנו נקבל תשובות ונשאל שאלות ---

פניה קירשנבאום: ומשרד הפנים יבדוק.

יואל חסון: ומשרד הפנים אולי יבדוק, אם נחליט על זה בסוף הדיון.

יואל חסון: על טענות, על ההתנהלות לדוגמא: כינוס או אי כינוס מועצת העיר, הנושא של קבלת ההחלטות ---

אופיר אקוניס: וזה לא נושא של ועדת הפנים?

יואל חסון: של ועדת הפנים.

יואל חסון: הועדה לביקורת המדינה, להזכיר לך שטיפלנו ---

אופיר אקוניס: ועדת הפנים של הכנסת, אני שואל, אולי היועץ המשפטי לוועדה יוכל לענות לי.

יואל חסון: בערים נוספות.

יואל חסון: מאה אחוז.

יואל חסון: אנחנו נעשה דיון.

אופיר אקוניס: היועץ המשפטי לוועדה אולי יוכל לענות על זה.

יואל חסון: אז בוא אני אגיד לך את השיעור הראשון שחשוב, לפני שתתחיל להיות יושב הראש כאן.

אופיר אקוניס: זה לא יקרה בקרוב, זה לא יקרה, אל תדאג.

יואל חסון: אחד היתרונות של הוועדה הזו, שהיא יכולה לעסוק בכל נושא, בוודאי בנושא שקשור להתנהלויות לא תקינות, לכאורה.

יואל חסון: אז לכן זה המקום, הוועדה לביקורת המדינה.

אופיר אקוניס: עכשיו, אדוני יושב הראש, אני שאלתי ---

יואל חסון: אני נורא מתרגש מהנוכחות של חברים שהרבה זמן לא ראיתי ואני שמח שהם פה.

אופיר אקוניס: אותי אתה רואה הרבה.

אופיר אקוניס: אבל אני שאלתי שאלה שהיא חשובה לדיון – האם מתקיימת בדיקה של מבקר המדינה – בנושא עיריית נצרת עילית.

יואל חסון: הוא יענה בסוף הדיון.

אופיר אקוניס: אחרת אין לנו בסיס לדיון.

יואל חסון: אתה יודע מה, תגיד את מה שאמרת לי קודם, בוא נחשוף את העניין הזה.

אופיר אקוניס: נכון, יש שקיפות.

אופיר אקוניס: אני מצפה בדיון הזה לשקיפות מכולם.

יואל חסון: יש שקיפות, תהיה בוודאי.

יואל חסון: תגיד את מה שאמרת לי.

שמואל גולן: אדוני, כל הנושא, לפני שאנחנו נכנסים פה לדיון, כל הנושא של ההתנהלות וההתרחשויות בנצרת עילית, נמצא במעקב שלנו כבר למעלה משנה וחצי.

שמואל גולן: במסגרת ההתרחשויות בוצע פה מהלך של צו הגנה זמני לגזבר, מחשש לפיטורין ---

יואל חסון: שהוא עד היום תחת צו הגנה, נכון?

שמואל גולן: הוא תחת צו ויש דיון ב-21 בחודש, שאני מקווה שבעקבותיו, בסופו של דבר, המבקר יסכם את הנושא הזה.

שמואל גולן: התקבלו עוד תלונות של צווי הגנה.

שמואל גולן: רק השבוע קיבלנו בקשה להגנה ממנכ"ל החברה הכלכלית בעניין הזה.

יואל חסון: של נצרת עילית.

שמואל גולן: של נצרת עילית, אנחנו מדברים רק על נצרת עילית.

שמואל גולן: הנושא הזה נמצא אצלנו בבחינה כבר שנה וחצי.

שמואל גולן: אנחנו היינו מנועים מלבדוק את הנושא הזה בגלל בדיקת המשטרה.

שמואל גולן: אנחנו בדרך כלל כשמשטרה פועלת ועובדת, אנחנו מנסים לא להיכנס לתוך ----

יואל חסון: פרסום הממצאים זה צפוי לעוד המון זמן.

שמואל גולן: כן.

שמואל גולן: עכשיו אנחנו, לאחר שהמשטרה סיימה את עבודתה ויציגו פה באיזה שלב זה נמצא, אנחנו נכנסנו לביקורת.

שמואל גולן: הביקורת הזאת לוקחת כמה שלוקח לה זמן, זה יכול לקחת אפילו שלושת רבעי שנה עד שנה.

יואל חסון: אוקי, תודה רבה.

יואל חסון: אתה תמשיך להתייחס גם בהמשך הדיון.

יואל חסון: תודה רבה.

יואל חסון: חברת הכנסת קירשנבאום רצית להתייחס ואז נשאל את ראש העיר כמה שאלות ונשמע את ההתייחסות שלו.

יואל חסון: כל מי שנמצא כאן ידבר, זה הנוהל בוועדה לביקורת המדינה.

יואל חסון: אז מי שרוצה לדבר נא להעביר פתק עם שמו, אלי, למנהלת, ואנחנו ניתן לו זכות דיבור.

פניה קירשנבאום: קודם כל אני רוצה להגיד שאין פה שום בעיה קואליציה אופוזיציה, מכיוון שראש העיר שולח אלי, לפחות פעמיים בשבוע שליחים ומציע לנו סגנות בעירייה ואני יכולה להביא לפה אנשים שיהיו עדים על כך שאני מקבלת את השליחים האלה עם הצעות.

פניה קירשנבאום: לכן אני לא חושבת שיש פה בעיה של קואליציה אופוזיציה.

פניה קירשנבאום: אני בהחלט לא מתחילה פה עם כל הנושא של מכירת השוק העירוני ב-12 מיליון שקל, כמו שזה פורסם בעיתון ואני לא מדברת על רשימות חיסול, שיש עדי מדינה שמעידים על כך ואני לא נגעתי בנקודות האלה.

פניה קירשנבאום: כי אם הייתי רוצה לגעת בהן, הייתי מדברת עליהן בפתיחה.

פניה קירשנבאום: אני גם מתפלאת שאלה שדואגים לשקיפות וניקיון כפיים בשלטון, היום פתאום תופסים את הצד לא בדיוק כזה נקי, כשהם מקבלים קרקעות מראש העיר, לגרעינים תורניים ולכל מיני גרעינים אחרים, כשאנחנו ביחד דאגנו לטפל.

אורי אריאל: תפרטי, תפרטי בבקשה.

אורי אריאל: מי קיבל?

פניה קירשנבאום: כמו שאמרת, אני לא הפרעתי לך, אז תתאפק, אל תפריע לי.

אורי אריאל: לא, אבל אם תואילי לפרט.

יואל חסון: חבר הכנסת אריאל, אל תפריע לה בבקשה, היא לא הפריעה לך.

אורי אריאל: לא, מה שנאמר פה זה שקיבלו שוחד, נכון?

יואל חסון: לא, אבל מה שנאמר זה זכותה, אתה תגיב אחר כך.

אורי אריאל: אל תאבדי את הצפון.

פניה קירשנבאום: אני רק רוצה להגיד לך שראש העיר הזה מיומן מאד במתן שוחד ועל כך יש עדויות גם במשטרה וגם אצל מבקר המדינה.

פניה קירשנבאום: אז חבל שאתה תומך בראש עיר כזה, חבל מאד.

פניה קירשנבאום: וגם בקרקעות האלה, חבל ש... אותך.

אורי אריאל: את מאשימה את הגרעין ---

פניה קירשנבאום: אני לא מאשימה, אני רק אומרת.

פניה קירשנבאום: כל המכרזים בעירייה לא מנוהלים בצורה נקייה.

פניה קירשנבאום: אין מכרזים תקינים לשוק, אין מכרז תקין לחנייה.

פניה קירשנבאום: לאכלוס בית ספר חרמון, על כך דובר בישיבות המועצה, זה נעשה ללא שיתוף פעולה עם הבכירים ברשות.

פניה קירשנבאום: עכשיו, אם רוצים שאני באמת אתחיל להיכנס לפרויקט ופרויקט ולנמק את כל הפרטים בהם לא הייתה התנהלות נכונה של ראש העיר, אז אני יכולה לעשות את זה.

פניה קירשנבאום: אני לא משרד הפנים ואני לא מבקר המדינה.

פניה קירשנבאום: אני באתי לפה ואמרתי – אני לא פורשת את כל הבעייתיות – אתם רוצים, יש פה נציגים של העירייה, שהם יגידו.

פניה קירשנבאום: אני באתי לפה עם בקשה אחת ויחידה.

פניה קירשנבאום: אני מכבדת מאד את משרד מבקר המדינה ואני בהחלט עובדת איתו בשיתוף פעולה.

פניה קירשנבאום: אבל בגלל העומס במשרד מבקר המדינה, אני יודעת שזה לא בגלל האי רצון או הרצון.

פניה קירשנבאום: זה בגלל באמת העומס, התהליכים נמשכים הרבה זמן ואני חוששת שפגיעה בעירייה תהיה קשה יותר מחודש לחודש.

פניה קירשנבאום: לכן, ביקשתי לערב את משרד הפנים וביקשתי שמשרד הפנים ייכנס עם ביקורת נוספת לרשות הזאת ויחליט אם יש מקום לבחירות או אין מקום לבחירות.

פניה קירשנבאום: זאת כל הבקשה שלי.

יואל חסון: מאה אחוז.

יואל חסון: תודה רבה.

יואל חסון: חבר הכנסת מג'אדלה.

גאלב מג'אדלה: אדוני יושב הראש, קודם כל אני רוצה לברך אותך על זה שאתה מקיים את הדיון, זה חשוב שאתה מקיים אותו.

גאלב מג'אדלה: אני נקלע אליו מזווית אחרת.

גאלב מג'אדלה: איך אני יודע שיש משבר בין ישראל ביתנו לבין ראש העיר?

גאלב מג'אדלה: ראש העיר דיבר נגד שיתוף יהודי-ערבי, התבטא מאד קשה, לא ראוי לראש עיר.

גאלב מג'אדלה: אני שמח שהוא שינה את דעתו וחזר בו והתחלת האמירות האלו, שהיו מאד ואני לא רוצה להשתמש במילים קשות, מאד לא מתאימות לראש עיר, שאני מכבד ומעריך ונבחר ציבור, כשנקלע המשבר עם ישראל ביתנו, התחיל לדבר אחרת, כי שילם להם אתנאן בסיסמאות, נגד הערבים, אזרחי נצרת עילית שהם מעל 7,000 ---

חמד עמאר: הדיון הוא לא ישראל ביתנו.

פניה קירשנבאום: והוא גם מעולם לא היה ישראל ביתנו ולעולם לא התמודד בתמיכה של ישראל ביתנו.

חמד עמאר: אדוני יושב הראש, אנחנו מסיטים את הדיון לא למקום הנכון.

חמד עמאר: הדיון הוא לא ישראל ביתנו, הדיון הוא ראש עיריית נצרת בניהול של עיריית נצרת עילית.

פניה קירשנבאום: הוא לא התמודד מישראל ביתנו, לא נתמך בבחירות על ידי ישראל ביתנו.

גאלב מג'אדלה: אדוני יושב הראש, אני מודיע לפרוטוקול שאני מדבר בשם עצמי ואומר את דעתי.

גאלב מג'אדלה: הם לא תתאפקו, אני לא אתן לכם לדבר מילה אחת בתור שלכם.

יואל חסון: חברים, אם לא תתאפקו, תדבר בשם כל המגזר.

גאלב מג'אדלה: כן, אז תתאפקו ואני אומר את דעתי, אני לא אומר את דעתכם.

גאלב מג'אדלה: תלמדו לשמוע אחרים ותפסיקו עם הדיקטטורה הזאת שמנהיגכם מכניס לבית הזה.

יואל חסון: כן, בואו נשאר בתחום הדיון.

גאלב מג'אדלה: איך אני יודע שהם נקלעו למשבר עמוק?

יואל חסון: איך?

גאלב מג'אדלה: הוא שינה את דעתו, התחיל לדבר אחרת על שיתוף ועל אחווה ועל חיים משותפים – מה שצריך ראש עיר לעשות כאשר יש לו 67,000 תושבים בעיר שלו – משלמי מיסים.

יואל חסון: אבל איך, אתה לא מופתע פתאום מהשינוי?

גאלב מג'אדלה: הופתעתי.

גאלב מג'אדלה: שאלתי מה קרה, אמרו יש משבר עם ישראל ביתנו, אמרתי זה לטובתנו.

פניה קירשנבאום: לא אמרו לך שזה בגלל שנמכר השוק ב-12 מיליון שקל?

גאלב מג'אדלה: אמרתי זה סימן טוב, עכשיו אנחנו צריכים להתגייס לחזק את יסודות החיים המשותפים בעיר הזאת ולתת לראש העיר להצליח, כי הוא חזר למסלול השפיות ואני לא מאשים אותו.

חמד עמאר: מה, הוא לא היה שפוי קודם?

גאלב מג'אדלה: מסלול השפיות בדיבורים.

גאלב מג'אדלה: אתה האחרון שתדבר על שפיות.

גאלב מג'אדלה: אתה האחרון שתדבר על שפיות.

גאלב מג'אדלה: האחרון.

יואל חסון: אני חושב שהוא אחד השפויים פה.

יואל חסון: זה אחד השפויים שיש בבניין הזה, תאמין לי.

גאלב מג'אדלה: כי אתה לא מכבד את היסוד האלמנטארי של תרבות דיבור ותרבות דיון ושיח ציבורי.

יואל חסון: טוב, אדוני, בלי אבחנות נפשיות פה של החברים.

גאלב מג'אדלה: לא, אני מוכרח, כי תראה מה קורה, הוא מפריע בשתי דקות ארבע פעמים.

יואל חסון: אלא אם כן תספר לי שאתה דוקטור מג'אדלה.

אורי אריאל: האם להזמין את רופא הכנסת?

גאלב מג'אדלה: לכן אני אומר לך, אדוני יושב הראש, זה דיון מבורך, זה טוב.

גאלב מג'אדלה: עוברים השמצות וסיסמאות בעיר, בוא לדיון ענייני, אמיתי וזו הזדמנות לתת לראש העיר ולאחרים לומר באופן ענייני את דעתם.

גאלב מג'אדלה: לגבי משרד הפנים, יושב כאן נציג בכיר, צריך לשמוע אותו.

גאלב מג'אדלה: לכן אני אומר לך יישר כוח על השינוי האמיתי והמהותי והחשוב ואני אומר לך יותר מזה – אתה בא לתקן עוולות וכישלון של ממשלות ישראל במדיניות כלפי נצרת הערבית – אשר עברו אליך, לגור אצלך וזה צעד מבורך.

גאלב מג'אדלה: מעז יצא מתוק.

יואל חסון: טוב, תודה רבה.

יואל חסון: אני מודה לך.

יואל חסון: אדוני ראש העיר, פה באמת הושמעו טענות, גם היה גיבוי אבל גם היו טענות.

יואל חסון: יש כמה שאלות, בוודאי ביקורת המדינה זה ועדת שאלות ותשובות, זה לא נאומים.

שמעון גפסו: בוודאי אדוני.

יואל חסון: אני אשאל אותך כל מיני שאלות, יכול להיות שגם תוך כדי ויכול להיות שחברי כנסת אחרים ישאלו אותך גם, זו זכותם.

יואל חסון: אני רוצה קודם כל לשאול אותך שאלה בסיסית.

יואל חסון: נושא בסיסי בהתנהלות של מועצת עיר זה נושא של כינוס מליאת המועצה.

יואל חסון: כמה פעמים כינסת אותה בשנת 2011?

שמעון גפסו: תראה, מתחילת כהונתי, אני עשיתי סיכום ---

יואל חסון: 2011.

שמעון גפסו: אני אבדוק את הנושא הזה כמובן.

יואל חסון: לא, תגיד לי ב-2011.

שמעון גפסו: אני עכשיו אבדוק, תוך שנייה אחת אבדוק.

יואל חסון: אז תבדוק.

יואל חסון: בינתיים שאתה בודק, כאשר חבר מועצה ---

שמעון גפסו: 4 פעמים מן המניין, אחד דיון מיוחד לתקציב ו-8 טלפוניים.

יואל חסון: טלפוניים?

שמעון גפסו: ישיבת מועצה טלפונית על נושא מסוים.

יואל חסון: ישיבת מועצה טלפונית?

יואל חסון: ככה אתה עושה את זה?

יואל חסון: טלפונית?

שמעון גפסו: יש דבר כזה.

שמעון גפסו: זה מופיע בפקודת העירייה.

יואל חסון: זה תחליף לישיבת מועצה אמיתית?

שמעון גפסו: לא.

שמעון גפסו: זאת אומרת, אם צריך איזה אישור של משהו מיוחד, מתקשרים לכולם.

יואל חסון: אבל למה אתה לא מכנס את המועצה בצורה ---

שמעון גפסו: למה אתה חושב שאני לא?

אורי אריאל: 6 פעמים, יואל.

יואל חסון: לא, טלפונית הוא אומר.

שמעון גפסו: לא, לא, אני אומר 6 פעמים כונסה בפועל.

אורי אריאל: בפועל ישיבה רגילה 6 פעמים זה פעם בחודש.

יואל חסון: כמה צריכה להתכנס ישיבת מועצת עיר?

שמעון גפסו: פעם בחודש למעט פעמיים בשנה, 10 ישיבות החוק אומר בשנה.

שמעון גפסו: עכשיו, אני רוצה לומר לך אדוני יושב הראש, שמאז שנבחרתי התקיימו 27 ישיבות מן המניין ועוד ישיבה אחת שכונסה שלא כדין על ידי האופוזיציה.

שמעון גפסו: 6 ישיבות שלא מן המניין, שישה דיונים מיוחדים ו-16 ישיבות טלפוניות.

שמעון גפסו: אני חושב ואני מהבדיקה שעשיתי, זה לא פחות מכל הרשויות באזור.

שמעון גפסו: יכול להעיד על כך קצין המחוז.

שמעון גפסו: אני משתדל לקיים את כל הישיבות במועדן.

יואל חסון: מה לגבי הטענות שכאשר אתה מקבל בקשות מחברי המועצה לכנס את המועצה לישיבות שלא מן המניין, אתה לא מכנס אותן.

יואל חסון: מה ההתייחסות שלך לטענה הזאת?

שמעון גפסו: יש לכינוס בקשה שלא מן המניין נהלים מיוחדים.

שמעון גפסו: המטרה היא, קודם כל רוב הבקשות שמתבקשות הן מתכנסות ואתה יכול לראות לפי המועדים.

שמעון גפסו: ב', יש גם לזה נוהל מסוים לכנס את הוועדה.

שמעון גפסו: אם מתבקש לכנס ועדה שלא מן המניין ותוך שבוע מתקיימת ישיבת מועצה, הנושא הופך להיות הנושא הראשון ואין צורך.

שמעון גפסו: זו פקודת העיריות.

יואל חסון: וזה קורה?

שמעון גפסו: בוודאי שזה קורה.

יואל חסון: לא יהיה מישהו אחר פה שיגיד שזה לא קורה?

שמעון גפסו: לא.

שמעון גפסו: יש כאלה שלא מרוצים מהמועד או לא מרוצים מזה, אז הם רצים לבית משפט.

שמעון גפסו: אבל הם לא רצים לבית משפט באמת, הם רצים לבית משפט בשביל לתת כותרת לעיתון.

שמעון גפסו: איך אני יודע שיש פנייה לבית משפט?

שמעון גפסו: מתקשר עיתונאי אומר – מה אתה אומר על זה שחבר מועצה X, Y, Z.

שמעון גפסו: עכשיו תבין, בלי לפגוע באף אחד, רוב חברי המועצה שנמצאים, כל אלה שנמצאים פה מובטלים.

שמעון גפסו: מובטלים.

שמעון גפסו: לא עובדים, וזו אחת הבעיות ברשויות המקומיות.

שמעון גפסו: אז יש להם הרבה זמן והם מחפשים כל מיני תעסוקות אחרות.

יואל חסון: למה אתה לא אומר את זה מהצד החיובי שיש להם זמן להשקיע בפעילות הציבורית שלהם?

שמעון גפסו: זה מצוין, רק שהלוואי והיו נרתמים לסייע לקדם את נצרת עילית.

שמעון גפסו: עוד מעט, כשאני אדבר, אני אמנה מה שנעשה בנצרת עילית ואדוני ---

יואל חסון: אפשר להגיד, גם אם נעשה בדיקה, אפשר להגיד שאתה מכבד את כל החלטות המועצה החוקיות?

שמעון גפסו: בוודאי, בוודאי.

שמעון גפסו: אני עובד בתיאום עם קצין המחוז ונמצאת פה גם ראש המינהל העירוני וגם המנכ"ל.

שמעון גפסו: יש כמובן בעיות קואליציה אופוזיציה, אנחנו עובדים במועצה לעומתית, זה לא סוד, אבל אנחנו פועלים במסגרת החוק.

יואל חסון: מה לגבי הטענות של אנשי המקצוע שאתה מקבל החלטות הרבה פעמים ללא סמכות, ללא אישורים של הגורמים המקצועיים, אתה לא מתייחס לייעוץ משפטי, לחוות דעת משפטיות, להתייחסות לגזבר, לכל בעלי התפקידים בעירייה?

יואל חסון: אתה מקבל החלטות גם כספיות וגם אחרות ללא גיבוי של הדרג המקצועי.

שמעון גפסו: אני לא מקבל שום החלטה כספית ללא הגזבר, למרות שהוא גזבר עוין ואני מציין את זה.

שמעון גפסו: הוא גזבר עוין ואני משמש כגזבר על.

שמעון גפסו: הגזבר על הוא לא ---

יואל חסון: מה זה גזבר על?

יואל חסון: יש דבר כזה?

שמעון גפסו: כן.

שמעון גפסו: זאת אומרת ---

יואל חסון: כמו שיש שר אוצר על?

שמעון גפסו: נכון.

יואל חסון: אני לא מכיר את הדבר הזה – גזבר על.

שמעון גפסו: אני אסביר לך.

שמעון גפסו: אני אתן לך תזכורת.

יואל חסון: יש דבר כזה גזבר על בעירייה?

יואל חסון: מה זה גזבר על?

שמעון גפסו: אני אסביר לך.

שמעון גפסו: הוא יוכל להגיד לך מה הגזבר לא עושה.

עופר לוי: אין גזברי על ואין דברים כאלה.

עופר לוי: יש גזבר והוא ---

שמעון גפסו: אני אתן לך דוגמא, כשהוא לא חותם על התקציב, אני חותם במקומו ומשרד הפנים מאשר את זה.

שמעון גפסו: לא, כי זה מקום של התקציב.

שמעון גפסו: אבל תראה, הגזבר פועל בכל כוחו לשבש את פעילות העירייה.

שמעון גפסו: אני יכול למנות עשרות נושאים – אם זה אי הגשת בקשה לרזרבת שר שגרמה לנו נזק ועוד הרבה מאד מדברים.

יואל חסון: מה ההתייחסות לחוות דעת של יועצים משפטיים, של ייעוץ משפטי?

שמעון גפסו: של יועץ משפטי של העירייה, ברוב המקרים אני מקבל.

שמעון גפסו: כשהייעוץ לא מתאים או שנראה לי שיש בו סבוטז' מכוון, אני פונה לייעוץ משפטי חיצוני.

שמעון גפסו: אני רק רוצה לומר ---

יואל חסון: שאלה אחרונה לפני שאני אתן לך לדבר עכשיו.

יואל חסון: אני יודע גם מבדיקה שעשיתי, כשאתה נכנסת להיות ראש עיר היה יתרות בתקציב העירוני של כ-13 מיליון שקלים.

יואל חסון: היום אתה נמצא בגירעון.

יואל חסון: איך הגעת למצב הזה?

שמעון גפסו: אני מצטער, אם אתה אומר שאני בגירעון, נמצא פה גם קצין המחוז, יש לנו יתרות כספיות.

שמעון גפסו: אנחנו גמרנו שנתיים – 2009 ו-2010 - ביתרות ותקציב מאוזן ביתרות וגם עכשיו יש לנו יתרות רבות.

קריאה: יש לי פה סיכום של הרבעון הראשון שמדבר בעד עצמו.

יואל חסון: שמה הוא אומר?

קריאה: שאומר שהעירייה לא בגירעון.

שמעון גפסו: נכון.

שמעון גפסו: אז אני רק אומר, אני יושב הראש, אני מאד מעריך אותך ואני חושב שאתה לא צריך להיות ניזון מגורמים אינטרסנטיים.

יואל חסון: אני שואל שאלות.

שמעון גפסו: אז אני משיב לך.

יואל חסון: לא קבעתי עמדה.

שמעון גפסו: אז אני פה ואני משיב לך.

אורי אריאל: סליחה רגע, ראש העיר, זו חובתו וזכותו של יושב הראש, כל חבר, וודאי יושב הראש לשאול, וזו ההזדמנות שלך לענות והדברים נרשמים בפרוטוקול.

אורי אריאל: אדרבא, משרד הפנים אומר את זה, לא אתה.

אורי אריאל: זה לא חיסרון, זה יתרון.

שמעון גפסו: אני תיכף גם אציג לך, אדוני, את הנושא של הגבייה וגם אחוזי גבייה, שאני לקחתי על עצמי את נושא הגבייה ואני לא מכיר הרבה ראשי ערים בארץ שלקחו את נושא הגבייה.

יואל חסון: אתה רשמת כל מיני הערות בהתייחסות לדברים שנאמרו.

יואל חסון: אז תתייחס לדברים שנאמרו.

שמעון גפסו: בוודאי, בוודאי.

שמעון גפסו: קודם כל אני שמח מאד שהגברת קירשנבאום מתייחסת לחוזק השלטון המקומי, אני מברך על כך.

שמעון גפסו: יש לי חלק בנושא חוק העיריות, שבמקרה בני שנמצא פה הוא גם לומד בבין תחומי וגם הוזמנתי שם לנושא המיוחד הזה.

שמעון גפסו: אז ישיבות המועצה, כפי שאמרתי, כן מתקיימות וכשיש לנו איזו שהיא בעיה אנחנו פונים לקצין המחוז, למנהל המחוז.

שמעון גפסו: בנושאים שאתם אמרתם, הנושא של היתרות, אני רוצה לומר לך, כשראש העיר הקודם היה, הוא קיבל בשנת 2008 - 19, או 24 מיליון מענקי איזון.

שמעון גפסו: היום אנחנו עומדים על 5 מיליון מענקי איזון.

שמעון גפסו: יש הבדל מאד משמעותי ---

אורי אריאל: למה ירדו מענקי האיזון?

שמעון גפסו: כי המצב הסוציו אקונומי השתנה מ-5 ל-6.

אורי אריאל: למה?

שמעון גפסו: ועוד כל מיני סיבות, לא חשוב.

אורי אריאל: כי החינוך עלה.

אורי אריאל: אני רוצה שיושב ראש ---

שמעון גפסו: בסדר.

אורי אריאל: אתה מבין?

אורי אריאל: הוא הצליח להעלות את החינוך, ירד הסוציו, ירד המענק, יחסית.

שמעון גפסו: בכל מקרה, עדיין יש לנו יתרות ויתרות חיוביות ויש לנו הרבה מאד כספים בקרנות ואני רוצה לומר לך שאני הגדלתי בצורה מאד משמעותית את ההכנסות.

שמעון גפסו: אני מדבר מכניסתי, גם את אחוז הגבייה וגם את ההכנסה הכוללת.

שמעון גפסו: הייתה מדיניות של לתת הנחות לכל מי שחבר, או חבר מפלגה של.

שמעון גפסו: אני יכול לומר לך, אני לא נותן הנחות לאף אחד וכולם משלמים, במיוחד נמצאת פה מנהלת הגבייה, שהבאתי אותה והיא תגיד לך.

שמעון גפסו: גם אם אבא שלי או סבא שלי היה מגיע לבקש הנחה, לא הייתי נותן.

שמעון גפסו: מבחינתי החוק הוא חוק לכולם.

שמעון גפסו: זה בנושא הזה.

שמעון גפסו: אני רוצה לומר לך, היא אומרת שזה לא אישי, הגברת קירשנבאום.

שמעון גפסו: תיכף אני אומר עד כמה שזה אישי.

שמעון גפסו: הרבה מאד אישי ואני באמת לא רוצה להתעמת איתה, כי גם לי יש תיק לא קטן.

שמעון גפסו: אני גם יכול להגיע לוועדת ביקורת המדינה לדבר על ההתנהלות של הגברת פאינה קירשנבאום ויכול להיות שביום מן הימים אני אבקש ---

פניה קירשנבאום: תעשה את זה.

שמעון גפסו: מאחד הח"כים, כי אני עוד לא חבר כנסת, אבל אבקש מאחד הח"כים שיעשה את זה למעני ויש לי לא מעט תחמושת, תאמיני לי.

יואל חסון: אתה לא יכול.

יואל חסון: פאינה קירשנבאום היא לא רשות.

שמעון גפסו: לא משנה.

שמעון גפסו: אבל אם היא מתנהלת בצורה לא תקינה ---

יואל חסון: היא אמנם אימפריה, אבל היא לא רשות.

שמעון גפסו: היא מנכ"ל מפלגה.

שמעון גפסו: אני חושב ש- טוב אתה הערת פה על הנושא של ההגנה של מנכ"ל החברה הכלכלית.

שמעון גפסו: אני חייבת לומר, למען הגילוי הנאות, שיושב ראש החברה הכלכלית היה ממלא מקומי והודח.

שמעון גפסו: זאת אומרת לא הודח, סליחה, נושלו סמכויותיו.

יואל חסון: מי זה?

שמעון גפסו: עדי ברקו, הוא נמצא פה ובעצם החברה הכלכלית כולה מנוהלת על ידי האופוזיציה וזו הסיבה שגם התנכלו למנכ"ל.

יואל חסון: הם התנכלו למנכ"ל?

שמעון גפסו: כן, כי הוא חשף שם ---

יואל חסון: אז למה המנכ"ל מבקש הגנה ממך?

שמעון גפסו: הוא לא ביקש הגנה ממני.

שמעון גפסו: ממי הוא ביקש הגנה ממני?

יואל חסון: מהמבקר.

שמעון גפסו: נכון, אבל מפניו, מפיטורים.

שמואל גולן: לא מפיטורים, לא מפניו.

שמעון גפסו: לא מפניו, אבל מועצת מנהלים --- אדוני, וועדה התכנסה ללא סמכות ופטרה אותו ללא סמכות וזה ככה מתנהל פה וזה הכל, כל זה בעידוד של ישראל ביתנו.

שמעון גפסו: אז חלק גדול מהדברים שנאמרו פה על ידי הגברת קירשנבאום הם שקרים, הם דברים עיתונאיים כמובן, יש לי הרבה מאד הוכחות.

שמעון גפסו: אני הצגתי אותן למי שאני צריך ואני רוצה לומר, למען הגילוי הנאות, שגם נגד היועצת המשפטית וגם נגד הגזבר, מתנהלים חקירות במשטרה על תלונות, תמלילים והקלטות וכל זה יגיע.

שמעון גפסו: לכן אתה צריך להבין למה הם מנסים לשבש את זה.

שמעון גפסו: זה גילוי נאות.

שמעון גפסו: אני מהרגע שהם הגישו נגדי, אני תיכף אמנה איך התחיל הסיפור הגדול בינינו, אבל בנושא קרקעות נאמר שנתתי קרקעות ---

עופר לוי: יש לשון הרע על דברים שנאמרים פה בדיון?

עופר לוי: מותר לי להגיש תביעת לשון הרע?

עופר לוי: אני לא יודע על חקירות במשטרה.

עופר לוי: אני אף פעם לא הוזמנתי למשטרה.

יואל חסון: מי אתה?

עופר לוי: אני גזבר עיריית נצרת עילית.

שמעון גפסו: אני אומר יש חקירה במשטרה, אני מאשר פה שהוגשה תלונה במשטרה ויש חקירה ממזמן.

עופר לוי: ואיפה אני?

עופר לוי: למה אני לא מוזמן לחקירה?

שמעון גפסו: כי אולי יש חקירה סמויה עליך מזה שנה, שנתיים?

שמעון גפסו: הבנת?

אולגה גורדון: גם אני לא הוזמנתי לשום חקירה.

עופר לוי: עליך יש חקירות לא סמויות.

שמעון גפסו: בסדר, נכון, זה מה שטוב.

שמעון גפסו: אני להבדיל ממך, כשאני מקליט אני שם, אני אומר זו הקלטה, לא עולה במדרגות ואומר 'זו הקלטה סמויה' ושוכח את מכשיר ההקלטה על השולחן של ראש העיר.

יואל חסון: מה זה, ככה מקליטים בנצרת עילית?

שמעון גפסו: כן, ככה, זו המצאה של הגזבר.

עופר לוי: יש לנו אולפן הקלטות בעירייה.

יואל חסון: אתה גם מקליט אבל?

שמעון גפסו: כל ישיבה אני מקליט בדיקטפון, כזה, כמו שאני מקליט עכשיו.

יואל חסון: אבל יש כנראה דברים תרבותיים שלא משתנים.

שמעון גפסו: דיברתם על קרקעות.

שמעון גפסו: אז לי מעולם אין לי סמכות לתת קרקעות או לחלק קרקעות, זה לא בתחום סמכותי.

שמעון גפסו: שיתוף פעולה עם יישובים ערבים, אדון מג'אדלה, אנחנו מאד משתפים פעולה עם היישובים הערבים, אלה שיש להם ראשי מועצות ממונות, ואלא שיש להם ראשי מועצות לא ממונות ---

גאלב מג'אדלה: אני שמח לשמוע.

שמעון גפסו: איפה שיש שיתוף פעולה.

שמעון גפסו: יחד עם זה, אני אומר פה קבל עם ועדה, ואני מצטער אם אני פוגע במשהו, אבל אני אדם הגון וישר, התפקיד שלי הוא לדאוג לכך שנצרת עילית תישאר לנצח נצחים עיר יהודית ואני עושה כמיטב יכולתי להביא כמה שיותר יהודים לנצרת עילית ובלי לפגוע בערבים ואני כראש עיר, אני חושב שאני ראש העיר הראשון שנתן את מלוא השירות בשכונה, שהיא מאז אחוז ערבית, סלל את כל הכבישים ואנחנו עכשיו יוצאים ועושים את כל מה שצריך בשביל לתת את מלוא השירות.

שמעון גפסו: יחד עם זה, באותה מידה שאני מתנגד שיבואו גורמים קיצוניים כאלה ויפנו להתנחל בלב נצרת ופעלתי למנוע את הדברים האלה, אני באותה מידה גם מתנגד שנצרת עילית תהפוך לעיר מעורבת.

שמעון גפסו: נצרת עילית היא עיר יהודית ואני דואג לכך שתישאר כך וזה גילוי נאות.

גאלב מג'אדלה: מאה אחוז.

גאלב מג'אדלה: זה לא מונע מאזרחים ערבים לגור בה.

שמעון גפסו: בוודאי, בוודאי.

גאלב מג'אדלה: 21%, זה בסדר.

שמעון גפסו: זהו ואני בכל הנאום שלך אהבתי במיוחד את המילה דיקטטורה, אבל אני לא ארחיב.

יואל חסון: למה אתה אוהב את המילה דיקטטורה.

שמעון גפסו: לא, כי הוא דיבר על מישהו אחר, לא עלי.

שמעון גפסו: הוא דיבר על מפלגה אחרת.

שמעון גפסו: אז זו גם הסיבה.

שמעון גפסו: אז גברת קירשנבאום אמרה שלא הייתי חבר במפלגה, אני מצטער לתקן אותה, אני חייב לומר ---

פניה קירשנבאום: לא אמרתי שלא היית חבר.

פניה קירשנבאום: אמרתי – לא נבחרת מטעם מפלגה ---

שמעון גפסו: נכון, אני מודה.

פניה קירשנבאום: לא בתמיכת המפלגה.

שמעון גפסו: נכון, זה נכון, אני מודה.

פניה קירשנבאום: אז זה מה שאמרתי, לא אמרתי שלא היית חבר.

שמעון גפסו: אני מודה שאני נבחרתי מטעם מפלגה עצמאית שנקראת עורי עיר שאני הקמתי אותה.

אורי אריאל: זה על שמי?

אורי אריאל: אה, זה בע'.

יואל חסון: אורי, אתה יש לך פה ניגוד עניינים גורף.

יואל חסון: גורף, בדיון הזה.

אורי אריאל: חבל על הזמן.

שמעון גפסו: אבל על כך אני רוצה לומר שאנחנו נמצאים כאן לא בגלל הדאגה לנצרת עילית, או חלילה בשל תפקודי כראש עיר.

שמעון גפסו: אנחנו נמצאים כאן בגלל שמהיום, מה-10 בפברואר 2010, היום בו החלטתי לעזוב את ישראל ביתנו ולחזור לליכוד, מפלגת ישראל ביתנו ובעיקר המנכ"לית, מנהלת נגדי מסע רדיפה אישי.

שמעון גפסו: כל שמועה, כל הכפשה, כל ---

פניה קירשנבאום: אורי, אנחנו הבאנו ביחד את הפרויקטים שלך לנצרת עילית?

פניה קירשנבאום: לא, תגיד עכשיו.

פניה קירשנבאום: אנחנו ביחד הבאנו את הפרויקטים לנצרת עילית?

פניה קירשנבאום: זאת רדיפה אישית?

שמעון גפסו: אדוני יושב הראש, אני השתדלתי לא ---

פניה קירשנבאום: לא, אבל זאת רדיפה אישית?

אורי אריאל: אני אענה לך.

פניה קירשנבאום: אני באמת, אתה יודע מה, לי בתור חברת כנסת, אני יכולה להגיש עליך תביעת דיבה ---

שמעון גפסו: מאה אחוז, אז תעשי את זה.

פניה קירשנבאום: כי אתה משקר ואני מעולם לא ---

שמעון גפסו: אני יכול להביא אנשים שלפני ---

פניה קירשנבאום: אני רק רוצה להזכיר שלפני שבועיים ביקרה אצלך חברת כנסת מטעם ישראל ביתנו, אנסטסיה מיכאלי, כדי לטפל בבעיה של מואזינים.

פניה קירשנבאום: אז איזה רדיפה אישית יש פה?

אורי אריאל: אני יכול לענות?

שמעון גפסו: גם על זה אני יכול לענות.

גאלב מג'אדלה: מואזינים זה לא בעיה, זה פנאטיות של ---

פניה קירשנבאום: אבל הוא שיתף פעולה.

פניה קירשנבאום: היה בסדר.

יואל חסון: תלוי באיזה ווליום.

פניה קירשנבאום: להצטלם לעיתונות זה היה בסדר.

גאלב מג'אדלה: הוא לא שיתף פעולה.

פניה קירשנבאום: בוודאי ששיתף.

יואל חסון: חברי הכנסת, אני קורא אתכם לסכם.

גאלב מג'אדלה: אתם רוצים לגרור אותו לעימות.

יואל חסון: חבר הכנסת מג'אדלה, אני קורא אותך לסדר פעם ראשונה.

שמעון גפסו: על זה נאמר בלשון התנ"ך – מלאכתם של צדיקים.

יואל חסון: ראש העיר, אותך אני לא קורא לסדר אני מוציא ישר החוצה.

אורי אריאל: אני מבקש אם אפשר רגע להשיב.

יואל חסון: אורי, אבל לא יותר ממשפט אחד.

אורי אריאל: משפט אחד, לשאלת חברת הכנסת קירשנבאום.

אורי אריאל: יש חלק מהפרויקטים, הזכרתי את זה, שליה שמטוב וגם את, כמו שאני ---

פניה קירשנבאום: ליה שמטוב ---

אורי אריאל: אפשר רגע לגמור?

אורי אריאל: פאינה, אל תתרגזי עלי כך.

אורי אריאל: ציינתי ואני חוזר ואומר, שחלק מהפרויקטים שיזמנו, שאני הייתי שותף להם, נעשה יחד איתכם, בסדר?

אורי אריאל: אבל בצורה כללית, בלי שמות.

אורי אריאל: בחברים נכבדים מישראל ביתנו, כמו שאנחנו עובדים בכל מקום עם כל אחד שיכול לעזור, בהחלט נעזרנו ואני בטוח ואני מקווה ומשוכנע שגם בעתיד נמצא פרויקטים משותפים גם בנצרת עילית, כמו גם בערב, כמו במקומות אחרים.

פניה קירשנבאום: אין ספק, זה נעשה מתוך נקמה אישית בנצרת עילית או בראש העיר הפרויקטים האלה?

אורי אריאל: הפרויקטים האלה נעשו מתוך רצון ---

פניה קירשנבאום: כנקמה אישית בראש העיר?

אורי אריאל: מתוך רצון ---

פניה קירשנבאום: לקדם את העיר.

אורי אריאל: לקדם את העיר.

פניה קירשנבאום: נכון.

פניה קירשנבאום: אז אני רוצה שזה יירשם טוב טוב בפרוטוקול.

אורי אריאל: זה רשום.

יואל חסון: אני אגיד לך מה יירשם טוב טוב בפרוטוקול?

יואל חסון: לראשונה חנין זועבי הגיעה לוועדה לביקורת המדינה.

חנין זועבי: אני לא יכולה להגיע לכל הוועדות.

יואל חסון: אנחנו תיכף נשמע חברי ציבור נוספים, חברי מועצת עיר, נשמע את כולם.

יואל חסון: את הגזבר, שזה מאד מעניין.

אורי אריאל: מתי אתה מתכוון לסיים?

יואל חסון: בלי הגבלת זמן, יש לנו זמן.

אורי אריאל: עד שלוש, ארבע?

יואל חסון: חמש אפילו.

גאלב מג'אדלה: תהיה הפסקה לתפילה?

שמעון גפסו: תלוי אם המואזין עושה רעש או לא.

גאלב מג'אדלה: מפגע סביבתי בעיני המואזין זה ממפגע סביבתי.

פניה קירשנבאום: לא, לא, זה ראש העיר ביקש את הסיור.

גאלב מג'אדלה: לא היה כזה דבר.

פניה קירשנבאום: ראש העיר ביקש סיור.

גאלב מג'אדלה: לא נכון.

גאלב מג'אדלה: זה חוצפה.

יואל חסון: אתה עוד תחזור בך מהמחאות, חבר הכנסת מג'אדלה.

יואל חסון: חברים ---

פניה קירשנבאום: מג'אדלה, הוא הזמין את הסיור הזה, הוא ביקש.

גאלב מג'אדלה: הוא הזמין לסיור לא למואזין.

פניה קירשנבאום: אלא למה?

גאלב מג'אדלה: יש לו אולי קשר איתם, אני לא ---

פניה קירשנבאום: תשאל אותי.

גאלב מג'אדלה: אני לא בודק את הקשרים.

פניה קירשנבאום: בעיתון היה כתוב שזאת המטרה.

גאלב מג'אדלה: אני לא בודק את הקשרים.

יואל חסון: חבר הכנסת מג'אלדה, אני מבקשת, חברת הכנסת קירשנבאום, אני מבקש כאן להירגע.

גאלב מג'אדלה: יש קשרים גם לא לבדיקה.

יואל חסון: מי שרוצה לעשות דיון לעניין המואזין, שיגיש בקשה לוועדה לביקורת המדינה, זה לא הדיון עכשיו.

גאלב מג'אדלה: נכון.

יואל חסון: קדימה, תמשיך.

שמעון גפסו: אני רוצה לומר אדוני יושב הראש, אמרתי ואני באמת לא ארחיב, למרות שיש לי כמה ובאמת ישראל ביתנו, גם ברמה הארצית וגם ברמה המקומית, פועלים לשבש את הפעילות של נצרת עילית.

שמעון גפסו: זה שלפעמים רוצים לפגוע בי זה בסדר ואולי זה לגיטימי, מבחינת פוליטיקה פנימית, אבל חבל שבדרך לוקחים עוד הרבה מאד תושבים ופוגעים בהם.

שמעון גפסו: מאז כניסתי לתפקיד אני מתמודד עם מספר בעיות גדולות.

שמעון גפסו: הבעיה העיקרית, אני אמרתי אותה פה קבל עם ועדה, זה הנושא של צביונה היהודי של נצרת עילית.

שמעון גפסו: היום בעזרת משרדי ממשלה רבים ובאמת בעזרת חברי כנסת, חלקם גם מישראל ביתנו ואני רוצה לומר גילוי נאות שהחבר הטוב ביותר שלי בפוליטיקה הישראלית, נמצא במפלגת ישראל ביתנו.

גאלב מג'אדלה: זה לא עוזר לך.

שמעון גפסו: לא, לא עוזר לי.

יואל חסון: מי זה?

שמעון גפסו: עוזי לנדאו.

גאלב מג'אדלה: מי שלא איתם זה נגדם, אתה מכיר את התורה הזאת?

שמעון גפסו: אני אמרתי מה אני אהבתי בנאום שלך, מר מג'אדלה.

שמעון גפסו: אני רוצה לומר שמאז שנבחרתי, אף שר מישראל ביתנו, למעט ד"ר שבא לביקור פרטי, לא הגיע לנצרת עילית.

שמעון גפסו: כל השרים, מכל המפלגות שהם חברים שלי או לא חברים שלי בתנועת הליכוד, במפלגות אחרות, במפלגת העבודה, בקדימה, כולם הגיעו ---

פניה קירשנבאום: מה זה קשור לניהול העיר?

שמעון גפסו: רגע, אני רק רוצה לומר שהם לא מוכנים אפילו לבוא לסייע ואם הם רוצים חלילה לבוא, מופעלים עליהם לחצים כבדים מאד לא להגיע ובסופו של יום, אתה יודע, אמר פה חבר הכנסת מג'אדלה את המילה החשובה.

שמעון גפסו: בעזרת משרדי ממשלה הצלחנו באמת, שיווקנו קרקעות, אישרנו תוכניות לאלפי יחידות דיור חדשות בנצרת עילית, מה שלא היה ובאמת הפכנו את העיר ממצב של אנשים שרצו לעזוב למצב שנצרת עילית נעשתה יעד לאומי היום, יש ביקוש רב של אנשים דתיים לאומיים להגיע לנצרת עילית וזה חשוב מאד וזה בלי העזרה של ישראל ביתנו.

שמעון גפסו: וכמובן אני אומר וחוזר, תוך שמירה על מערכת יחסים תקינה עם כל היישובים הסמוכים, הערבים.

שמעון גפסו: אני רוצה לומר, בתוך נצרת עילית הבנויה כמו בייגלה, יש לנו יישוב כמו עין מאהל ואני חבר של ראש המועצה והוא אומר לי – תשמע, אני צריך ---

יואל חסון: אדוני, אם כל כך טוב, למה זה נראה כל כך רע?

שמעון גפסו: אני אסיים ואני אומר.

יואל חסון: לא, כי אתה יודע, אתה מציג פה מצג של ---

שמעון גפסו: אני נראה רע ---

יואל חסון: אבל עזוב מה שאומרים פה.

יואל חסון: אני מדבר על האווירה ---

שמעון גפסו: אדוני, אני מזמין אותך לבקר.

שמעון גפסו: בוא, אני מזמין אותך לבקר.

יואל חסון: עזוב, הייתי שם גם בלי שאתה יודע.

שמעון גפסו: אני יודע בדיוק מתי היית שם, מה אתה חושב?

שמעון גפסו: הכל מצולם.

יואל חסון: מה, גם אותי הקלטת?

שמעון גפסו: בוודאי.

שמעון גפסו: בוודאי.

שמעון גפסו: איזו שאלה?

יואל חסון: צילמת אותי בכל מקום?

שמעון גפסו: האח הגדול.

גאלב מג'אדלה: איש חשוב, מה, לא יצלמו אותו?

שמעון גפסו: נצרת עילית לראשונה בתולדותיה ---

יואל חסון: איזה מזל שיש לי חסינות, אבל לא מהצילומים שלו.

שמעון גפסו: נצרת עילית לראשונה בתולדות חייה נכנסה לרשימה של 10 הערים המובילות בישראל מבחינת היציבות הכלכלית שלהן, יחד עם הערים רעננה, תל אביב, פתח תקווה, הרבה לפני ערים כמו חיפה, ירושלים, באר שבע וזאת על פי סקר BDI שמצורף לכם פה.

שמעון גפסו: קידמנו מספר פרויקטים חשובים מאד ---

אורי אריאל: מה זה BDI?

שמעון גפסו: BDI - מצורף לכם, זה סקר של איכות שלטון שנעשה וקיבלתי את המכתב מזאב בילסקי, שהוא לא חבר בתנועת הליכוד, כידוע לכם, אבל הוא בן אדם מצוין ויש לציין שיש גם אנשים טובים במפלגות אחרות.

אלכס גופמן: מאיזו מפלגה הוא?

שמעון גפסו: הוא ממפלגה שהתפצלה מהליכוד.

יואל חסון: איזו מפלגה?

יואל חסון: קשה לך להגיד את זה?

קריאה: ממפלגה שזרקו אותך?

קריאה: העיפו אותך?

שמעון גפסו: אני רוצה להגיד עוד גילוי נאות, הבן שק שינה שלי הוא חבר כנסת אצלכם, דורון אביטל, ביחד 11 חודש באותו שק שינה, אז מה אתה רוצה?

יואל חסון: גם שם הייתה מצלמה?

שמעון גפסו: כמובן.

שמעון גפסו: אז יש גם אנשים טובים.

שמעון גפסו: אז ככה, קידמנו אין ספור פרויקטים בחינוך, תרבות, חברה וקהילה.

שמעון גפסו: הקמנו מדרשה למנהיגות.

שמעון גפסו: הקמנו ישיבת הסדר, מרכז צעירים, ישיבה תיכונית.

שמעון גפסו: הקמנו מרכז למשפחות מפונות מגוף קטיף, חידשנו את פעולות תנועות הנוער, שלא עבדו בכלל.

שמעון גפסו: פתחנו את משרד הרישוי, אישרנו את תוכניות הרכבת הקלה, את הרחבת קריית הממשלה, נפתח מרכז חדש בשם מרכז מכבי סנטר, הרחבנו את מרכז שדות סנטר ומרכז חדש מוקם בימים אלה.

שמעון גפסו: הקניון שופץ, שני מועדונים חדשים נפתחו, שתי תוכניות ענק אושרו לשני מרכזים עסקיים חדשים, מפוארים.

שמעון גפסו: העלינו את אחוזי הגבייה בצורה מאד משמעותית ל-89.7%, אדוני.

שמעון גפסו: דיברת על גבייה, שזה ---

יואל חסון: כמה הגבייה היום?

שמעון גפסו: 89.7%, שברשות כמו נצרת עילית זה נחשב כמעט לנס.

שמעון גפסו: העלינו את אחוזי הגיוס לצה"ל, אני חושב שזה פרמטר מאד חשוב, אבל בעיקר אני אומר פה ואני מקווה שכולם ישמחו – העלינו בצורה משמעותית ואתמול הבאתי דו"ח מצה"ל – את אחוז הגיוס ליחידות משמעותיות, וזה דבר בעיני שהוא פרמטר חשוב מאד בשנתיים האחרונות.

שמעון גפסו: סיימנו שנתיים של תקציב מאוזנים, זכינו לפרס ניהול תקין וזאת למרות הקיצוצים במענקי האיזון, דיברתי על זה כבר.

שמעון גפסו: ביצעתי את החלטת משרדי הפנים והאוצר ---

יואל חסון: פרס ניהול תקין מאיזו שנה?

יואל חסון: 2009 ונקבל גם 2010.

יואל חסון: איך אתה יודע?

שמעון גפסו: נאמר לי שנקבל.

שמעון גפסו: זה בגלל שאני פה אז אני אקבל.

שמעון גפסו: אני אומר ככה, ביצעתי את החלטות משרדי הפנים והאוצר בנושא של חריגות שכר.

שמעון גפסו: אני קיבלתי רשות שהיה בה חריגות שכר ודו"ח ששכב שנה על שולחנו של ראש העיר הקודם ולא בוצע.

שמעון גפסו: היה צריך אומץ רב ללכת ולהתעמת עם 100 עובדים.

שמעון גפסו: כמובן שהעובדים לא אוהבים את זה, אבל היות וזאת הייתה החלטה ובהחלטה אמיצה מאד עשינו את זה וביצעתי את זה.

שמעון גפסו: בקיצור, נתנו לי להוריד את הסכין ועשיתי את זה, כי חשבתי שזה חשוב, עם כניסתי לתפקיד.

שמעון גפסו: הדו"ח הזה שכב וכל החומר מצורף פה, אדוני יושב הראש, אני אשמח למיין לך את כל החומר שתדרוש.

שמעון גפסו: השלמתי את תאגוד המים, ביצענו את הנושא של העברת נכסים, שנצרת עילית קיבלה על זה הערות בדו"ח מבקר המדינה מספר פעמים.

שמעון גפסו: מיד עם כניסתי, בפברואר 2009 כבר ביצעתי את הדבר הזה, כי חשבתי שזה חשוב.

שמעון גפסו: כל תשתית הכבישים בעיר שודרגה, התקנו רמזורים, נבנו כיכרות ואיי תנועה, הוספנו מקומות חנייה, לאחר שנים רבות פתרנו את תושבי העיר מתשלום עבור חנייה, למעט תשלום סמלי של 25 ₪ לשנה, לתו תושב.

שמעון גפסו: בנוסף לכך גם ביטלנו את אגרת השמירה שהוטלה על התושבים בעבר והגברנו בצורה מאד משמעותית את השמירה, תגברנו ושדרגו את אנשי האבטחה.

שמעון גפסו: זאת אומרת יש סיירים בלילה.

שמעון גפסו: פתחנו מתנ"ס חדש, אולם התעלמות חדש, שדרגנו את כל מתקני הספורט ואת מתקני הילדים בעיר.

שמעון גפסו: כל מוסדות החינוך בעיר שופצו.

שמעון גפסו: הקמנו היכל אומנויות וספר, שיפצנו את המקלטים הציבוריים, כל זה וגם זה זכינו פרס ראשון בארץ למקלטים ציבוריים.

שמעון גפסו: התקנו תאורה במגרשי הספורט, את אתר האינטרנט של העירייה שדרגנו בצורה לא נורמאלית, הקנטרי ספא העירוני פתח את שעריו למגוון אוכלוסיות ולא רק לעשירי העיר.

שמעון גפסו: עוד לא סיימנו אדוני.

שמעון גפסו: העט שניתנה לי, יש לי עוד כמה שורות, אבי מבקש לאפשר לי.

ציפי חוטובלי: אדוני יושב הראש, אני רוצה להעיר הערה קטנה.

שמעון גפסו: היא חברת כנסת, אז אני מרשה לה.

יואל חסון: אתה לא מרשה שום דבר.

ציפי חוטובלי: אני רק רוצה לומר דבר אחד ואני בכוונה ישבתי והקשבתי לך.

ציפי חוטובלי: הדיון הזה מלכתחילה לא היה לי ברור מה המניעים שלו, אבל אתה יודע, הקשבתי.

גאלב מג'אדלה: הסבירו פה.

גאלב מג'אדלה: הסבירו לפני שבאת.

שמעון גפסו: אני הסברתי גם.

ציפי חוטובלי: הקשבתי, הקשבתי והקשבתי וניסיתי לראות בעצם מה הטענות המרכזיות.

ציפי חוטובלי: תראה, אנחנו לא מחליפים את המשטרה.

יואל חסון: אמרנו שזה לא הדיון על הנושא הזה.

ציפי חוטובלי: אני יודעת.

פניה קירשנבאום: סימן שלא הבנת.

ציפי חוטובלי: לא, אני הבנתי, אני הבנתי.

ציפי חוטובלי: כשנכנסת לשאלות כמו – כמה פעמים אתה מכנס את המועצה, אפילו הדבר הבסיסי ביותר שאתה בא בטענה אל ראש העיר ואתה אומר – אתה נמצא בגירעון, כשמסתבר שלא, אני אומרת, אפילו הנתון הבסיסי הזה ביותר, אפילו זה ---

יואל חסון: לא באתי בטענה, שאלתי שאלה.

ציפי חוטובלי: בסדר גמור, אבל אתה יודע בסופו של דבר שהתשובה לשאלה הזאת, אתה בא אליו בטענה ---

יואל חסון: לא נכון, שאלתי אותו.

יואל חסון: תסתכלי גם מה כתוב בדף שלי.

יואל חסון: שאלות.

יואל חסון: לא טענות.

יואל חסון: שאלות.

יואל חסון: אני הכנתי עבודת בית, מה את רוצה?

ציפי חוטובלי: זה אותו הדבר.

ציפי חוטובלי: אני אומרת כזה דבר, לוועדה הזאת יש מנדט והמנדט לוועדה הזאת הוא לקחת דו"ח מבקר בנושא מסוים ולדון בו דיון ציבורי.

ציפי חוטובלי: כאן ---

יואל חסון: לא, לא, לא, את מתבלבלת.

יואל חסון: לא, לא, אני לא מוכן.

יואל חסון: תראי, אנחנו חיים פה, יש פה כללים לבית הזה.

יואל חסון: לא את רוצה לפגוע בוועדה לביקורת המדינה וגם בטח לא אני.

ציפי חוטובלי: בוודאי שלא, אבל אני אומרת ---

יואל חסון: אז שלא תכשלי בלשונך ותגידי דברים שהם לא נכונים.

יואל חסון: הוועדה לא מוגבלת לעיסוק רק בענייני ביקורת המדינה או רק בענייני מבקר המדינה.

יואל חסון: לוועדה סמכויות רבות, הוועדה יכולה לבקש גם מהרשות המבצעת לעשות דברים שונים ורבים ולכן, בואי, יכול להיות שגם את יום אחד תשבי פה, אז תשמרי על הכיסא הזה, כדאי.

ציפי חוטובלי: בשמחה.

ציפי חוטובלי: אני אומרת שוב, טוב לי בוועדה ---

גאלב מג'אדלה: אל תגידי 'בשמחה'.

פניה קירשנבאום: היא לא הבינה.

ציפי חוטובלי: אני הבנתי, אני הבנתי את עניין האופוזיציה.

ציפי חוטובלי: המערכת הפוליטית היא גמישה.

ציפי חוטובלי: אני אומרת רק דבר אחד, יש כאן עניין חשוב.

ציפי חוטובלי: אני חושבת שהעניין החשוב הוא ואני באמת לא מתערבת בעניין המשפטי, יש כאן חקירות משטרה שצריך לראות מה יעלה בגורלן.

ציפי חוטובלי: אבל בסופו של דבר, כשאני רואה את רמת הדיון פה, עם כל הכבוד, זה לא תפקידך עכשיו לנהל כאן דיון על כמה ישיבות הוא ניהל, כמה ישיבות הוא לא ניהל.

ציפי חוטובלי: זה נראה לי קצת מצחיק, לא?

ציפי חוטובלי: אתה לא חושב שזה לא עניין לדיון פנימי פה שאנחנו מנסים ---

יואל חסון: להראות לך דוגמאות של ישיבות בנושאים הללו של רשויות מקומיות?

ציפי חוטובלי: מה אתה מנסה?

ציפי חוטובלי: אתה מנסה בעצם, דרך הדיון הזה, אתה מנסה לראות איך מתנהלת עיריית נצרת עילית?

ציפי חוטובלי: זה מה שאתה מנסה לראות?

יואל חסון: כן, את ההתנהלות של עיר במדינת ישראל, מה?

יואל חסון: זה חלק מהרשויות.

שמעון גפסו: אדוני יושב הראש, אתה מוזמן בכבוד רב.

ציפי חוטובלי: זה התפקיד שלך?

יואל חסון: אנחנו הכנסת, אנחנו הריבון.

יואל חסון: אנחנו הריבון גם על הרשויות המקומיות.

יואל חסון: את גם הריבון, את חלק מהגוף הזה שנקרא ריבון.

ציפי חוטובלי: אין לי שום בעיה, אני אומרת שוב, כשאני רואה את ---

יואל חסון: אל תירי לעצמך ברגליים במקרה הגרוע.

ציפי חוטובלי: מטרת הדיון כאן, אם אני מבינה נכון, ניסיתי להקשיב לצדדים, היא רמת דיון של ניגוח, רמת דיון של ---

פניה קירשנבאום: את עדיין לא שמעת את כל הצדדים ואם זה לא רמה לדיון, אז את לא חייבת להשתתף.

ציפי חוטובלי: לא, אני לא אומרת ---

פניה קירשנבאום: אבל יש בוודאי כאלה שבשבילם גם זאת רמת הדיון.

ציפי חוטובלי: אני רק אומרת, אני באמת חושבת שיש כאן שורה של הישגים שראש העיר מנה, אני אומרת שוב, אני כרגע ---

פניה קירשנבאום: שמעת גם לא הישגים?

פניה קירשנבאום: שמעת גם בעיות?

ציפי חוטובלי: שמעתי, שמעתי, שמעתי.

ציפי חוטובלי: אין עיר במדינת ישראל שאתה לא יכול לקיים עליה את הדיון הזה.

ציפי חוטובלי: אין עיר במדינת ישראל שאתה לא יכול לקיים עליה את הדיון הזה.

יואל חסון: רוב הערים אין טענות כלפי הערים, ברוב ערי ישראל.

ציפי חוטובלי: ברוב ערי ישראל יש טענות כלפי ההתנהלות של העירייה.

יואל חסון: מאה אחוז, אם יבואו אלי, אנחנו- אם את תיזמי דיון באיזה שהיא עיר, בנושא של עיר מסוימת, אני ---

ציפי חוטובלי: אני רק מנסה להבין את הקו של הדיון הזה, כי לי זה נראה קצת משחק בין צדדים שכנראה שהרקע שלהם הוא העניין הפוליטי.

ציפי חוטובלי: זה מה שזה נראה כאן.

יואל חסון: ומה את?

יואל חסון: באת מהאו"ם?

ציפי חוטובלי: לא, אני חברת כנסת, זה התפקיד שלי, אבל אני אומרת, אי אפשר להשתמש בוועדה הזאת כדי לתת במה לאיזה רקע פוליטי שהוא ברור וגלוי כאן באופן ברור.

פניה קירשנבאום: ממש לא גלוי וברור, מכיוון שישראל ביתנו לא נמצאת בהרבה רשויות בתוך הקואליציה.

פניה קירשנבאום: אנחנו באמת התמודדנו בסדר גודל של 46 רשויות ובהרבה מהן אנחנו לא נמצאים בקואליציה, אלא אנחנו נמצאים באופוזיציה.

פניה קירשנבאום: זה דיון ראשון ויחיד שביקשנו אותו, בוועדה לביקורת המדינה ולעולם לא פנינו ולא ביקשנו.

פניה קירשנבאום: אם זה היה דיון פוליטי, אז יכולנו להזמין עוד 20 רשויות, ששם אנחנו נמצאים באופוזיציה.

פניה קירשנבאום: אז למה זה לא.

פניה קירשנבאום: את יודעת מה, לפני שאנחנו נחליט אם זה פוליטי, בואי גם נשמע חברי מועצה שהם לא מטעם ישראל ביתנו ונקשיב אם זה רק על רקע ישראל ביתנו.

יואל חסון: נכון ולכן ניתן לראש העיר לסיים, תודה רבה חברת הכנסת ציפי חוטובלי.

שמעון גפסו: עוד מספר משפטים, תודה רבה.

יואל חסון: ממש יש לך דקה לסיום.

יואל חסון: אתה בטח גם תצטרך להגיב פה לדברים שיאמרו.

שמעון גפסו: כמובן שאני אגיב.

שמעון גפסו: אני רק רוצה לומר שבאמת זו הזדמנות טובה להציג פה את הדברים שנעשים בנצרת עילית.

שמעון גפסו: נקודת מפנה 5 הייתה לפני כשבועיים, הרמטכ"ל ביקר אצלנו, זכינו לשבחים, הפעלנו את הממלכה, אני מקווה שאדוני יודע מה זה.

שמעון גפסו: זו אחת הרשויות הבודדות שזה הופעל.

שמעון גפסו: קיבלנו גם על זה שבחים.

שמעון גפסו: נצרת עילית נבחרה להוביל את מהפכת התקשוב במערכת החינוך של כלל ישראל ועל כך יעידו גם ראש הממשלה וגם שר החינוך שחנכו את הפרויקט ברמה הארצית בנצרת עילית.

שמעון גפסו: כל בתי הספר מצוידים בכיתות חכמות ובמחשבים חדישים.

שמעון גפסו: לכל הגנים הוכנסו מחשבים.

שמעון גפסו: הארנו מחדש את פארק התעשייה הציפורית, הזרמנו אליו דם חדש, מפעלים ותעשיות בעיקר בתחום ההייטק, יצרנו מאות מקומות תעסוקה, אני יכול לומד בדיוק כמה – 850 מקומות תעסוקה ומתון חדש בין 180 חדרים ייבנה בקרוב בנצרת עילית.

שמעון גפסו: שוק הנדל"ן בעיר התעורר לחיים, לאחר שנים של תרדמת.

שמעון גפסו: התוצאות המיידיות לא איחרו להגיע.

שמעון גפסו: שיעורי האבטלה עבר ממגמת עלייה למגמת ירידה והסוציו אקונומי שלנו עלה מ-5 ל-6.

שמעון גפסו: בנוסף לכך אנחנו מובילים מהפכה ירוקה.

שמעון גפסו: לראשונה הוצבו ברחבי העיר מתקני מחזור שונים, כל הסוגים ובמהלך נחוש ומהיר, בשיתוף קרן קיימת לישראל, יצרנו שביל סובב נצרת עילית לרוכבי אופנים והולכי רגל.

שמעון גפסו: הקמנו תוכנית אב לנגישות לנכים, התחלנו בביצוע וכל תחנות האוטובוס כיום בנצרת עילית ---

יואל חסון: טוב, בסדר.

שמעון גפסו: עוד ארבע שורות, אדוני יושב הראש.

שמעון גפסו: הקמנו מועדון לנכים, חירשים, אילמים.

שמעון גפסו: הנגשנו מוסדות חינוך שונים ופתחנו תנועות נוער לנוער בעלי צרכים מיוחדים.

שמעון גפסו: אלה רק כותרות אחדות מהנעשה בעיר ועיקר העבודה עוד לפנינו, אבל בשל קוצר הזמן לא נמשיך למנות את ההישגים.

שמעון גפסו: תרשו לי לציין רק שכל זה קורה מול מועצה לעומתית, כשחברי מועצה ובעיקר מישראל ביתנו, מקדישים את כל זמנם ומרצם להכשלת כל מהלך ולהכשלתי באופן אישי.

שמעון גפסו: זימון הישיבה המיותרת הזאת, הוא חלק ממסע ההיזק בזדון של ישראל ביתנו, לי אישית ולנצרת עילית כולה.

שמעון גפסו: חבל שפוליטיקה קטנה באה לפני חזון גדול לחיזוק ההתיישבות היהודית בגליל.

שמעון גפסו: תודה רבה אדוני יושב הראש.

יואל חסון: תודה על הצהרת גפסו.

יואל חסון: אני מודה לך.

יואל חסון: אני מבקר מחברי מועצת העיר להתייחס.

יואל חסון: יש פה כמה חברי מועצת עיר, תחליטו מי הראשון.

יואל חסון: בבקשה.

יואל חסון: מה שמך?

עדי ברקו: בוקר טוב אדוני, לי קוראים עדי ברקו ואני משמש כממלא מקום.

עדי ברקו: אמנם אני נטול סמכויות מפברואר, אבל למען הגילוי הנאות, אני גם חייב להגיד – אני תמכתי בראש העיר ברשות, בריצה.

עדי ברקו: אני לא שייך לאף מפלגה.

עדי ברקו: לשום מפלגה, אני לא פקוד לשום מפלגה.

עדי ברקו: אני גר בנצרת עילית רק 47 שנה.

עדי ברקו: אני מגיע עם רק מהצבא של ניהול ואני אומר לכם, לצערי, אם הכל כל כך טוב, אז איך יכול להיות שההגירה שלילית בנצרת עילית, בורחים ממנה?

עדי ברקו: כל הצעירים בורחים והדיון הוא לא פוליטי בכלל.

עדי ברקו: הדיון הוא על עתיד נצרת עילית ולצערי מישהו פה מטעה את כולנו.

עדי ברקו: איך יכול להיות שתוצאות מבחני הבגרות, שמשרד החינוך הממשלתי מפרסם, ירדנו שנתיים ברצף, ירדנו בכ-8%.

עדי ברקו: אנחנו צריכים לסגור בין 3 ל-4 בתי ספר יסודיים מתוך 10.

עדי ברקו: חברים, אם אתם חושבים שהמצב הוא מצב תקין וסביר, אני לא יודע.

עדי ברקו: אני דרך אגב לא שייך לשום מפלגה.

עדי ברקו: אני לא באתי מהצד הפוליטי של אף מפלגה, אבל כן, תמכתי בראש העיר כי האמנתי בו.

יואל חסון: תתייחס רגע, כל השאלות ששאלתי את ראש העיר לגבי כינוס המועצה, קבלת החלטות, כל הדברים האלה.

עדי ברקו: אני אתייחס.

יואל חסון: הוא טוען שלא.

יואל חסון: יש לך ידע או מידע אחר?

עדי ברקו: אדוני יושב הראש, ברשותך, היות ואתה שאלת שאלות לגבי 2011.

עדי ברקו: בשנת 2011 אני בטוח שחברי פה יוכלו להתייחס ולי אין נתונים פרטניים.

עדי ברקו: אבל אני יודע שבדצמבר הייתה ישיבת המועצה מן המניין האחרונה ומאז בעצם ---

יואל חסון: דצמבר 2010?

עדי ברקו: 2010 ומאז הייתה ישיבה אחת ---

שמעון גפסו: כל אלה המסומנות בכחול זה מן המניין.

יואל חסון: אז רגע, בוא, אני רוצה לברר.

יואל חסון: הוא נותן לי פה נייר.

שמעון גפסו: אני אתן לך פרוטוקולים.

יואל חסון: אני רוצה שתגיד לי אם הנייר הזה הוא אמיתי או לא אמיתי, לפי דעתכם.

יואל חסון: אם הייתה ישיבת מועצה, אתם הייתם בה נכון?

יואל חסון: אז איפה הסדרן בבקשה?

עדי ברקו: אדוני יושב ראש הוועדה, אנחנו נתייחס, אבל תן לי רק להמשיך.

עדי ברקו: תן לי ברשותך להמשיך.

יואל חסון: אבל תראו את הנתון שהוא נתן לנו.

עדי ברקו: אנחנו נראה את הנתונים היות ואנחנו מכירים.

עדי ברקו: עכשיו, לצערי, ההתנהלות ---

שמעון גפסו: יש פרוטוקולים מכל ישיבה, אתה יכול לקבל אותם.

עדי ברקו: לצערי ההתנהלות היא התנהלות לא ראויה ואני אומר את זה בצער, כי לצערי אני תמכתי בראש העיר.

עדי ברקו: אני מזה כשנתיים, שנה וחצי לפחות התרעתי בפניו על כל מיני התנהלויות.

עדי ברקו: על צורת ההתבטאות ואני מפה רוצה לקחת ואני חושב שצריך לחזק את כל העובדים, בדגש לסטטוטוריים.

עדי ברקו: הם עושים עבודת קודש.

עדי ברקו: אם העירייה הצליחה לעמוד ביעדים הכלכליים, צריך למחוא כפיים למערכת כולה ולגזבר שעומד בראשה.

עדי ברקו: כי אלמלא המצב היה שהוא היה עומד בפרץ כמו הילד שיושב עם האצבע על הגדר, אנחנו לא היינו במצב כזה.

שמעון גפסו: בסכר, בסכר.

יואל חסון: חור בסכר.

עדי ברקו: בגדר, היות ולצערי אנחנו לא בים ולכן אני אומר את הדברים האלה בצורה שלא משתמעת לשתי פנים וכן, לצערי יש חוות דעת שאנחנו מבינים שגם אם אני לא הגעתי מהמערכת המוניציפאלית, גם לא הגעתי מהמערכת הפוליטית ויכול להיות שגם אני טעיתי בשיקול דעת כזה או אחר.

עדי ברקו: אבל בדיוק בשביל זה יש לנו פה את הגורמים המקצועיים שאמורים לסייע לתמוך ולתת לנו את הדברים.

עדי ברקו: לצערי, אני יותר מפעם אחת ואני אומר את זה, יותר מפעם אחת ראיתי התנהלות שהיא אינה ראויה, אינה מקובלת ומביאה לצערי את כולנו לסיטואציות שאנחנו לפעמים לא יודעים לצאת מהן ואני אומר את הדברים האלה כאחד שחרד לנצרת עילית.

עדי ברקו: נצרת עילית נמצאת, לצערי, במצב שמדמים פה מצג שווא ואני אומר – מצג שווא – תפתחו את נתוני ההגירה, נתוני הגירה שליליים של העיר.

עדי ברקו: ילדים שלא נמצאים, כל שנה נסגרים כיתות, בתי ספר שבירידה ואנחנו כולנו מתעסקים במה.

עדי ברקו: אני דרך אגב לא שמעתי ואני לא מעורב בשום התנהלות פוליטית עם המפלגות ואני אומר לכם שיש את כל הכר.

עדי ברקו: אנחנו התחלנו את הקדנציה שיש 14 חברי מועצה שתומכים בראש העיר ולצערי הגענו למצב שעם הדרך, כל פעם מצאתי מישהו אחר עוזב ולא בגלל התנהגותו של אותו חבר מועצה.

יואל חסון: מה היחס היום שם בין האופוזיציה קואליציה?

עדי ברקו: היות ואני עדיין שייך לקואליציה, אני לא הצבעתי לא נגד ראש העיר באף הצבעת תקציב ולא בשום הצבעה של סגנים, למרות שיש כאלה שהם יושבים בקואליציה והצביעו, אבל לא אני הצבעתי אף פעם.

עדי ברקו: אני תמיד הצבעתי עניינית, תמיד הצבעתי לטובת נצרת עילית ---

יואל חסון: אבל מה היחס היום – אופוזיציה קואליציה שם?

עדי ברקו: תלוי לאיזו הצבעה.

יואל חסון: אה, אוקי.

עדי ברקו: ולכן אני נחשב לטובת הנושא קואליציה ואני אומר את זה ואני לא מתבייש.

עדי ברקו: אני חושב שההתנהלות היא לא ראויה, לא מתאימה ויש בעיה קשה.

יואל חסון: תודה רבה.

יואל חסון: כן, מי הבא בתור?

אלכס גופמן: אני קצר מאד, אני לא נכנס להכל.

אלכס גופמן: אני קודם כל בא כן מהאופוזיציה, מיום ראשון אני אופוזיציה.

אלכס גופמן: זה גדול על ראש העיר לנהל את נצרת עילית.

אלכס גופמן: עכשיו, אני גם לא אתייחס לראש העיר, כי מתייחסים אחרים.

אלכס גופמן: אני אתייחס לאורי אריאל.

אלכס גופמן: אדוני חבר הכנסת, זה נחמד מאד למצוא עיר שכל הזמן ייתנו לך כסף על כל דבר.

אלכס גופמן: זה נחמד מאד שמבחינת ...

אלכס גופמן: כסף ---

אורי אריאל: סליחה, לא הבנתי.

אלכס גופמן: זה נחמד מאד שזה עולה לנו כסף.

אלכס גופמן: אנחנו משקיעים כסף בזה.

אורי אריאל: במה?

אלכס גופמן: במכינת תבור מקום וכסף.

אלכס גופמן: מתכננים מקום וכסף.

אלכס גופמן: אתה רוצה לבנות שכונה חרדית על חשבוננו.

אלכס גופמן: אני לא אומר איך לנהל את המדינה, אני חושב בנצרת עילית, אני בן אדם חילוני, אני חי בדו קיום, אני חי עם כולם יפה.

אלכס גופמן: אני חושב שגם לילדים שלי יש זכות לגור בה.

אלכס גופמן: אני לא חושב שראש העיר צריך לשבת איתך ולפתור את הבעיות של העיר.

אלכס גופמן: אני לא חושב.

אלכס גופמן: אני חושב שיש פרויקטים אחרים.

אלכס גופמן: ראש העיר מנה פה פרויקטים שבכלל לא עשו, זה בזמן מנחם אריאב, הוא לא שיפץ שום מקלטים.

אלכס גופמן: עוד רוני בראון עזר לשפץ אותם.

אלכס גופמן: המתקנים החדשים באו בקדנציה ההיא.

אלכס גופמן: עם כל הכבוד פה נלחמים כמו חיות ראש העיר, גזבר העירייה שיהיה כסף.

אלכס גופמן: חברי מועצת העיר כל הישיבות אנחנו עושים דרך בתי משפט, חברה'.

אלכס גופמן: אנחנו משלמים כסף כדי שהעיר לא תיעצר.

אלכס גופמן: ראש העיר לא יכול להביא ישיבה אחת שזה היה קשור לטובת העיר, שאנחנו כאופוזיציה הצבענו נגד.

אלכס גופמן: ישיבה אחת.

אלכס גופמן: הצבענו בעד.

אלכס גופמן: הבאנו חברי כנסת מסיעה שלנו לעזור לעיר.

אלכס גופמן: אבל זו לא עיר חרדית.

אורי אריאל: מי זו הסיעה שלנו?

אלכס גופמן: הסיעה שלנו קדימה ותמכנו בך ותמכנו בפרויקטים ואני תומך בפרויקטים שלך, רק במשולב עם פרויקטים אחרים.

אלכס גופמן: אי אפשר לקחת את כל העוגה ולאכול אותה.

אלכס גופמן: אפשר להבין גם שנצרת עילית זה לא נצרת.

אלכס גופמן: אתה היום גם לא אומר נצרת עילית, אתה אומר נצרת.

אלכס גופמן: אנחנו עיר אחרת.

אלכס גופמן: שילמנו מחיר יקר מאד עם כסף, לקחנו מתנ"ס מילדים שלנו, העברנו לישיבת תבור.

אלכס גופמן: נתנו חצי מיליון שקל לישיבת תבור.

אלכס גופמן: כמה אפשר?

אלכס גופמן: כמה אפשר?

אלכס גופמן: הילדים שלנו הולכים הביתה.

אלכס גופמן: ראית פעם בית שזורקים ילד שלו מהבית ומביאים ילד אחר לאכול?

אלכס גופמן: אין דברים כאלה.

אלכס גופמן: נוסף לכל, ראש העיר הבטיח בהתחלת הקדנציה שהוא ינהל את העיר כמו בסוריה.

אלכס גופמן: כמו בסוריה, כמו דיקטטור.

אלכס גופמן: אז אני מודיע – הוא התחיל כמו בסוריה – גמר כמו במצרים.

אלכס גופמן: יש שם בית משפט ובית משפט יחליט.

אלכס גופמן: אני לא שופט, לא בית משפט.

אלכס גופמן: אני רק רוצה להזכיר ולא רוצה באלף הבדלות להגיד.

אלכס גופמן: עליו איימו, עליו שרפו לי רכב על יד הבית, המשטרה הודיעה לי שזה כנראה לאיזה הצבעה, אני לא יודע.

אלכס גופמן: אני לא מאשים אף אחד חס וחלילה, אבל אני לא מוכן להתקפל.

אלכס גופמן: אני אומר שעיר שייכת לכולם.

אלכס גופמן: אנחנו חיים טוב, שייכים לכולם ולא יכול להיות שכל ישיבה אנחנו נעשה אותה או ליד השירותים, ישיבת קליטה, או בפרוזדור עשינו ישיבת מועצה, או נוציא כספינו לבתי משפט, כי בתי משפט יכריחו אותנו לעשות את זה, או נלך משרד הפנים ונבקש עזרה.

אלכס גופמן: לא יכול להיות.

אלכס גופמן: הוא מתיש אותנו.

אלכס גופמן: לא איכפת לו מהעיר, לא איכפת לו מכלום וגם צריך לבדוק את זה.

אלכס גופמן: הוא אמר שיש לו חבר טוב בישראל ביתנו.

אלכס גופמן: הוא הודיע ברבים שהוא אצל השר הזה היה רשום, הוא עשה עבודות ביטחון בכלל.

אלכס גופמן: איזה ראש עיר עושה את זה?

שמעון גפסו: מי אמר את זה?

אלכס גופמן: בעיתון היה כתוב.

שמעון גפסו: היה כתוב בעיתון.

שמעון גפסו: היה כתוב גם בעיתון שתפסו אותך שיכור בקזינו, אז מה?

שמעון גפסו: זה נכון?

אלכס גופמן: שיכור בקזינו?

אלכס גופמן: יכול להיות.

אלכס גופמן: יכול להיות.

אלכס גופמן: אבל לא הייתי קל על ההדק להרוג אזרחים.

שמעון גפסו: חס וחלילה.

שמעון גפסו: אני מעולם לא אמרתי ---

אלכס גופמן: שיכור ולא נהגתי.

יואל חסון: מי אתה?

אלכס גדלקין: שמי אלכס גדלקין, אני יושב ראש ישראל ביתנו שכנראה כמו שיש גזבר עוין, אז יש גם ישראל ביתנו עוינת, אבל אני ממש אדבר עניינית.

אלכס גדלקין: אני אמשיך את דברי במה שהתחיל אלכס גופמן ועל הפרויקטים החדשים שאנחנו מברכים על כניסתם לעיר.

אלכס גדלקין: או אני פשוט אציין במילים כמה זה עולה לקופת העיר, כל פרויקט ופרויקט.

אלכס גדלקין: מכינת תבור שהגיעה לנצרת עילית, ראש העיר בחתימה אחת, ללא חתימת הגזבר, חייב את המתנ"ס להפעיל את מכינת תבור במבנה ללא שימוש חורג, שוועדת תכנון ובנייה ביקשה ממהנדס העיר להוציא אותם ולהוציא צו פינוי למבנה, ראש העיר סירב לחתום על הצו ויושבים פה גורמים מקצועיים שיכולים לאשר את זה.

אלכס גדלקין: מכתבים היפנו למשרד הפנים ללא תגובה.

אלכס גדלקין: זה עלה לנו, בגלל העניין הזה של מכינת תבור, המתנ"ס נכנס לגירעון ואנשים קיבלנו במתנ"ס את המשכורת לא בזמן, כי היה להם גירעון.

אלכס גדלקין: אני אמשיך עם מרכז קטיף שקיבלנו 15 משפחות.

אלכס גדלקין: למדינת ישראל זה עלה מעל 3 מיליון ₪, שסך הכל אני מאד מברך על הפרויקט, אבל הם נמצאים שם ללא שימוש חורג, ללא היתר בנייה ואם חס וחלילה קורה לאותן 15 משפחות, שכבר סבלו מעצם העובדה שפינו אותם, במקום שהם גרים, הדירות הקטנות האלה, שבחורף היה שם קצר חשמלי ונכנס שם מים, המדינה השקיעה שם 3 מיליון ₪.

אלכס גדלקין: אנשים שם נמצאים בלי היתר בנייה, ללא שימוש חורג.

אלכס גדלקין: מהנדס העיר ביקש בוועדת התכנון והבנייה והכריז את זה מול היועצת המשפטית, מול מבקר העירייה, ביקש מראש העיר לחתום על צו פינוי של המקום, האנשים לא פונו.

אלכס גדלקין: אז בואו נדבר פר פרויקט ופרויקט.

אלכס גדלקין: לגבי הישיבה שהתכנסה במתנ"ס, הכניסו ישיבה תיכונית למתנ"ס.

אלכס גדלקין: מבנה מפואר, ששימש ילדים של שכונה שלמה.

אלכס גדלקין: הבן שלי, אני גר באותה שכונה, גם לי יש, כמו שאומרים, ניגוד עניינים.

אלכס גדלקין: אני דואג למתנ"ס הזה.

אלכס גדלקין: הבן שלי הולך לאיזה מקלט מסריח, למכינות עולים, ששם מסריח ואותם ילדים נמצאים באותו מבנה של המתנ"ס ללא שימוש חורג, ללא היתר וגרים שם.

אלכס גדלקין: מי לוקח אחריות?

אלכס גדלקין: אז נכון, מבקר המדינה אומר שזה שנה וחצי, משרד הפנים, נאמר לפרוטוקול של ישיבת מועצה ולעיתונות שהוא סוגר עניינים עם ממונה המחוז בארבע עיניים.

אלכס גדלקין: אנחנו ---

יואל חסון: מי סוגר עניינים?

אלכס גדלקין: ראש העיר.

שמעון גפסו: מעולם לא נאמר.

שמעון גפסו: אני מבקש לתקן.

אלכס גופמן: אני שמעתי.

אלכס גופמן: אני שמעתי.

אלכס גדלקין: יש פה גם, אם אנחנו פוליטיקאים, יש פה גם חוקי עירייה ---

שמעון גפסו: אם מישהו אמר את זה, אם מישהו שמע את זה, שילך לתת תצהיר.

שמעון גפסו: אני מעולם לא אמרתי.

אלכס גופמן: אתה אמרת.

אלכס גופמן: אתה פתרת להם את יחידות הדיור שאף אחד לא רצה, לחרדים שאתה חתמת והתמורה שלך שסוגרים לך עיניים, שאתה עושה מה שאתה רוצה.

אלכס גדלקין: זה נאמר לפרוטוקול.

אלכס גדלקין: מוקלט, מוקלט.

אלכס גדלקין: אני אמשיך, אנשים, חברה' ---

שמעון גפסו: אתה ממשיך לפנטז.

אלכס גדלקין: אני לא נלחם נגד להכניס יהודים לנצרת עילית, אבל אני רוצה שזה יפעל לפי החוק ואני מאד מברך על כינוס הוועדה הזאת וכמו שכולם פה אומרים – ישראל ביתנו – תאמינו לי, יש עיר בישראל שיש תפקיד של ממלא מקום בשכר ואף פוליטיקאי לא רוצה אותו?

אלכס גדלקין: מישהו אולי פה, כולם פוליטיקאים מהליכוד, יש איזה ראש עיר שאף אחד לא מוכן להיות סגן שלו בשכר?

אלכס גדלקין: לגבי ישיבות מועצה, שש פעמים היינו בבית משפט ושש פעמים זכינו וחלק מהדברים עלו, ראש העיר הגיע לבית המשפט לדיונים בלי היועצת המשפטית, כי חוות הדעת של היועצת המשפטית מחוות את העירייה.

אלכס גדלקין: זה שהוא מביא חוות דעת מסביב – הכל טוב ויפה – אבל משרד הפנים פשוט תשמע, אני בהתחלה ישבתי עם הממונה פעמיים בישיבות.

אלכס גדלקין: הוא אמר תשמעו, ראש העיר טוב וטוב.

אלכס גדלקין: עולה לנו כסף, אף פעם לא ביקשנו החזר.

אלכס גדלקין: פעמיים ראש העיר השכיר ייעוץ משפטי על חשבון העירייה.

אלכס גדלקין: על דיון אחד 30,000 ₪ שילמה העירייה.

אלכס גדלקין: אני גם קיבלתי בסופו של דבר עוד החזר של הוצאות של בית משפט ובית משפט חייב את ראש העיר להכניס את זה לסדר היום.

אלכס גדלקין: אם רק תעבור על ישיבות המועצה השנה, ראש העיר מחויב לעשות 12 ישיבות.

אלכס גדלקין: אם הוא רוצה לעשות 10 ישיבות בשנה, זה חייב לקבל אישור של מועצת העיר.

שמעון גפסו: מינימום 10 ישיבות.

אלכס גדלקין: היום הייתה צריכה להיות ישיבת מועצת העיר.

אלכס גדלקין: לפי החלטה של מועצת העיר, כל יום שלישי, הראשון בחודש, מתקיימת ישיבת מועצת העיר.

אלכס גדלקין: אם הוא רוצה לדחות אותה הוא צריך להביא את זה לפי 5 ימים לפני ויש נוהל מסודר לזה.

אלכס גדלקין: אף פעם זה לא התקיים לפי התאריכים.

אלכס גדלקין: אם תעברו השנה הזאת – התקיימו רק שלוש ישיבות מהמניין – כל השאר, שתי ישיבות שהתקיימו, בהחלטה של בית משפט.

אלכס גדלקין: יש 6 פעמים ללכת לבית משפט ולהופיע, להוציא כסף על חשבוננו בשביל לקיים ישיבות מועצה, זה הכל טוב ויפה.

יואל חסון: טוב, תודה רבה.

יואל חסון: כן, שמך?

זאב הרטמן: שמי זאב הרטמן.

יואל חסון: אתה גם חבר מועצת עיר?

זאב הרטמן: חבר מועצת עיריית נצרת עילית.

פניה קירשנבאום: אתה חבר במפלגת ישראל ביתנו?

זאב הרטמן: אני לא.

פניה קירשנבאום: רציתי שיירשם גם.

זאב הרטמן: קטעת אותי, אני חבר מרכז הליכוד ופעיל בתנועת הליכוד ולשם אני שייך, זה ביתי.

זאב הרטמן: לבחירות האחרונות התמודדתי מטעם רשימה עצמאית, אבל אני חבר מרכז ליכוד ואיש ליכוד.

זאב הרטמן: אני רוצה להגיד לכם, רבותי המכובדים, באמת כמה משפטים מאד מאד קצרים.

זאב הרטמן: א', אני באמת רוצה להודות לך, אדוני יושב ראש הוועדה ולכל חברי הכנסת המכובדים ולמכובדיי כולם.

זאב הרטמן: יש חשיבות עליונה לדיון הזה, כי לא מדובר כאן לא בקואליציה ולא מדובר כאן באופוזיציה.

זאב הרטמן: מדובר כאן בעיר ואם בישראל, שפשוט הולכת, מתרסקת לנו כנגד העיניים.

זאב הרטמן: אני חי בנצרת עילית משנת 1959, נולדתי בלטרון, משם עברו הורי, עקרו לנצרת עילית ושם ביתי ואני לא מתכוון לשנות את המקום.

זאב הרטמן: לכן המקום הזה מאד מאד חשוב, יש לו חשיבות עליונה.

זאב הרטמן: צריך לדעת, שעד לפני 3 שנים העיר הזאת פרחה.

זאב הרטמן: העיר הזאת שגשגה.

זאב הרטמן: העיר הזאת, אני לא אומר שהכל היה טוב, זה היה רחוק מלהיות טוב, אבל לא השבר הנוראי שנמצא פה היום ולצערי, אם אני צריך לאתר ולזהות איפה, לשים את האצבע על הבעייתיות, היא נמצאת בראש העיר ואני גם אפרט למה.

זאב הרטמן: זאת פעם ראשונה שראש עיר מתערב בעבודות מועצה.

זאב הרטמן: רבותי, ועדת מכרזים, ראש העיר מתערב לנו בוועדת מרכזים ורוצה לתפור מכרזים.

זאב הרטמן: הוא מתערב במכרזים על ידי כל מיני חברות מועצה לשעבר ואני מבקש שהדברים שלי יתומללו ואם הוא רוצה, פתוחה בפניו הדלת להגיש עתירה.

זאב הרטמן: חבר המועצה, יושב ראש הוועדה, ד"ר גטאס, אמר לי במפורש, שראש העיר מתערב בעבודת המכרזים, מנסה לכפות עלינו זוכים, דבר שאין לו אח ורעש שהשיקולים שנמצאים מולנו הם שיקולים אחרים לחלוטין וצריכים להיות לגופו של עניין ולא לגופו של אדם.

זאב הרטמן: אני רוצה לציין, יש לנו השתוללות של בנייה בלתי חוקית בנצרת עילית.

זאב הרטמן: עכשיו נבנה אולם אירועים, איזה שהוא יזם איתר איזה שהוא מפעל ובניגוד לכל התקנות, בנה אולם אירועים.

זאב הרטמן: ראש העיר, מטעמים ששמורים איתו, עבר על החוק.

זאב הרטמן: כשהייתה החלטה של ועדת משנה לבניין ערים לא לאשר את זה, כשהחוק אומר שברגע שרוצים לערער על החלטה של ועדת משנה חייבים להביא את זה בפני כל המליאה, קרי – כל חברי מועצת העיר הם המליאה.

זאב הרטמן: במקום להביא את זה לכל המליאה, ישב ראש העיר, ניצל שמישהו שם נמלך בדעתו, הפעיל את הסמכות שלו בכל זה שיש לו כיושב ראש הוועדה שני קולות ונתן אישור לשימוש חורג לבניין ערים, של רבותיי – של השקעה למעלה מ-20 מיליון ₪ - אין לדבר הזה אח ורע ואין לזה תקדים.

זאב הרטמן: כל הפניות שלי לראש העיר, ליועצת המשפטית שהיא פה, למבקר העירייה ואת כולם אתם יכולים לשאול, בעניין הזה הפנו אותי לראש העיר, כי רק לראש העיר יש את הסמכות לעצור את הבנייה הבלתי חוקית, את ההשתוללות הזאת, אבל מסיבות ששמורות איתו, הוא לא רצה לעשות את זה.

זאב הרטמן: יתרה מכך, היום, נכון לציר הזמן הזה, על קרקע שלנו, של עיריית נצרת עילית בקניון מסוים, הוא נותן דרור למי שנפשו חפצה, הוא נותן.

זאב הרטמן: פותחים בחוץ, משתלטים על הקרקעות של העירייה, מרחיבים שם את הקפיטריות, לצורך העניין שאני אזהה את זה, מדובר על מסעדת גרג בקניון נצרת עילית.

זאב הרטמן: הדברים מאד חמורים.

זאב הרטמן: יש השתלטות קשה מאד.

זאב הרטמן: אחד האשמים, אדוני היושב ראש, זה משרד הפנים.

זאב הרטמן: אחד האשמים, אם לא האשם העיקרי.

זאב הרטמן: כל הפניות שלנו ללשכת הממונה על המחוז, לא זוכות לתשובה.

זאב הרטמן: פשוט מאד לא זוכות לתשובה.

זאב הרטמן: גם בימים אלה אנחנו מקפידים, אנחנו מביאים, מקבלים את החותמת, האנשים האלה במשרד הפנים לא סופרים אותנו, לא רואים אותנו ממטר ואני מאמין לראש העיר, למה שהוא אמר לי, כי אני פשוט רואה את התגובות.

זאב הרטמן: אני רואה את התגובות שאף אחד במשרד הפנים לא מעניין אותו מה קורה בנצרת עילית.

יואל חסון: מה אתה מאמין?

יואל חסון: על איזה מן הדברים אתה מאמין לו?

זאב הרטמן: אני מאמין לו שבאמת ששמעון גפסו, ראש עיריית נצרת עילית, הסכים לשכן חרדים חסרי יכולת שמהווים נטל על הרשות המקומית ולכן משרד הפנים ושר הפנים והממונה על המחוז ואולי קצין המחוז, כנראה שמר גפסו בעניין הזה צודק, כי משרד הפנים לא עושה שום דבר בעניין הזה שנקרא אכיפה.

זאב הרטמן: העירייה, היא אישית, כמו שדיבר מכובדי, חבר המועצה גדלקין, מבצעת, מכניסה אנשים למבנים בלתי חוקיים, ללא וועדת הקצאות, ללא שימושים חורגים.

זאב הרטמן: זה הרי לא יעלה על הדעת, הגוף שסוברני ואחראי לקיים את משטר החוק, הוא בראש ובראשונה מפר את החוק.

זאב הרטמן: למה שאנשים לא ישתוללו?

זאב הרטמן: דבר נוסף, יותר חמור מהכל.

זאב הרטמן: הזכיר ראש העיר המכובד את היכל האומניות גרין.

זאב הרטמן: בשנים הקודמות נבנה היכל האומנויות גרין, נדבן יהודי שתרם מתנ"ס, משרד השיכון עזר בכסף וכל הדברים האלה היו מוכנים בזמנו של ראש עיריית נצרת עילית הקודם, מנחם אריאב.

זאב הרטמן: אלא שמה?

זאב הרטמן: אריאב הבין את המשמעויות, הבין את החוק, ידע מה מותר, ידע מה אסור וידע שהבניין, אין לו את כל האישורים על פי חוק ולכן הוא לא אכלס את המקום.

זאב הרטמן: בא ראש העיר הנוכחי, מסכן חיי ילדים, מסכן חיי זקנים, מסכן חיי טף.

זאב הרטמן: לא מעניין אותו, יש אישורים של כיבוי אש, אין אישורים של כיבוי אש, יש טופס אכלוס, אין טופס אכלוס.

זאב הרטמן: השעה דחקה בו, הוא אכלס את המקום.

יואל חסון: משפט אחרון.

זאב הרטמן: שלושה משפטים אחרונים, כי באמת אני לא- אתה יודע מה?

זאב הרטמן: משפט אחרון.

זאב הרטמן: אני רוצה שתבינו, מכובדי כולם, שלטון הטרור עובד אצל מר שמעון גפסו.

זאב הרטמן: לא רק הוא רוצה לראות באזרחים הערבים מה שהוא מדבר על אוקטובר 2000, אלא גם אני, עבדכם הנאמן, בישיבת תקציב, כשבאתי והערתי לו על התקציב והיה ויכוח, הוא קרא לפקחים שתפסו אותי בכוח, סיבבו לי את היד, שברו לי את היד.

זאב הרטמן: אני את אותה ישיבה גמרתי בבית חולים איטלקי בנצרת ואני רוצה להסביר לחברי הכנסת מה ההבדל בין כנסת לרשות מקומית.

זאב הרטמן: בכנסת, מותר ליושב ראש לקרוא לסדרנים שילוו החוצה חבר כנסת שמפריע.

זאב הרטמן: לא כך הם פני הדברים ברשות מקומית.

זאב הרטמן: קודם כל גם בכנסת לא ראיתי שמכים ושוברים לאיזה חבר כנסת את היד, בגלל שדעתו חלוקה על היושב ראש.

זאב הרטמן: פה, יש חוק שהחוק אומר – במידה שחבר מועצה ותסלחי לי הגברת בוחבוט, את מפריעה.

זאב הרטמן: במידה שיש חבר מועצה שמפריע, שזה ממש לא היה המקרה, אז יש סנקציה שלא סופרים את הקול שלו, אבל בטח שלא שוברים לא את היד.

זאב הרטמן: דבר אחרון שבאחרונים, אומר ראש העיר המכובד, מדובר בחברי מועצה מובטלים.

זאב הרטמן: אני רוצה להגיד לכם רבותי, אני מתקרב לגיל 60, אני לצערי נכה מלחמה, אני עם אחוזי נכות מאד מאד גבוהים.

זאב הרטמן: כל חיי עבדתי, עסקתי ואני חושב שכדאי היה שראש העיר יידע שלא הכל מותר להגיד בכל מקום, גם לא בכנסת ישראל ואם במישהו הוא פגע, אז הוא פגע בעצמו ולא בי ותודה רבה על ההקשבה.

יואל חסון: תודה רבה, אני מודה לך.

יואל חסון: אתה הגזבר, נכון?

עופר לוי: כן.

יואל חסון: מה שמך?

עופר לוי: עופר לי.

יואל חסון: אתה היום תחת צו הגנה של מבקר המדינה.

עופר לוי: נכון.

יואל חסון: למה זה היה נדרש הדבר הזה, מה קרה?

יואל חסון: מה אתה יכול לספר לנו ואני מבין שיש פה עוד אנשים מהדרג המקצועי של העירייה, נכון?

יואל חסון: אז אנחנו נשמע אתכם ואחר כך נעבור למשרד הפנים ונסכם את הדיון.

יואל חסון: כן.

אלכס גופמן: עובדים שעובדים אצלנו אסור להם לבקר אותנו.

אלכס גופמן: הם עובדים אצלנו, מקבלים כספיהם מאיתנו, שיבינו את זה.

שמעון גפסו: הם לא הובאו לפה בשביל לבקר אותך, אדוני.

שמעון גפסו: הם הובאו לפה בשביל להציג ---

אלכס גופמן: אני רק אמרתי, אל תתערב.

שמעון גפסו: לא, הם לא מבקרים אף אחד, הם מציגים עובדות.

שמעון גפסו: זה הכל.

אלכס גופמן: אל תתערב.

אלכס גופמן: לא פניתי אליך, אל תתערב.

שמעון גפסו: בסדר, אבל אני משיב לך, שהם נציגים בלבד.

אלכס גופמן: הם באו על חשבון הזמן שלי, על חשבון הכסף שלי ולא גרים בנצרת עילית.

יואל חסון: שנייה, גופמן, אני אין לי מה לתת לאנשים שמטעמך, כי אתה הצגת את הדברים, אלא אם כן יש משהו ---

שמעון גפסו: לא, לא, אני מדבר על גורמים מקצועיים בעירייה.

שמעון גפסו: מנכ"ל העירייה ---

יואל חסון: רגע, זה לא ישיבה עכשיו.

שמעון גפסו: לא, מה זה לא ישיבה?

שמעון גפסו: תראה, אתם טענתם פה טענות קשות ---

יואל חסון: אז אתה ענית להם.

שמעון גפסו: לא, אבל יש דברים, למשל תראה, הוא אותו ---

יואל חסון: אז תענה אחר כך.

יואל חסון: אני לא צריך לשמוע עכשיו את נציגת אגף הגבייה שתגיד לי שאתה גובה 80.7%.

שמעון גפסו: לא 80, 89.7%.

יואל חסון: מה שתגיד.

יואל חסון: אני מברך אותך על כך.

יואל חסון: כן, קדימה.

יואל חסון: שמך עופר.

עופר לוי: שמי עופר לוי, אני עובד בעיריית נצרת עילית 24 שנים.

עופר לוי: התחלתי לעבוד כפקיד זוטר, עד לתפקיד של גזבר.

עופר לוי: כאשר ראש העיר נבחר, אחד מהדברים הראשונים שנעשה, קצת על האווירה, התקיימו ישיבות מטה וכשהיינו אמורים להיכנס לישיבות המטה, נערך עלינו חיפוש ונאלצנו להפקיד את הטלפונים אצל בריון בכניסה.

יואל חסון: איפה?

עופר לוי: לפני כניסה ללשכת ראש העיר, שמדבר שאנחנו מקליטים לכאורה.

עופר לוי: כאשר ראש העיר ---

יואל חסון: מה זאת אומרת?

יואל חסון: אתה נכנס ---

עופר לוי: אני כגזבר העירייה הייתי צריך לעבור חיפוש גופני, להפקיד את הטלפון שלי אצל שומר בריון, להשאיר את הטלפון ורק אז להיכנס, כי אני חשוד לכאורה.

פניה קירשנבאום: יואל, זה כתוב בעיתון.

יואל חסון: זה לא כתוב, יש פה ---

פניה קירשנבאום: השומר עצמו נתן עדות.

עופר לוי: סליחה יש פה עוד אנשים שעברו את אותה חוויה, אפשר לשאול אותם אם זה נכון.

יואל חסון: רגע, רגע, רגע.

שמעון גפסו: הייתה תקופה, אחרי שיצאתי ---

יואל חסון: אז רגע, פתאום כן הייתה תקופה.

שמעון גפסו: רבותי, אחרי שיצאתי שבוע מהמשטרה, דיברתי על דברים שהיו בתוך המשטרה וביקשתי שבאותו שבוע, בפרק הזמן של שבוע, גם הטלפון שלי היה בחוץ, כל הטלפונים היו בחוץ כשהתקיימו הישיבות.

יואל חסון: מה, אנשים עברו בדיקה גופנית?

שמעון גפסו: חס וחלילה.

שמעון גפסו: מעולם, רבותי ---

פניה קירשנבאום: יואל כתוב, השומר נתן עדות במשטרה ---

שמעון גפסו: השומר הוא נרקומן משוקם, עזבי, נו ---

פניה קירשנבאום: שזאת הייתה הנחיה של ראש העיר וזה לא קשור לחקירות, החקירות היו אחרי זה.

שמעון גפסו: בסדר.

שמעון גפסו: אני אומר- לא, אני מדבר על החקירות ---

גאלב מג'אדלה: לא צריך יותר מזה, הוא מעיד, לא צריך יותר מזה.

שמעון גפסו: בסדר, הוא מעיד.

עופר לוי: אני, מה שאני אומר, יש פה עוד חברים ---

יואל חסון: אתה מבין שאתה מדבר בוועדה לביקורת המדינה, כל מילה צריכה להיות מילה ---

שמעון גפסו: בוודאי, בוודאי.

שמעון גפסו: יש פה עוד אנשים שהיו בישיבות.

שמעון גפסו: הנה, המנכ"ל יכול להגיד לך ---

עופר לוי: יש גם אנשים אחרים ---

שמעון גפסו: אם פעם נערכה בדיקה גופנית על מישהו.

שמעון גפסו: עופר, הגזמת קצת.

עופר לוי: אני יכול לספר לכם עוד על האווירה, שיום אחד נסעתי לכנס גזברים וקיבלתי טלפון מראשד העיר שאישר לי את היציאה, שהוא דורש ממני לחזור וכשאמרתי לו שאני אצטרך לנסוע לכנס, כי זה כנס ארצי של כל גזברי הארץ וחשוב לי להיות נוכח בו, הוא אמר לי: אני רוצה להזכיר לך שאני לוחם - לפני ראש עיר - ואני חייל טוב ואני מציע לך להגיע, כי אם לא אתה תראה מה זה, אתה תרגיש את נחת זרועי וגם תחשוב על הפרנסה שלך.

עופר לוי: זה היה על רקע זה שאני ביקשתי בסך הכל לבקש חוות דעת האם מותר למנהלת הלשכה שלו, לצאת למלון מפואר באילת, בטיסה, כאשר היא מקבלת אחזקת רכב ואש"ל, על חשבון הקופה הציבורית.

עופר לוי: בסך הכל ביקשתי חוות דעת.

עופר לוי: לא אמרתי לא.

עופר לוי: התמורה הייתה עונש ---

יואל חסון: חוות דעת מהייעוץ המשפטי?

עופר לוי: הייעוץ המשפטי אמר שהיא נסוגה מהבקשה ואז מה שקרה – קיבלתי מכתב שהחל מאותו רגע, כל השתלמות כפופה לאישור של ועדת לימודים ברשות ראש העיר, שבה יושבים החברים המנכ"ל ואנשים המקורבים לראש העיר ומבקר העירייה.

עופר לוי: התשובה מאותה ועדה לא ניתנה לי ואני נסעתי לכנס והייתי מוכן לשלם על חשבוני.

עופר לוי: ראש העיר דרש ממני בתוקף לחזור, כאשר הוא אמר לי שאני אבוא אליו לשכנע אותו למה אני צריך לנסוע לכנס.

עופר לוי: הייתי בתל אביב כבר.

עופר לוי: באותו ערב חזרתי, באתי לשכנע אותו, הוא אומר לי: לא, אתה לא יוצא.

עופר לוי: אמרתי לו – למה?

עופר לוי: הוא אומר – כי ככה בא לי.

עופר לוי: בהמשך הייתה התנהלות מאד חמורה ברשות החנייה ואחד מהמקורבים לראש העיר, מנהל רשות החנייה, עשה שם עבירות חמורות.

עופר לוי: כאשר אני ביקשתי שתוגש תלונה נגדו, ראש העיר סרב בתוקף.

עופר לוי: אותו עובד התבקש ללכת לבדיקת פוליגרף ואם לא הוא יושעה, ככה ראש העיר הודיע.

יואל חסון: אז זו האווירה בעירייה?

יואל חסון: ככה מתנהלת העירייה?

עופר לוי: כן.

עופר לוי: כן.

עופר לוי: זה יותר גרוע.

עופר לוי: אני לא יכול לספר הכל, כי יש דברים שאני לא רוצה לחטוא, אבל זה יותר גרוע, כן.

עופר לוי: דרך אגב ---

יואל חסון: אתה פעם, את הדברים מעבר למה שאמרת גם, דברים אחרים, הלכת למשרד הפנים, ישבת עם אנשים?

עופר לוי: אני גם כתבתי מכתבים וגם למבקר המדינה.

עופר לוי: גם מבקר המדינה נתן לי צו בעקבות הדברים.

יואל חסון: כן, מבקר המדינה אני יודע, עזוב רק את מבקר המדינה בצד.

יואל חסון: אנשי משרד הפנים, לא הכל הולך ישר למבקר המדינה, יש בדרך תחנות.

יואל חסון: מבקר המדינה, אם זה הגיע למבקר המדינה זה אומר שהדברים, כל הדברים בדרך לא עבדו.

יואל חסון: אני שואל אם אתה, מול משרד הפנים, באת ואמרת בתקופה הזאת, שכנראה כבר כמה שנים אתה עובר את זה, שנתיים שלוש.

יואל חסון: השאלה היא בתקופה הזאת באת למשרד הפנים, אמרת חברה, תראו מה קורה, מה אתם עושים?

עופר לוי: גם פניתי למשרד הפנים, גם למחוז, גם ל---

יואל חסון: ומה היה?

יואל חסון: מה אמרו לך?

עופר לוי: קודם כל המחוז בכלל אף פעם לא ענה לי תשובה.

יואל חסון: לא קיבלת אף פעם תשובה?

עופר לוי: אף פעם לא קיבלתי תשובה.

עופר לוי: בכתב בוודאי שלא.

יואל חסון: מה, הוצאת מכתב ולא קיבלת תשובה?

עופר לוי: אני אתן לכם דוגמא: יום אחד ראש העיר דרש ממני לשלם משכורת לעובד שלא אושר לו חוזה לפי חוק, יש פקודת העיריות שקובעת איך מאשרים, יש מועצת עיר, שהיא קובעת.

עופר לוי: אמר לי ראש העיר: תשלם לו משכורת.

עופר לוי: אמרתי: תשמע, אני לא יכול לאשר לו את המשכורת.

עופר לוי: הוא אומר: אם לא תשלם לעובד את המשכורת, כל העירייה לא מקבלת משכורת.

עופר לוי: כל העירייה.

עופר לוי: אני הייתי בהשתלמות ברחובות, כתבתי משם מכתב לממונה על המחוז.

עופר לוי: דקה לפני שנגמרו מה שנקרא המס"ב, השיגור של זה, ראש העיר אישר פתאום לזה, אני לא יודע אם המחוז התערב או לא, אבל מה שאני יודע זה שאני לא קיבלתי תשובה.

עופר לוי: אני לא יודע.

עופר לוי: זאת אומרת אני פונה ---

חמוד סייח: אתה יכול להגיד שאתה לא יודע, אל תגיד שהמחוז לא.

יואל חסון: אבל למה אין תשובה?

יואל חסון: למה לא נותנים תשובה לגזבר?

עופר לוי: אני זכאי לקבל תשובה, אני חושב.

זאב הרטמן: הם לא עונים אף פעם, משרד הפנים לא עונה.

זאב הרטמן: לא עונה.

חמוד סייח: האמת היא שאני לא פוליטיקאי, אני לא יכול להתפרץ, אז אני שותק, עד הסוף.

יואל חסון: תיכף נראה אם אתה לא פוליטיקאי.

יואל חסון: תיכף נראה.

עופר לוי: אני, מה שאני יכול לתאר זה את האווירה.

עופר לוי: כל דבר הוא כרוך במשהו.

עופר לוי: אם אני למשל לא אעשה משהו, יש מחיר.

עופר לוי: יש חטא ועונשו.

עופר לוי: רשימה ארוכה של דברים.

עופר לוי: כל דבר שאני לא מסכים עם ראש העיר, למשל יש חוות דעת משפטית שקובעת שמועצת העיר שהתכנסה ליד השירותים, בפרוזדור, בלובי, כל פעם במקום אחר, היא חוקית.

עופר לוי: בעקבות החלטות המועצה אני רוצה ליישם את החלטות המועצה.

עופר לוי: ראש העיר אומר לי: היא לא חוקית.

עופר לוי: עכשיו, אני בפלונטר.

עופר לוי: מצד אחד ---

יואל חסון: ומי אומר לך שהיא חוקית?

עופר לוי: היועצת המשפטית, מבקר העירייה, כולם אומרים שהיא חוקית.

יואל חסון: מאה אחוז, תודה.

יואל חסון: בינתיים תודה.

יואל חסון: תודה רבה.

יואל חסון: היועצת המשפטית של העירייה, כן, מה יש לך לומר?

אולגה גורדון: כן.

יואל חסון: כמה זמן את יועצת משפטית?

אולגה גורדון: אני יועצת משפטית בעיריית נצרת עילית 12 שנים.

אולגה גורדון: אני למעשה מהרגע שראש העיר הנוכחי נבחר, יומיים אחרי הבחירה הוא הגיע אלי למשרד והודיע לי שאני אתארגן לעזוב את המקום.

אולגה גורדון: כמובן אני השבתי לו שאני עובדת מקצועית, אני עובדת, אף פעם לא הייתי איש פוליטי, אני לא מזוהה עם אף אחד, אני עושה את עבודתי באופן הכי מקצועי שאני רק יודעת ויכולה וזה תפקידי וכאן אני אשאר, אלא אם כן יהיה שינוי, אבל שלא יהיה שינוי שהוא רצונו הפרטי של ראש העיר, אלא אם תהיה החלטה אחרת בגורמים המקצועיים.

יואל חסון: ומה קרה מאז?

אולגה גורדון: אני עובדת, נותנת חוות דעת, ממשיכה את עבודתי בצורה הכי טובה שאפשר, חוטפת ניגוחים.

אולגה גורדון: איך עופר אמר – החטא ועונשו?

אולגה גורדון: אז חוות הדעת האחרונה שנתתי לגבי כינוס, זה היה סיפור ועדת הכספים, שבעצם הוא לא רצה לצרף את הפרוטוקול שלהם לסדר היום, נתתי חוות דעת שהוא צריך וזה גם הוכרע בבית משפט, אז לאחר מכן העונש שלי היה – שביטלו את המכרז ל נוסף במחלקה המשפטית – זה קרה יום אחרי.

אולגה גורדון: אפשר למנות הרבה מאד דברים.

אולגה גורדון: אני יכולה להעסיק אתכם פה לפחות שלושה-ארבעה ימים ---

יואל חסון: אני רוצה להבין איך זה עובד.

יואל חסון: קודם כל האם חוות דעת משפטית שלך היא מחייבת את ראש העיר?

אולגה גורדון: כן.

אולגה גורדון: חוות הדעת שלי, על פי פסיקת בית המשפט, מחייבת.

אולגה גורדון: גם היועץ המשפטי לממשלה נדרש לסוגיה הזאת.

יואל חסון: ויש דוגמאות?

יואל חסון: אני לא רוצה שתתני אותן עכשיו, אבל באופן עקרוני, כשישאלו אותך, את מסוגלת לספק דוגמאות לחוות דעת שאת מבינה שלא התייחסו אליהן?

יואל חסון: שלא כובדו?

יואל חסון: שפעלו בניגוד אליהן?

אולגה גורדון: בוודאי.

אולגה גורדון: בוודאי.

יואל חסון: ללא ספק?

אולגה גורדון: ללא ספק.

יואל חסון: אצל ראש העיר הקודם הייתה סיטואציה כזאת?

אולגה גורדון: בדרך כלל זה היה עניין, קודם כל היו חוות דעת שלא נראו, או שלא התאימו, או שהפריעו אולי למה שראש העיר חשב לעשות, זה בדרך כלל נפתר.

אולגה גורדון: זאת אומרת, בסופו של דבר הוא קיבל את העמדה והשתכנע, או שנמצא פתרון.

אולגה גורדון: אבל לא נתקלתי, מצב כזה לא היה.

אולגה גורדון: השיא ---

יואל חסון: ופה, מה שאת אומרת, באופן שגרתי - לא מקבלים את חוות הדעת שלך – ולא מבצעים?

אולגה גורדון: לא, לא את כולן.

אולגה גורדון: אני לא אוכל לומר שאת כולם.

אולגה גורדון: זה בהחלט לא המצב.

אולגה גורדון: יש חוות דעת שמקבלים, אבל דברים, אם אני צריכה להצביע על למשל נושאים שקשורים להתנהלות מול חברי המועצה, כמעט כדבר שבשגרה – חוות הדעת שלי לא מתקבלות – ובית המשפט מכריע וקובע, זאת אומרת מאשר בסופו של דבר את מה שאני נותנת כחוות דעת וזה קורה גם בהרבה ---

יואל חסון: עדיין היו ניסיונות של ראש העיר לפטר אותך?

אולגה גורדון: לא שידוע לי.

אולגה גורדון: היה דיון בתפקוד שלי במועצת העיר.

אולגה גורדון: הוא התבקש כאן, לבקשת חבר מועצה, לא יודע מי עמד מאחורי הדברים, מה היו המניעים, היו ניסיונות כאלה בעבר, בהחלט.

אולגה גורדון: אבל ראש העיר, אני יודעת שכמובן, אני מבינה שאני מפריעה, הוא גם אמר את זה בהזדמנויות ---

יואל חסון: אדוני, אתה עדיין חושב שהיא מפריעה?

יואל חסון: אתה רוצה לפטר אותה?

שמעון גפסו: אני חושב שהיא מצוינת והיא יכולה להגיד לך גם כמה הגנתי עליה באותו דיון, שחבר המועצה הרטמן, שנמצא ---

יואל חסון: אז אתה בעד שהיא תישאר?

זאב הרטמן: אתה לא הגנת, אתה עודדת אותי.

יואל חסון: רגע.

יואל חסון: אתה בעד שהיא תישאר?

שמעון גפסו: אני אומר, כל עוד היא תעשה את העבודה, הדבר היחיד שאני אומר אמת שנאמר פה, ללא ספק, יומיים אחרי שנבחרתי הלכתי לאולגה, היא הייתה, אני הייתי 10 שנים או 8 שנים חבר מועצה לפני זה והיא מיררה לי את החיים כחבר מועצה.

שמעון גפסו: היא פעלה הרבה מאד בניגוד לחוק ויש גם החלטות של שופטים וכמובן ב-10 ימים של החפיפה שלי, השכירו פה עיריית נצרת עילית, מגרסות ענק וגרסו את כל החומר, רק לצערם הרב, חלק מהחומר נשאר פה ויש הוכחות.

שמעון גפסו: דרגות ניתנו שלא כחוק, מאות דברים וכמובן היועצת המשפטית חתמה על הכל, כי היא הייתה עושת דברו של ראש העיר, כי יש בהם גם קרבה, שאני כרגע לא רוצה לחשוף, אחשוף את זה במקומות ה--- לא חלילה, לא אמרתי קרבה אינטימית.

יואל חסון: אדוני, באמת, באמת, באמת.

יואל חסון: תעלה את הרמה של הדיון.

יואל חסון: אני מבקש שתחזור בך מהדבר הזה.

שמעון גפסו: אני לא חוזר בי.

שמעון גפסו: אני רוצה לומר, אני לא חוזר בי.

יואל חסון: עברת את הגבול.

שמעון גפסו: אני לא חוזר בי.

שמעון גפסו: יש בהם ---

יואל חסון: אל תשתף את הוועדה בדברים האלה, בסדר?

שמעון גפסו: אני מוכן לכתוב לך על פתק.

יואל חסון: אל תכתוב לי על פתק, אני לא רוצה לדעת.

אולגה גורדון: יורשה לי רק להשלים כמה מילים.

אולגה גורדון: אפשר להשלים?

יואל חסון: הגזמת, גפסו.

יואל חסון: כן, בבקשה.

אולגה גורדון: אני חייבת לומר שעד לרגע זה, למעט חקירות של יח"א שנדרשתי לחקירות שתלויות ועומדות כנגד ראש העיר הנוכחי, אין נגדי שום תלונה, חקירה, לא הוזמנתי לשום מקום, אין לי מושג על מה מדובר פה.

אולגה גורדון: מבחינתי זו הוצאת לשון הרע, אין שום דבר בסגנון הזה בכלל.

יואל חסון: ברור.

יואל חסון: תודה רבה, אני מודה לך.

יואל חסון: יש פה את מבקר העירייה?

עופר לוי: רציתי רק לגבי הגירעון ---

יואל חסון: לא, עופר, אני רציתי רגע לשאול אותך שאלה.

יואל חסון: יש פה טענה שאין גירעון.

יואל חסון: יש גירעון או אין גירעון?

עופר לוי: אני יודע שיש גירעון ברבעון הראשון של כמיליון שקל.

עופר לוי: אני לא יודע על איזה אין גירעון אתה יודע ואני יודע גם שברבעון השני ---

יואל חסון: תעביר לגזבר את המסמך.

יואל חסון: תראה את המסמך של נציג משרד הפנים.

עופר לוי: אולי גזבר העל חתם על זה, אני לא מכיר כזה גירעון.

שמעון גפסו: ברבעון הראשון עדיין אין נתונים של מענקי איזון.

שמעון גפסו: אתה הרי מבין, אתה יודע מה זה.

אלכס גופמן: אדוני יושב הראש, אני רוצה להבין מי זה – נרקומן משוקם.

אלכס גופמן: אני פוחד.

עופר לוי: איפה שיש סוגרים זה גירעון.

חמוד סייח: תעזוב, תראה ליושב ראש הוועדה ואל תטעה את האנשים.

יואל חסון: כן, תראה לי.

עופר לוי: סליחה?

עופר לוי: ככה משרד הפנים מנהל?

חמוד סייח: אל תטעה את האנשים.

עופר לוי: סוגריים זה גירעון.

יואל חסון: נכון, סוגריים זה גירעון.

זאב הרטמן: לא במשרד הפנים.

זאב הרטמן: הם לא יודעים לקרוא את זה.

זאב הרטמן: תחליפו את הממונה, הכל יסתדר.

יואל חסון: זה כרגע גירעון.

שמעון גפסו: לא.

שמעון גפסו: ההכשלה הזאת גם תיגמר בסוף, אל דאגה.

יואל חסון: אבל לא משנה, אבל יש כרגע גירעון.

שמעון גפסו: זה לא גירעון.

זאב הרטמן: להחליף את הממונה על המחוז, זה מה שצריך ומהר.

זאב הרטמן: שילך הביתה.

זאב הרטמן: תגיד לו שאני אמרתי, זאב הרטמן.

שמעון גפסו: אני אתן לך דוגמא, מערכת החינוך לא עובדת ביולי ---

זאב הרטמן: חוצפה.

שמעון גפסו: אז יש חיסכון של 10 מיליון שקלים.

שמעון גפסו: שנה שעברה היה גירעון יותר ממיליון --- אין גירעון.

שמעון גפסו: אין.

יואל חסון: לא בודקים רבעון.

שמעון גפסו: בוודאי שלא.

שמעון גפסו: אין גירעון.

יואל חסון: מאה אחוז, הבנתי.

יואל חסון: אני לא נכנס לזה.

יואל חסון: תודה רבה.

יואל חסון: נגמר הדיון בזה.

יואל חסון: חברים שנייה, מבקר העירייה, אני מבקש שתספר על עצמך קצת, כמה שנים, כמה זמן.

ערן בר רבי: אני מבקר העירייה, התחלתי את השנה הרביעית בעיריית נצרת עילית כמבקר העירייה.

ערן בר רבי: לפני כן הייתי יועץ משפטי של רשות מקומית אחרת.

ערן בר רבי: רציתי להתייחס בהקשר הזה לעניין משרד הפנים.

ערן בר רבי: אנחנו היינו מצפים ממשרד הפנים, כרגולטור, להתערב קצת יותר ולסייע יותר ובמה דברים אמורים?

ערן בר רבי: אני אקח לדוגמא את נושא ועדי המכרזים.

ערן בר רבי: יש בנייה בהיקפים מאד גדולים במספר מבנים והנציגה של משרד הפנים יושבת בוועדה.

ערן בר רבי: כאשר יש דיון שלמעשה באים לאשר למבנה מסוים שימוש חורג שהוא בלתי חוקי, היועצת המשפטית אומרת שהוא לא חוקי ואני אומר שהוא לא חוקי.

ערן בר רבי: משרד הפנים, למרות שיש לו את היכולת ואת הכלים להתערב, הוא לא עושה זאת.

ערן בר רבי: מה שיוצא זה שחבר מועצה נדרש מכספו, לפנות לועדת ערר.

ערן בר רבי: כמובן שוועדת ערר מאשרת שהשימוש החורג הוא לא חוקי ובסופו של יום יוצא שבגלל שמשרד הפנים לא משתמש בכלים העומדים לרשותו, גם המנהליים וגם האחרים, יוצא שחברי המועצה נדרשים לפנות לערכאות משפטיות ולהוציא כסף.

פניה קירשנבאום: למרות שהם לא עובדים, נכון?

ערן בר רבי: מה?

זאב הרטמן: שהם מובטלים.

פניה קירשנבאום: למרות שהם לא עובדים.

חמד עמאר: רק לציין שאני עצמאי.

חמד עמאר: אולי צריך להביא הצהרת הון שאני בינתיים ברבע ---

יואל חסון: כל עוד הצהרת ההון היא לא בגירעון, אתה יכול להביא.

ערן בר רבי: אותו כנ"ל גם לעניין ישיבות מועצה.

ערן בר רבי: אם יש ישיבת מועצה שלא מן המניין וחברי המועצה מבקשים לכנס ישיבה שלא מן המניין, הרשות נדרשת לקיים את הישיבה תוך 7 ימים.

ערן בר רבי: היה והישיבה לא מתכנסת, פונים לממונה על המחוז והוא מחויב, תוך 14 יום, להורות על קיום הישיבה.

ערן בר רבי: הוא לא עושה זאת לרוב וכך יוצא שחברי המועצה, שוב פעם ---

יואל חסון: אתה כתבת דו"חות?

יואל חסון: אתה כותב דו"חות ביקורת?

יואל חסון: אתה מדווח?

יואל חסון: לפני שאתה הולך למשרד הפנים, כתבת איזה דו"ח ביקורת פנימי לאחרונה?

ערן בר רבי: אני כותב דו"חות ביקורת, אבל הדו"ח האחרון לדוגמא שערכתי וכרגע הוא נמצא בראש הרשות, זה המשך של הביקורת של השכר שנעשתה.

ערן בר רבי: ככלל ביקורת אחת לשנה.

ערן בר רבי: הדברים האלה לא מצוינים בדו"ח ביקורת.

ערן בר רבי: לא עשיתי ביקורת על נושא של ישיבות מועצה.

ערן בר רבי: הבעיה הייתה ---

יואל חסון: למה בעצם?

יואל חסון: למה אתה לא עושה?

יואל חסון: ביקורת פנים זו התחלה של תהליך, למה אתה לא עושה?

ערן בר רבי: אני מסכים איתך ויכול מאד להיות שזה יהיה הנושא הבא, בהמלצת ועדת ביקורת, למרות שהנושא הזה הוא ככלל מטופל.

ערן בר רבי: מה שאני רוצה לומר, שחברי המועצה, שום פעם, נדרשים להשתמש בכספם הפרטי לפנות לבית משפט.

ערן בר רבי: בסופו של יום בית משפט מורה על כינוס אותה ועדה, מה שהיה אמור להיות מלכתחילה ממשרד הפנים.

ערן בר רבי: משרד הפנים, לו היה מבצע את תפקידו בהקשר הזה, היה מורה על כינוס ישיבת המועצה, חברי המועצה לא היו נדרשים לפנות לערכאות ולבית משפט.

יואל חסון: הבנתי.

יואל חסון: תודה.

יואל חסון: תודה רבה לך, אני מודה לך.

יואל חסון: משרד הפנים, הופנו פה המון טענות, בוא תתייחס לדברים האלה.

חמוד סייח: טוב, האח הגדול תמיד דופק את המהומות, אז אין בעיה.

יואל חסון: האח הגדול מסתבר שזה ראש העיר, יש לו מצלמות בכל מקום.

חמוד סייח: יכול להיות.

חמוד סייח: טוב רבותיי, אני רוצה להתחיל מהסוף להתחלה.

חמוד סייח: אני מוכרח להגיד שבנצרת עילית, אם מזיזים את הנבחרים הצידה, מדובר בפקידות מאד מקצועית והלוואי על כל עיר בישראל רמת פקידות כזאת.

חמוד סייח: הבעיה שהנבחרים, בשני הקצוות, לוכדים את הפקידים למשימות, כל אחד לפי הראש לו.

חמוד סייח: אבל אם אני מנטרל את התנהגות הפקידים ולוקח את הצד המקצועי, מדובר בפקידים ---

יואל חסון: את הנבחרים, התכוונת.

יואל חסון: אמרת פקידים.

חמוד סייח: לא, לא, הפקידים.

יואל חסון: אם אתה מנתח את התנהלות הנבחרים ולוקח את הדרג המקצועי, זה מה שאתה רוצה להגיד.

חמוד סייח: לא.

חמוד סייח: אני עכשיו חוזר לפקידים.

יואל חסון: עזרתי לך.

חמוד סייח: לפקידים, אם אני מנתח אותם מבחינה מקצועית, אין לי הערות.

חמוד סייח: אם אני צריך לקחת ולבחון אותם בהתנהגות האישית, יש לי כמה דברים שאני יכול להגיד ואני לא אפרט אותם כאן, כי זאת לא המשימה שלי.

חמוד סייח: אני פונה לחברת הכנסת, שאני מאד מעריך ומכבד אותה וגם ליושב ראש הוועדה, אני גם איש ביקורת, מה לעשות.

חמוד סייח: כל השאלות שעלו כאן, אני מדבר ברמה המקצועית, יכולתם לבקש ממני או מהמחוז ולקבל אותן בכתב, בסגנון הזה ואתם יכולים לבחון את הנתונים.

חמוד סייח: ממש הכל.

חמוד סייח: כל השאלות שעלו כאן ולצערי כל חבר כנסת שפונה, הייתי מעביר לו את זה בצורה מסודרת.

יואל חסון: תן לי את הנייר שאתה מדבר עליו.

חמוד סייח: לא, כמה ניירות.

חמוד סייח: אני יכול לתת לך גם את הניירות האחרים, אבל קח אותו.

פניה קירשנבאום: אדוני, העובדה שגם אפילו בתקציב עשיתם פה, לא דייקתם.

חמוד סייח: לא הבנתי, לא.

חמוד סייח: אני מבקש ממך גברתי, אני מכבד אותך.

חמוד סייח: אנחנו מדייקים מאד.

חמוד סייח: למה את מקבלת שהגזבר דייק ואנחנו לא?

חמוד סייח: בגלל שיש לו הגנה ממבקר המדינה?

חמוד סייח: לנו אין הגנה.

פניה קירשנבאום: הוא מתייחס למסמך שלך, הוא לא הגיש מסמך שלו.

חמוד סייח: אז זה בסדר.

חמוד סייח: לא, לא.

פניה קירשנבאום: הוא מתייחס למסמך שלך, שאתה הבאת.

חמוד סייח: אני הגשתי מסמך שלי ובמסמך שלי, אני חוזר ואומר – אין גירעון ברמה שלי כאיש מקצוע של משרד הפנים – ואני מוכן לבוא אליך למשרד ולתרגם לך את הדברים.

חמוד סייח: דבר ראשון ---

יואל חסון: הוא לדוגמא אמר שיש 89 אחוזי גבייה ואצלך כתוב 74% ואתה אפילו לא אמרת מילה כשהוא אמר את זה.

חמוד סייח: אני לא מדבר על ---

יואל חסון: לא, אבל למה לא התייחסת לזה כשהוא אומר 89% ואתה מציג בדו"ח 74%.

יואל חסון: הוא אמר את זה ואתה אפילו לא אמרת לו – רגע, אתה טועה.

חמוד סייח: רגע ---

זאב הרטמן: המשך הטיוח.

זאב הרטמן: זה בדיוק הטיוח.

יואל חסון: תקשיב, או שאתה אומר לי להסתמך על הנתונים שלך או שלא.

יואל חסון: אז אתה אומר לי פה 74%, עוד בניכוי הנחות.

חמוד סייח: לא, יואל, יואל ---

יואל חסון: אז הוא אומר לך 89.1% ---

שמעון גפסו: 89.7%.

יואל חסון: הוא עוד מתעקש על זה ובדו"ח שלך כתוב 74% ואתה לא אומר מילה.

חמוד סייח: ידידי, ידידי, אדוני יושב ראש הוועדה.

חמוד סייח: אני אומר לך שני דברים, דבר ראשון תסתכל על תאריך הדו"ח שבידיים שלך ---

יואל חסון: אה, הוא לא עדכני?

חמוד סייח: לא.

חמוד סייח: אתה ביקשת ממני להראות לך ---

יואל חסון: אבל אמרת שהוא עדכני.

חמוד סייח: לא.

יואל חסון: מה אתה מביא לי דו"ח לא עדכני?

יואל חסון: הדו"ח עדכני או לא?

חמוד סייח: לא, יואל, אני מתנצל, אבל אני לא מקבל ---

יואל חסון: תסלח לי, אני לא מקבל.

חמוד סייח: לא, ידידי.

יואל חסון: או שאתה נותן לי דו"ח עדכני או שאתה נותן לי סתם נתונים.

חמוד סייח: אני אגיד לך למה.

יואל חסון: למה הוא לא עדכני?

יואל חסון: ממתי הוא?

חמוד סייח: תסתכל על התאריך.

יואל חסון: נו, אני רואה, יוני 2011.

חמוד סייח: נכון, אבל תקשיב ---

יואל חסון: מה?

יואל חסון: מאז הוא הספיק להעלות בכל כך הרבה את הגבייה?

חמוד סייח: חברים, כנראה לצערי, אתם לא מבינים איך מתנהל השלטון המקומי.

יואל חסון: תסלח לי, אתה בא להגיד לי היום שהוא היה 74% והיום הוא כבר עומד על 89%?

שמעון גפסו: אני מדבר על 2010 – 89%.

יואל חסון: על 2010 הוא אומר 89%.

שמעון גפסו: תן לי בבקשה, אני אוציא לך את הדו"ח, אל תדאג.

יואל חסון: אז עכשיו אתה אומר 74%?

חמוד סייח: אני אומר מה שיש ---

יואל חסון: הוא אומר 89% ואתה לא אומר – אז הוא ירד - אז אתה לא מעיר לו אפילו שהוא ירד.

חמוד סייח: אבל אני לא סיימתי לדבר.

יואל חסון: לא, אני לא מדבר על מה שדיברת, סליחה.

יואל חסון: לא להפריע, אני מבקש, זה לא מועצת העיר נצרת עילית ואנחנו לא מתכנסים במסדרון.

יואל חסון: לא, זה לא מעניין אותי ---

שמעון גפסו: לא, אבל זה ---

יואל חסון: אני מסתכל רק על נתונים של משרד הפנים, עם כל הכבוד לך.

שמעון גפסו: אבל הנתונים האלה לא שלמים.

יואל חסון: אה, אז משרד הפנים לא בסדר עכשיו?

שמעון גפסו: לא, משרד הפנים מעולה.

יואל חסון: מאה אחוז.

יואל חסון: אז אני שואל אותך שאלה.

יואל חסון: הוא דיבר עכשיו שב-2010 היה לו אחוז, כל הזמן הוא אמר, עכשיו הוא הוסיף 2010, כל הזמן הוא אמר בלי קשר ל-2010 ---

שמעון גפסו: לא.

יואל חסון: 89% גבייה.

שמעון גפסו: נקודה שבע.

יואל חסון: אצלך נכון להיום בנייר, מיוני, שזה לא כזה רחוק, כתוב 74%.

יואל חסון: הוא אומר את זה 5 פעמים, אני עכשיו יכול לבקש שיגידו לי כמה פעמים הוא אמר את זה.

יואל חסון: אתה יושב מקשיב ולא מסב את תשומת ליבה של הוועדה: רגע, חברה ואני סומך עליך כי אתה המדינה מבחינתי.

יואל חסון: אתה הריבון.

יואל חסון: לא הריבון, אתה הרשות המבצעת.

יואל חסון: לכן אני מבקש ממך להגיד לי ואתה לא אומר לי: יואל תקשיב, אדוני יושב הראש יש פה בעיה, אצלי מופיע 74%.

חמוד סייח: אבל ידידי ---

יואל חסון: איפה היית?

חמוד סייח: אני כאן.

חמוד סייח: אני לא יכול להתפרץ מבחינה תרבותית לדיון.

יואל חסון: אתה כן יכול.

יואל חסון: דבר כזה, שהוא כל כך רלבנטי לך.

יואל חסון: אחוזי גבייה זה אחד הדברים הכי חשובים.

חמוד סייח: בדיונים הבאים כל אחד שידבר מילה אני אעצור אותו?

יואל חסון: אני עכשיו אעמיק בדו"ח, מה אני עוד אגלה?

יואל חסון: עוד דברים שראש העיר לא אמר לי?

חמוד סייח: אתה יודע כמה, אני אומר לך, כמה אי דיוקים עברו עכשיו בדיון הזה?

יואל חסון: תגיד, בשביל זה אני צריך אותך.

יואל חסון: בסוף האחריות היא עליך.

יואל חסון: אתה הממונה על השרויות המקומיות במדינת ישראל.

חמוד סייח: היית כבר מוציא אותי החוצה.

יואל חסון: לא הייתי מוציא אותך החוצה, תאמין לי.

יואל חסון: אם היית אומר את זה בצורה עניינית ורצינית לא הייתי מוציא אותך החוצה.

חמוד סייח: אין בעיה.

חמוד סייח: אתה מרשה לי לסיים?

יואל חסון: כן.

חמוד סייח: אז אני אומר, חברים, בכל הנושא של ההתדיינות הזאת, של הכספים והגבייה וזה, מצב העיר הוא טוב.

חמוד סייח: אני יכול להביא לך דיוקים, כל יום אתם יכולים לקבל מאיתנו דו"חות ואין לנו בעיה.

חמוד סייח: לנושא משרד הפנים, חובת ההוכחה חלה על אלה שפונים למשרד הפנים.

חמוד סייח: אני אומר לכם, החברה' חברי האופוזיציה, לפעמים מדברים איתי בבית ג'אן, כשאני יושב עם נרגילה, ככה בבית בשעה 23:00 בלילה.

חמוד סייח: זאב הרטמן: אתה מסתכל אלי?

חמוד סייח: אני דיברתי איתך בטלפון פעם בחיים?

חמוד סייח: לא, אני אומר.

חמוד סייח: זאב הרטמן: אז אל תסתכל אלי.

חמוד סייח: אני לא דיברתי איתך לא עם נרגילה ולא בלי נרגילה.

חמוד סייח: לא, אני אני.

חמוד סייח: אבל תקשיב, אם אנשים מפריעים לאיש משרד הפנים בעשר בלילה בבית, סימן שמשרד הפנים עונה להם.

חמוד סייח: זה מה שרציתי להגיד.

חמוד סייח: אני רוצה ---

יואל חסון: חמוד, אני רוצה רגע לשאול אותך שאלה.

חמוד סייח: כן.

יואל חסון: אני קורא את הדו"ח המאד מעניין שלך, אני קורא פה סעיף בסיכום, בהערות הממונה על הרשות.

חמוד סייח: אבל זה סיכום חסוי, אתה תקרא אותו לבד.

חמוד סייח: בסדר.

יואל חסון: מה זה חסוי?

חמוד סייח: אבל תגיד לי, תשאל אותי.

חמוד סייח: זאב הרטמן: מה זה, סודי?

חמוד סייח: כן.

יואל חסון: סודי?

חמוד סייח: כן.

חמוד סייח: עמדה שלי.

יואל חסון: אני לא מכיר את זה, אני לא מקבל שהמסמך הזה סודי.

יואל חסון: לא יודע, אתה רואה משהו סודי פה?

פניה קירשנבאום: כבוד יושב הראש, יש לי ---

חמוד סייח: לא, אני כותב משהו אישי, מה?

חמוד סייח: זאב הרטמן: אין מצב שחבר כנסת לא יראה מסמך.

חמוד סייח: מה זה, ועדת ביטחון המדינה פה?

חמוד סייח: מה סודי?

חמוד סייח: כמה יחידות דיור הבטחתם להם, זה סודי?

חמוד סייח: לא.

פניה קירשנבאום: כבוד יושב הראש, אני רוצה לשאול האם יש תיקים שמשרד הפנים בדק אותם ויש בחיוב אישי.

חמוד סייח: יפה, זאת השאלה הבאה שאני מגיע אליה.

יואל חסון: קדימה, תתייחס לזה ואז אני אשאל אותך מה שרציתי לשאול אותך.

חמוד סייח: חברים, כל אלה שמדברים על אי מעורבות של משרד הפנים, כנראה המון דברים אתם לא יודעים.

חמוד סייח: גם את התכתובת שלי עם ראש העיר אתם לא יודעים.

חמוד סייח: גם שאני מדבר עם ראש העיר בשיחות פרטיות, סתם דוגמא, אני אזכיר אותה, לא נעמה לאוזננו במשרד הפנים ההתבטאות האחרונה שלו.

חמוד סייח: יצא לי לדבר איתו באחת עשרה בלילה, שתים עשרה בלילה בבית, כי פשוט התרעמתי.

חמוד סייח: אבל זה סגנונו ופשוט אמרתי את דעתי האישית על הנושא הזה.

חמוד סייח: אנחנו, יושב לידי בחור מאגף הביקורת כאן, אנחנו עושים ביקורת ---

יואל חסון: איזו ביקורת?

חמוד סייח: של משרד הפנים ואנחנו בעיצומה של בדיקה שם ויש לנו דברים שם שמתנהלים כמו חקירת המשטרה.

פניה קירשנבאום: כמה זמן?

חמוד סייח: כמו אלף ואחד דברים שאנחנו לא יכולים לחשוף אותם.

פניה קירשנבאום: כמה זמן הביקורת שלכם נמשכת בתיקים האישיים, בחיוב אישי?

חמוד סייח: אתה יכול לענות?

חמוד סייח: זאב הרטמן: אדוני יושב הראש, משפט קצר מאד ברשותך, קצר מאד.

יואל חסון: רגע, רגע.

יואל חסון: תענה לשאלה של חברת הכנסת קירשנבאום, לגבי החיוב האישי – כמה זמן אתם מטפלים בבדיקה של התיקים של החיוב האישי?

חמוד סייח: תענה אתה.

חמוד סייח: עידו צ'פניק: אני אשיב.

חמוד סייח: אני הממונה על החיוב האישי במשרד הפנים.

חמוד סייח: יש לנו סדרה לא קטנה של נושאים שמצויים בבדיקה שלנו.

חמוד סייח: הבדיקה טרם הסתיימה.

פניה קירשנבאום: כמה זמן היא כבר נערכת?

פניה קירשנבאום: עידו צ'פניק: חל חיסיון על ההליך.

פניה קירשנבאום: כמה זמן נמשכת הבדיקה?

פניה קירשנבאום: עידו צ'פניק: אז אני אספר לוועדה איך הדברים מתנהלים.

יואל חסון: לא, תספר לוועדה כמה זמן הבדיקה הזאת מתקיימת.

יואל חסון: עידו צ'פניק: הוועדה הזאת מראשיתה ---

יואל חסון: כמה זמן הבדיקה מתקיימת, לא הוועדה, הבדיקה?

יואל חסון: עידו צ'פניק: הבדיקה מתקיימת מאז שהתחלנו וחשוב לציין ---

יואל חסון: די.

יואל חסון: תענה.

יואל חסון: עידו צ'פניק: התחלנו לפני, אם אני לא טועה, שנה וחצי או שנתיים.

יואל חסון: שנתיים?

פניה קירשנבאום: שנה וחצי.

פניה קירשנבאום: כן, חיוב אישי נמשך שנה וחצי.

פניה קירשנבאום: עידו צ'פניק: רגע, רגע.

יואל חסון: אדוני, שנתיים אתה בודק את זה?

יואל חסון: עידו צ'פניק: ברשותך, יושב הראש, אני חייב לדייק.

יואל חסון: תדייק.

יואל חסון: לא להפריע לו.

יואל חסון: חברים, סליחה, אני אוציא אותך, גברת.

יואל חסון: אני גם לקראת סיכום הדיון, זה לא יימשך לנצח.

פניה קירשנבאום: ומה ההיקף של חיוב אישי שמדובר?

פניה קירשנבאום: עידו צ'פניק: מדובר בבדיקה של מספר רב מאד של נושאים, לא בבדיקה שקיבלנו את כל הנושאים בהתחלה ואנחנו בודקים אותם שנתיים, אלא שלכל אורך הבדיקה מתווסף עוד נושא ועוד נושא ועוד נושא.

פניה קירשנבאום: נושאים בעלי משמעות ---

יואל חסון: מנצרת עילית?

יואל חסון: עידו צ'פניק: כן, מגורמים שונים.

יואל חסון: בנצרת עילית.

יואל חסון: עידו צ'פניק: מגורמים שונים, כן, בנצרת עילית ואנחנו, בדרך כלל אם אין הכרח אנחנו לא מעכבים בדיקה, בשביל עוד נושא קטן או עוד משהו, כי אי אפשר להקיף את הכל, אחרת אנחנו לא נסיים לעולם.

יואל חסון: אבל כשיש נושאים שווים בדיקה אז אנחנו מוסיפים אותם לבדיקה.

יואל חסון: זה נראה לך הגיוני, שנה וחצי, שנתיים?

פניה קירשנבאום: יואל, יש לי עוד שאלה אחת.

פניה קירשנבאום: הבדיקה שאתם עורכים, היא גם נערכת על חברי מועצה או רק על ראש העיר?

פניה קירשנבאום: עידו צ'פניק: אנחנו, כשאנחנו יוצאים לבדיקה אנחנו בכלל לא בודקים אנשים.

פניה קירשנבאום: אנחנו בודקים אם הנושא כדין או לא כדין.

פניה קירשנבאום: אחרי שמסתבר שנושא נמצא לכאורה שלא כדין, אנחנו בודקים מי נמצא אחראי לו.

פניה קירשנבאום: זה יכול להיות חבר מועצה, זה יכול להיות פקידות, זה יכול להיות ראש רשות, בעבר, בהווה, יועץ משפטי.

יואל חסון: טוב, הבנתי.

פניה קירשנבאום: הבדיקה שלכם קשורה להתנגחות בין חברי מועצה לראש העיר?

פניה קירשנבאום: עידו צ'פניק: אנחנו לא בודקים היבטים פוליטיים בכלל.

פניה קירשנבאום: לא, כי קודם כל המפקח אמר שהעירייה מתנהלת מצוין ואם יש בעיה, היא התנגחות בין חברי מועצה לראש העיר.

פניה קירשנבאום: עכשיו אני שומעת ששנה וחצי אתם עושים ביקורת על התיקים שהם לא מתנהלים כראוי.

פניה קירשנבאום: אז אני שואלת – האם העירייה מתנהלת מאה אחוז – חוץ מניגוח בין חברי מועצה לראש העיר, או שיש שם תקלה יותר עמוקה.

פניה קירשנבאום: עידו צ'פניק: זה בדיוק מה שאנחנו בודקים.

פניה קירשנבאום: כמה זמן עוד?

פניה קירשנבאום: עד בחירות 2013?

פניה קירשנבאום: עידו צ'פניק: הבדיקה שלנו בכלל לא קשורה לבחירות.

יואל חסון: לא, לא, אתה תיתן, אתה היום תיתן, היום אנחנו נקבע לך לוח זמנים לזה, אתה לא תעבוד כמה שאתה רוצה ואתה תחשוב שאתה תמשיך להעמיד את כולם, זה נוהל כזה.

יואל חסון: אתם יש לכם זמן.

יואל חסון: אנשים, גורלות של אנשים עומדים פה על הפרק, שלא נדבר על תושבים ואזרחים ועיר שלמה ואתה תמשיך לבדוק.

יואל חסון: יש לך זמן.

יואל חסון: זה נגמר הסיפור הזה ותיכף זה יהיה במסגרת החלטות הוועדה.

יואל חסון: בבקשה, חבר הכנסת חמד עמאר.

חמד עמאר: אדוני יושב הראש אני ישבתי ושמעתי כאן בקשב רב את כל הדיון הזה.

חמד עמאר: אני חושב שלא צריך להיות חכם גדול לגלות שהניהול לא תקין בעירייה הזאת.

חמד עמאר: ניהול לקוי בצורה בלתי רגילה.

חמד עמאר: אתה שומע דברים מאד מאד קשים מחברי המועצה.

חמד עמאר: אם חברי המועצה, בשביל לקיים ישיבת מועצה הם צריכים לרוץ לבית משפט, איפה משרד הפנים?

חמד עמאר: באמת, משרד הפנים לא יכול לחייב את ראש העיר לקיים דיון אחת לחודש?

חמד עמאר: הוא לא יכול לחייב אותו?

חמד עמאר: חבר מועצה צריך לבוא ולשלם כסף ולרוץ לבית משפט ואחרי זה לקיים את הדיון?

חמד עמאר: הדבר השני, אדוני יושב הראש, אני שמעתי, יש לי דברים קשים נגד ראש העיר.

חמד עמאר: אני שמעתי ממנו משפט מאד קשה – מררה לי את החיים, היועצת המשפטית מררה לי את החיים, לכן החלטתי לפטר אותה יומיים אחרי שנבחרתי.

שמעון גפסו: לא.

שמעון גפסו: אתה לא, אדוני.

חמד עמאר: אני כתבתי מה שאתה אמר.

שמעון גפסו: זה נכון מה שאמרתי, אבל לא אמרתי לכם ---

חמד עמאר: מררה לי את החיים, זה דברים אישיים ---

שמעון גפסו: חס וחלילה.

חמד עמאר: אל תתווכח איתי.

חמד עמאר: אני לא קטעתי אותך.

שמעון גפסו: אני לא מתווכח, אני רק אשיב לך.

חמד עמאר: לא, אל תתווכח איתי.

שמעון גפסו: אני לא מתווכח.

חמד עמאר: אני חושב, אדוני ראש העיר, אתה ראש עיר, באמת, אתה ראש עיר נבחר --- חילופי יושבי ראש – היו"ר אורי אריאל:

אורי אריאל: חברים, אחרי שחמד מדבר אני גומר את הישיבה, לפני שחבר כנסת חסון מגיע.

אורי אריאל: בבקשה.

חמד עמאר: היא עובדת מקצועית, אתה נבחר ציבור, אתה ראש עיר, אתה לא יכול להגיד משפט כזה בוועדה מכובדת כזאת.

חמד עמאר: להגיד מררה לי את החיים בתור חבר מועצה, לכן החלטתי יומיים אחרי שנבחרתי ללכת אליה למשרד ולהגיד לה תלכי הביתה.

שמעון גפסו: לא נכון.

שמעון גפסו: זה לא נכון.

אורי אריאל: לא, סליחה, ראש העיר, ראש העיר.

שמעון גפסו: אבל זה לא נכון.

שמעון גפסו: אני מבקש ---

אורי אריאל: אתה תדבר בסוף.

חמד עמאר: אדוני יושב הראש ---

אורי אריאל: חברים סליחה רגע, אני מבין שזה טעון ויש מילים לפה ולפה.

אורי אריאל: אני מבקש לדבר אחד אחד.

אורי אריאל: ראש העיר, יש לך בסוף אפשרות לענות, אחרי שתשמע את כולם, גם אם זה מרגיז אותך אתה תתאפק והשקט הזה, כמו שיש עכשיו יימשך וחבר הכנסת עאמר ידבר כמה שהוא רוצה.

אורי אריאל: הוא בטח ישתדל לקצר, כי כולנו עסוקים.

חמד עמאר: אני אקצר, אני אמרתי, אני נכנסתי לדיון הזה ---

אורי אריאל: כמה שאתה רוצה.

חמד עמאר: אדוני יושב הראש, באמת חשוב לצאת מהוועדה הזאת בקריאה למשרד הפנים, כי נשמעו טענות מאד מאד קשות על משרד הפנים ובאמת לא קיבלנו תשובות כשדיברתם.

חמד עמאר: לא קיבלנו תשובות.

אורי אריאל: סליחה חברים, אני לא אגיד לכל אחד – סליחה.

אורי אריאל: חבר הכנסת עמאר יגיד את כל מה שהוא חושב וזו עדתו.

אורי אריאל: חמוד סייח: אבל ביקשו שאני אתערב מתי ש ---

אורי אריאל: אבל עכשיו יש יושב ראש אחר, שהוא לא מסכים שתתערב.

אורי אריאל: שיחזור היושב ראש הקבוע, מה שהוא יגיד.

חמד עמאר: הנה הוא, חזר.

חמד עמאר: הוא רצה לסיים את הדיון.

חמד עמאר: חילופי יושבי ראש – היו"ר יואל חסון:

אורי אריאל: עכשיו אתה יכול להתערב.

אורי אריאל: חמוד סייח: בסוף יגידו בגלל שלא דיברתי, הסכמתי איתו.

חמד עמאר: לכן אדוני יושב הראש, אני אסכם את הדברים שלי ואני אמרתי שנאמרו דברים מאד קשים כאן.

חמד עמאר: אני מבקש שבסוף הישיבה, תהיה החלטה שמשרד הפנים יבדוק את הנושא לעומק, ייתן תאריכים לסיום הבדיקה ואנחנו נקבל תשובות ויתקיים דיון מעקב לנושא, כי אני חושב שעיר כמו נצרת עילית, צריכה להתנהל בצורה הכי טובה שיש ולא צריך להיות מצב שעל גזבר צריך להתבצע חיפוש לפני שהוא נכנס לראש העיר.

חמד עמאר: אפילו אנחנו לא רואים את זה באף מקום וזה דברים מאד מאד קשים.

יואל חסון: תודה רבה.

יואל חסון: אני רוצה לשאול אותך שאלה חמוד סייח.

יואל חסון: אתה כותב כאן, מדובר בראש עיר שמשתף פעולה עם המחוז, לצד ניסיונו לנהל את העיר ולשרוד מול פקידות בכירה שמנסה לכפות את המדיניות שלה לצד האופוזיציה.

יואל חסון: זו אמירה מאד חדה וקשה.

יואל חסון: עכשיו, אני שואל אותך שאלה, אם החוק, לא הפקידות, אם החוק קובע וכל מדינת ישראל מתנהלת בצורה הזאת, מהממשלה ומטה, שחוות דעת משפטית מחייבת את הנבחרים ואתה קורה לזה 'לכפות מדיניות', במקום לגבות, שזה החוק, זה לא מה שאני רוצה, זה החוק, יש פה משפט מאד בעייתי מצדך, אדוני.

יואל חסון: חמוד סייח: ידידי, יש דוגמאות שאני יכול לתת.

יואל חסון: לא, אתה לא יכול להכליל.

יואל חסון: אתה היית צריך- אני אשאל אותך שאלה.

יואל חסון: כאשר יועצת משפטית של העירייה נותנת חוות דעת, האם היא מחייבת את ראש העיר - כן או לא?

יואל חסון: חמוד סייח: מחייבת אותו ואף פעם, בחוות דעת שנתנה גברת אולגה, אף פעם לא יצאתי נגדם בשום דבר.

יואל חסון: לא, אבל האם פעלת שראש העיר ימלא אחריהן?

חמוד סייח: נכון מאד.

יואל חסון: אבל הוא לא מילא אחריהן.

חמוד סייח: נו?

יואל חסון: אז מה אתה עושה לו?

פניה קירשנבאום: הוא לא עושה כלום, הוא כותב שהפקידות הבכירה פועלת נגד ראש העיר.

פניה קירשנבאום: זה מה שהוא כותב.

פניה קירשנבאום: זה הכל.

יואל חסון: תודה רבה, הבנתי.

פניה קירשנבאום: אבל אני חוששת שאתה מעביר לידיהם עכשיו את הבדיקה, למי?

פניה קירשנבאום: למי שכותב שהפקידות הבכירה פועלת נגד ראש העיר?

פניה קירשנבאום: הרי אתה מבין מה התוצאה של הבדיקה הזאת, תהיה?

יואל חסון: בסדר.

יואל חסון: אנחנו עכשיו עושים סיבוב אחרון.

אורי אריאל: התפקיד שלו זה לבקר את הפקידות, הוא לא מתייחס לנבחרים וזה בסדר גמור.

יואל חסון: תודה רבה, חבר הכנסת אריאל.

יואל חסון: מי את?

יואל חסון: אליס גודלמן: שמי אליס מ"אומ"ץ".

יואל חסון: כן, בבקשה, בקצרה.

יואל חסון: עכשיו עושים סבב של שתי דקות, למי שלא דיבר.

יואל חסון: אליס גודלמן: אני מברכת שהרמת את הכפפה.

יואל חסון: למרות מה שטענו כאן, לדעתי זה דיון חשוב והאמת שאם זה לא היה עצוב, אז עובדה, אנשים פה צוחקים, אבל זה מאד עצוב מה שקורה כאן.

יואל חסון: יש לי עוד שאלה שלדעתי לא נשאלה.

יואל חסון: דיברו פה על ערכאות משפטיות כדי לקיים ישיבות מועצה, שזה ביזיון.

יואל חסון: מי משלם את זה, הבנתי.

יואל חסון: האם גם המועצה, זה יוצא מתקציב העיר, סליחה, מי משלם את זה?

יואל חסון: זה כסף של התושבים, של האזרחים.

יואל חסון: מה קורה פה?

יואל חסון: אני חושבת שיש פה פגיעה באזרחים בינתיים, ממה שקורה פה ואני מבקשת מכבוד יושב הראש לשאול באמת.

אורי אריאל: לא הבנתי, איזה כסף?

אורי אריאל: על מה?

אורי אריאל: אליס גודלמן: יש פה טענה ---

פניה קירשנבאום: המועצה משלמת הוצאות משפטיות.

פניה קירשנבאום: אליס גודלמן: הערכאות המשפטיות, שזה מתנהל, כל מועצה עוברת ערכאה משפטית, מי משלם את זה?

אורי אריאל: מה זאת אומרת?

אורי אריאל: אליס גודלמן: הם טוענים שהם ---

אורי אריאל: מה השאלה?

אורי אריאל: אליס גודלמן: האם זה יוצא מהתושבים?

אורי אריאל: תסלחי לי, תעברי ל---

יואל חסון: אל תפריע לה, אורי.

אורי אריאל: לא, גמרתי, מה זה?

אורי אריאל: אליס גודלמן: אני אודה לך אם תשאל את השאלה.

פניה קירשנבאום: אני רוצה לשאול את הגזבר, שנייה, עופר, יש לי שאלה.

פניה קירשנבאום: יש חיוב של המועצה על ידי ---

אורי אריאל: יואל, אם אתה לא נותן לחברי הכנסת לדבר ---

פניה קירשנבאום: ערכאות משפטיות, על ניהול המועצה?

פניה קירשנבאום: המועצה משלמת הוצאות משפטיות על זה?

יואל חסון: עופר, תענה על השאלה הזאת.

אורי אריאל: אם פאינה שואלת זה בסדר, יואל?

יואל חסון: לא, אתה גם יכול לשאול.

יואל חסון: לא אמרתי לך לא, לשאול אתה יכול.

יואל חסון: רצית לסכם.

יואל חסון: לשאול אתה יכול.

אורי אריאל: אין בעיה.

אורי אריאל: לסכם?

יואל חסון: להגיד את הדברים, כאילו בסוף, אבל אם אתה רוצה לשאול, תשאל מה שאתה רוצה.

אורי אריאל: יואל, אין בעיה .

יואל חסון: פאינה, תשאלי, אחר כך אורי אריאל ישאל.

פניה קירשנבאום: שאלתי אם מועצה שמשלמת הוצאות משפטיות על כינוס --- עופר לוי: אז קודם כל כן, קודם כל כאשר ראש העיר מסרב לקבל את חוות הדעת של היועצת המשפטית, אנחנו נאלצים לממן אחר בעלויות משמעויות.

פניה קירשנבאום: כאשר יש ---

שמעון גפסו: זה לא נכון.

שמעון גפסו: זה לא נכון.

שמעון גפסו: אלכס גופמן: 30,000 ₪.

שמעון גפסו: עופר לוי: 30,000 ₪ שילמנו ----

שמעון גפסו: אדוני, אני מבקש להשיב, זה לא נכון.

שמעון גפסו: אלכס גופמן: לפידות, אולהיימר, זה שקר.

שמעון גפסו: עופר לוי: אני יכול להגיש את החשבון ולהראות לכולם.

יואל חסון: אני מודה לך.

שמעון גפסו: על כל החלטה יש חתימה של היועצת המשפטית.

שמעון גפסו: עופר לוי: כאשר יש החלטה שאותו גורם שהגיש את התביעה וצריכים להשיב לו כסף, העירייה משלמת את הכסף, לא מישהו אחר.

יואל חסון: תודה, הבנתי.

יואל חסון: סיימת, תודה רבה לכם.

יואל חסון: אורי, רצית לשאול שאלה?

אורי אריאל: אני רוצה להגיד מילה בקצרה, לעניין.

יואל חסון: בבקשה.

אורי אריאל: כמו בכל דבר, יש בעניין הזה נוהל.

אורי אריאל: לשאלתך האם העירייה משלמת – ענה הגזבר – העירייה משלמת, זה הנוהל.

אורי אריאל: אם את חושבת שצריך לשנות את הנוהל בכל הארץ, זו שאלה טובה לדיון וכו'.

אורי אריאל: זה הנוהל, זה מתנהל לפי הנוהל ושמענו כמה ישיבות היו השנה וכמה היו לפני שנה ועם כל הכבוד ---

פניה קירשנבאום: בגלל שבית המשפט אילץ אותם.

אורי אריאל: פאינה, אבל באמת, אני מקשיב לך כל הזמן.

פניה קירשנבאום: טוב.

אורי אריאל: אם את מוכנה.

אורי אריאל: אם לא, אז תפריעי, אני גם מסכים, אני לא- לא חשוב, אני לא רוצה להעיר.

אורי אריאל: העניין הוא לפי הנוהל, זה העניין.

אורי אריאל: עכשיו, אתם חושבים שזה היה צריך להתנהל אחרת, אני גם כן הייתי מקווה שהדברים יתנהלו יותר טוב ואחרת.

אורי אריאל: שיש בעיה, לפי דבריי משרד הפנים, אני לא מכיר את הדברים.

אורי אריאל: כשאני מגיע לנצרת עילית אני מגיע לא מעט ובעזרת השם אני אמשיך להגיע ואמשיך לעשות את מה שאני יכול לעזור לעיר.

אורי אריאל: אני לא אומר לראש עיר זה או לחבר מועצה אחר.

אורי אריאל: מה שאני עושה אני עושה, דרך אגב בדיבור לא מעט עם אנשים מכם.

אורי אריאל: אני אמשיך בעזרת השם לעשות את זה.

אורי אריאל: אם משרד הפנים מציין שהדברים הם לפי הנהלים ולעומת זה יש פקידות בכירה שמפריעה, אז זה תפקידו פאינה, כי הוא לא בודק את הנבחרים.

אורי אריאל: הנבחרים לא נמצאים תחת בדיקתו, אלא אם יש משהו פלילי, אולי, אני לא בטוח.

אורי אריאל: כי אם זה הפקידים – זה תפקידו – הדו"ח הזה לא מפורסם.

אורי אריאל: יושב הראש החליט להקריא אותו, יושב הראש החליט, אנחנו בוודאי מכבדים את זה.

אורי אריאל: היה צריך, לא צריך, זה סיפור אחר לגמרי.

יואל חסון: טוב, תודה רבה.

יואל חסון: כן, גופמן משפט אחרון.

יואל חסון: אלכס גופמן: משפט אחרון.

יואל חסון: יש לי הרגשה שמשרד הפנים, על דעת עצמו, החליט שאנחנו וועדה קרואה ואנחנו כרגע נלחמים נגד וועדה קרואה.

יואל חסון: לפני שנה ראש העיר הודיע שהייתה מישהי במשרד הפנים שהפריעה לו והוא התפטר ממנה.

יואל חסון: עכשיו הוא מודיע שבארבע עיניים הוא יכול לסגור הכל.

יואל חסון: אני גם מאמין לזה כבר.

יואל חסון: יכול להיות וכל הטענה שלי, אני לא דיברתי על תפקוד ראש העיר ולא מדבר על זה, לא על זה אני באמתי לדבר בכלל.

יואל חסון: אני בכלל יש לי טענה מאד קשה למשרד הפנים, שמשרד הפנים לא עובד, לא משרת 52,000 תושבים ואנחנו בני ערובה של משרד הפנים.

יואל חסון: אני הייתי מקווה מאדוני יושב הראש ומחברי הכנסת הנכבדים וממשרד הפנים, למנות לנו בן אדם שיבוא לכמה ישיבות, שיראה איך אנחנו חיים.

יואל חסון: אנחנו חיים תחת איומים, אנחנו חיים, כל דבר שבא לוועדה, תאמין לי, באים אלי בלילה הביתה.

יואל חסון: שמעת את זה, אדוני ממשרד הפנים וכולם?

יואל חסון: כל דבר שראש העיר לא נראה לו, כולם יודעים, אני עוד לא הספקתי להצביע – באים – למה הצבעתי.

יואל חסון: למה הצבעתי?

יואל חסון: זה גם.

יואל חסון: אתה אמרת יש פקידות טובה, מצד שני אתה אומר פקידות לא טובה.

יואל חסון: אני מבקש ממשרד הפנים שיתוף פעולה.

יואל חסון: אנחנו לא ועדה פרועה.

יואל חסון: אנחנו לא נמצאים בסוריה.

יואל חסון: גם בסוריה עכשיו הולך להשתנות השלטון.

יואל חסון: אם משרד הפנים עוד לא יודע - אנחנו נמצאים במדינת ישראל – התושבים אמרו את דברם, בחרו את ראש העיר, זה נכון.

יואל חסון: הם בחרו גם בחברים במועצת העיר כדי שינהלו את העיר, ראש העיר לא לבד יכול להחליט וראש העיר סוגר עם חבר כנסת לפתוח איזו ישיבה?

יואל חסון: משרד הפנים רץ איתו, משרד הפנים פוגע בנו.

יואל חסון: כמה אתה חושב אני יכול לשלם כסף?

יואל חסון: יושב ראש המועצה הדתית, ראש העיר אמר תוך שבועיים אני מעיף אותו, כי הוא היה חבר שלי, הוא אויב שלי.

יואל חסון: הוא חבר שלי, הגשתי ערר.

יואל חסון: עלה לנו 11,000 ₪ וכל יומיים אנחנו משלמים.

יואל חסון: גופמן, תודה.

יואל חסון: עוד משפט קצר אחד, אחרת אני לא --- זאב הרטמן: משפט קצר מאד למשרד הפנים – לא י עזור כלום, אנחנו נבחרי ציבור.

יואל חסון: גם אני לא אוהב את כל חברי הכנסת, אבל הם חברי כנסת, זה לא עוזר לי.

יואל חסון: אני חייב לדבר עם חברי כנסת כי הם הגורם וגם אם אנחנו נראים לך, אדוני, או לא נראים לך, זה לא יעזור לך.

יואל חסון: היו"ר יואל חסון: תודה לך.

יואל חסון: אני מסכם את הדיון, הרטמן, תודה רבה.

יואל חסון: מי את?

יואל חסון: יעל אשל: אני יעל אשל, אני פה ביחד עם מרדכי שנבל מלשכת המבקרים.

יואל חסון: אני רוצה ממש בקצרה להתייחס דווקא לא לעיריית נצרת עילית, כי לפי דעתי היא דוגמא.

יואל חסון: כל הדברים שעלו פה, שדיברו עליהם, ראשי מועצה שנמצאים תחת חקירת משטרה, כולל עם המלצה לכתב אישום, לא עם המלצה לכתב אישום במשך שנים וממשיכים לכהן, ממשיכים להשפיע על בעלי תפקידים בעירייה, ממשיכים להשפיע גם על עדים לפעמים בעירייה, כי יש להם את הכוח, הם ממשיכים לכהן ולנהל את העירייה.

יואל חסון: זה אחד.

יואל חסון: זה עניין חקיקתי.

יואל חסון: יעל אשל: בסדר, אני אומרת להתייחסות עתידית.

יואל חסון: בהחלט צריך לקחת את זה בחשבון ולחשוב, אולי באמת למנות מישהו שיהיה גזבר מטעם משרד הפנים, מטעם מבקרת המדינה, לא יודעת מטעם מי, שראש מועצה שמגיע לאיזה שהוא שלב של חקירה משטרתית, למשל המלצת משטרה, יהיה נתון תחת פיקוח נוסף.

יואל חסון: כי הוא שולט בעיקר, כולל בבעלי התפקידים.

יואל חסון: תודה.

יואל חסון: יעל אשר: רגע, שנייה.

יואל חסון: עוד שתי דקות.

יואל חסון: לא, לא, אני לא יכול.

יואל חסון: לא גברתי, אני לא יכול, אני מתנצל.

יואל חסון: היית צריכה לבקש עוד קודם.

יואל חסון: יעל אשר: כל הנושא של ---

יואל חסון: אני לא יכול! יעל אשר: אבל ביקשתי.

יואל חסון: לא קיבלת, מצטער.

יואל חסון: אני ממש מתנצל.

יואל חסון: חברה, אי אפשר.

יואל חסון: הדיון פה התארך מעל ומעבר.

יואל חסון: ראש העיר, יש לך שתי דקות לענות ואז אני מסכם את הדיון.

יואל חסון: אני מתנצל.

יואל חסון: בדרך כלל אנחנו נותנים לדבר פה, הפעם זה לא יצא.

אורי אריאל: אני גם מבקש להגיד כמה מילים.

אורי אריאל: יעל אשל: כל הנושא של פגיעה ---

יואל חסון: אז לא, אז אורי אריאל קודם כדי שהוא יהיה אחרון.

יואל חסון: אורי אריאל.

אורי אריאל: אני לא אתייחס לשום טענה ספציפית, כי אין לי כלים מספיקים לבדוק את זה ויש כתובות במדינה, כולל הוועדה הזאת, שאפשר להעלות בה את הטענות, אם כי עדיף לעשות זה בצורה מקצועית מול משרד הפנים וכו'.

אורי אריאל: אני לא אכנס לטענות האלה.

אורי אריאל: אני אומר לכם פעם נוספת, אחרי שמסתכלים ובודקים מה קרה בעיר, ברקו, אז אתה מתבייש במה שקורה ואני, שאני מבין מעט ולא תושב העיר, אני לא גר שם, נכון, אבל מבין קצת בעניינים מוניציפאליים, מתוקף עיסוקיי כל השנים, כולל ראש רשות במשך 4 שנים.

אורי אריאל: אני אומר לכם, לאנשי נצרת עילית, יש לכם עיר טובה, יש לכם במה להתגאות וחבל שאתם תוציאו את דיבת העיר נצרת עילית, פה ובמקומות אחרים, כדי להגיע לדברים שאני לא בדיוק הבנתי אותם.

אורי אריאל: אמרתי, זה מקוצר דעתי, זה לא בגלל שאתם לא בסדר.

אורי אריאל: אני לא הבנתי.

אורי אריאל: יש טענות, וודאי שיש טענות, אני חושב שהכל בסדר?

אורי אריאל: לא.

אורי אריאל: אמרתי, אני לא אכנס לזה.

אורי אריאל: אני מציע לכם, אל תוציאו את דיבת העיר נצרת עילית, כי אתם לא גורמים בזה להביא עוד תושבים, אתם מרחיקים תושבים, אתם מרחיקים את מי שרוצה ויכול לעזור לכם וזה חבל וזה מיותר וזה אפילו מזיק.

אורי אריאל: זאת דעתי.

יואל חסון: תודה רבה.

אורי אריאל: רגע, אני מסיים.

אורי אריאל: לאור הדברים האלה, מה שאני רוצה להציע כהצעת סיכום ואני מבקש מיושב הראש לקחת אותה בחשבון בסיכום שלו, שהוועדה, מעבר לכל הדברים שהיא שמעה וכו', זה אתם יודעים לעשות בלעדיי, שהוועדה תתכנס לדיון נוסף, לכשיתקבל הדו"ח של מבקר המדינה.

יואל חסון: רק בעוד שנה וחצי?

אורי אריאל: לא, זהו, אז תן לי לגמור את המשפט ואנחנו מבקשים מהמבקר לזרז את בדיקתו.

אורי אריאל: זאת הצעתי.

אורי אריאל: אני מבקש גם להביא אותה ולדון עליה.

עופר לוי: אדוני יושב הראש, אני חייב מילה אחת ---

יואל חסון: לא, לא, אני לא נותן יותר.

יואל חסון: נקודה.

יואל חסון: ראש העיר, יש לך שתי דקות להגיב.

שמעון גפסו: תודה רבה אדוני יושב הראש.

יואל חסון: חברת הכנסת זועבי, אם תרצי להתייחס, אז כמובן את יכולה.

חנין זועבי: לא, לא, לא, אני רק הקשבתי.

יואל חסון: שלא תגידי שמקפחים אותך בוועדה לביקורת המדינה.

חנין זועבי: לא, לא.

יואל חסון: יש הרבה סיבות לקפח אותך, אבל זכותך לדבר ואת תדברי.

חנין זועבי: הרבה סיבות לא צודקות יש.

יואל חסון: יכול להיות, רובן צודקות.

אורי אריאל: את לא יכולה להרחיב בזה קצת?

חנין זועבי: לא.

יואל חסון: לא היום.

שלמה מולה: למה אתם מתנפלים עליה, לא הבנתי.

יואל חסון: מעניין למה.

אורי אריאל: לא, למה, להיפך.

אורי אריאל: אנחנו שמחים שהיא באה.

שמעון גפסו: תראו, כל מה שקשור למשטרה, אני סומך במיליון אחוז על המשטרה ועל רשויות החוק ואני כמובן, כל האשמות שלי אני מכחיש אותן וכשאני אצליח להוכיח את חפותי, אני אשמח להגיע לפה שום פעם וכמובן ---

יואל חסון: מאה אחוז, תודה רבה.

שמעון גפסו: זה בנושא הזה.

שמעון גפסו: בנושא של היועצת המשפטית, אכן אני מודה שבמהלך כל תקופת היותי חברת מועצה היא מררה לי את החיים ובדרך כלל היא גם הפסידה במשפטים ובזכותה אני חבר מועצה ובזכותה גם אני ראש עיר, בגלל שהיא הפסידה במשפטים ואכן אני, יומיים אחרי שנבחרתי, הגעתי ללשכה של היועצת המשפטית.

שמעון גפסו: היא ברכה אותי על הניצחון ושאלה אותי מה היא יכולה לעשות עבורי.

שמעון גפסו: אמרתי לה שהדבר הכי טוב שהיא יכולה לעשות עבורי ואני מודה, אולי זאת הייתה טענות, אני מודה, אבל את האמת אני אומר – היא יכולה לקחת את הדברים וללכת הביתה.

שמעון גפסו: אז כמובן אני לא רוצה לתאר מה שהיה, בכל מקרה, אחרי זה בהתערבות המנכ"ל שנמצא פה, היא הגיעה ל-100 ימי חסד, ב-100 הימים האלה היא הייתה מצוינת וכך התגלגל הסיפור.

שמעון גפסו: זה הדבר.

שמעון גפסו: מעולם לא אמרתי לה – את מפוטרת – מעולם לא.

שמעון גפסו: אני אמרתי מה שאני אומר באמת, אולי זה נחמד, אולי לא.

יואל חסון: בסדר, מאה אחוז, הלאה, הלאה.

שמעון גפסו: נאמרו פה הרבה מאד שקרים גסים על ידי כל מיני אנשים, אני לא רוצה להיכנס לקטנות, כמובן הכל מוכח, אני סומך על משרד הפנים.

שמעון גפסו: אני רוצה לומר שאני מדבר הרבה מאד עם משרד הפנים, הרבה הוראות אני מקבל, רק אני לא חושב שאני צריך לדווח אותך לכל אחד.

שמעון גפסו: כמובן, אני פועל בהתאם להוראות משרד הפנים.

יואל חסון: מאה אחוז, כן, תודה רבה.

שמעון גפסו: וכמובן בנושא האחרון, כל הסיוע המשפטי החיצוני שאנחנו מקבלים מהעירייה, מקבל אישור מהיועצת המשפטית.

שמעון גפסו: כל מה שלא מקבל אישור – אני משלם מכספי הפרטי, אדוני יושב הראש ותודה רבה לכולם שנתתם לי את ההזדמנות להציג את הנתונים של נצרת עילית.

שמעון גפסו: תודה.

יואל חסון: טוב.

יואל חסון: נציג מבקר המדינה.

שמואל גולן: אז כמו שאמרתי לך מקודם אדוני, בוא נגיד שכמעט ולא חידשו לי פה שום דבר.

שמואל גולן: אנחנו ממכירים את כל ההתנהלות הזאת, כבר מעל שנה וחצי, כולל שיחות שעשינו עם הממונה המחוז על העניין, אבל פשוט נמנענו מלהיכנס לעומק לכל הסוגיות האלה.

שמואל גולן: גם נפגשנו עם ראש העיר, הוא היה אצל המבקר, אנחנו היינו אצלנו, אנחנו יודעים בדיוק מה קורה.

שמואל גולן: כמובן שאנחנו נפגשים גם עם שומרי הסף למיניהם, בכדי לקבל תמונת מצב.

שמואל גולן: נמנענו מלהתעסק בעניין, כי הייתה חקירת משטרה ועכשיו אנחנו נכנסים.

שמואל גולן: אנחנו בביקורת עכשיו.

אורי אריאל: סליחה, החקירה נגמרה?

שמואל גולן: החקירה בחלקה נגמרה.

שמואל גולן: בחלקה הוגשו המלצות לפרקליטות, למיטב ידיעתי וזה במסלול.

שמואל גולן: אנחנו לא עוסקים בעניין הזה, אבל אנחנו בדרך כלל כשהמשטרה חוקרת אנחנו נמנעים מלהיכנס, כדי לא לשבש חקירה וכך עשינו גם פה.

שמואל גולן: כאשר הבאנו שהחקירה נמצאת בשלבים האלה כפי שהיא נמצאת עכשיו, החליט מבקר המדינה שאנחנו נכנסים ואנחנו נמצאים עכשיו בביקורת.

שמואל גולן: אנחנו נעשה את כל המאמצים לגמור את זה כמה שיותר מהר ולהגיש לכם דו"ח בהקדם.

יואל חסון: טוב.

יואל חסון: אוקי, תודה רבה.

יואל חסון: תיכף תגיע הרשימה.

יואל חסון: אני רוצה להציע הצעת סיכום כזאת, שאני חושב שהיא אמורה להיות גם בהסכמה כללית של כל חברי הכנסת.

יואל חסון: תראו, נאמרו כאן המון דברים ויש כאן טענות כאלה ואחרות, שבאמת, הוועדה לביקורת המדינה שמעה, שאלה, שאלנו את השאלות הקשות, קיבלנו כאן תשובות, קיבלנו את עמדת ראש העיר, קיבלנו את עמדות הדרג המקצועי, קיבלנו את עמדות חברי המועצה, שמענו את משרד הפנים.

יואל חסון: בסופו של דבר, באופן הנורמאלי, יכולנו ללכת למסלול מהיר עם מבקר המדינה במידה ומבקר המדינה עוד לא נגע בנושא הזה.

יואל חסון: מכיוון שמבקר המדינה נוגע בזה ויש חקירה מערכתית כוללת של מבקר המדינה, שהוא אמר תיקח כנראה עוד הרבה זמן, אבל היא בסוף תגיע, אבל בינתיים הדברים בוערים.

יואל חסון: בינתיים יש בעיות.

יואל חסון: לכן, מצד אחד אני חושב שהחלטה צריכה להיות וזה מה שאני מציע לכם כרגע.

יואל חסון: מצד אחד שאנחנו מברכים ומבקשים ממבקר המדינה להמשיך בחקירתו ובבדיקתו ולזרז אותה.

יואל חסון: זה מצד אחד.

יואל חסון: מצד שני, ההצעה השנייה שאני מבקש להציע זה לבקש ממשרד הפנים להודיע לנו תוך שלושה שבועות, על הקמת צוות ממשרד הפנים, שיחל בבדיקה ספציפית של כל הטענות שמגיעות, על ההתנהלות שיש בתוך עיריית נצרת עילית.

יואל חסון: טענות מהצד הזה, טענות מהצד הזה והטענות מהצד הזה.

יואל חסון: כל הטענות, שמשרד הפנים ייקח על עצמו לבדוק אותן ותוך 3 חודשים ימציא דו"ח שיבוא ויגיד מה האמת.

יואל חסון: מה באמת קורה.

יואל חסון: אנחנו לא יכולים לבוא ולהגיד – זה נכון, זה לא נכון.

יואל חסון: אני חושב שמשרד הפנים הוא הגורם שכולנו נסמוך את ידינו, על מה שהוא יגיד בסופו של דבר.

יואל חסון: אבל משרד הפנים צריך להקים תוך שלושה שבועות צוות, במחוז צפון, שיעשה את הבדיקה, יקרא לכל הגורמים, יקבל את כל הניירות, ישמע את כל העניינים, יבדוק ובסופו של דבר, תוך שלושה חודשים, ייתן דו"ח שיבוא ויגיד מה המצב ומה הדברים הטובים, מי אמר אמת, מי לא, מה נכון, מה לא נכון ומה דרוש תיקון גם ומה שאתם תנחו שדרוש תיקון.

יואל חסון: אני מבקש, הוועדה לביקורת המדינה אומרת גם, שכל מי שיבקש להופיע בפני הצוות הזה, כל מי שירצה להגיש ניירות לצוות הזה, לא משנה מאיזה צד, לא משנה אם הוא נבחר ציבור, או גורם מקצועי.

יואל חסון: לכולם תהיה הדרך השוויונית והשווה, לבוא ולהציג בפני הצוות הזה את הנתונים, את הטענות, את ההערות, את העובדות, את המציאות לכאורה.

יואל חסון: כל אחד לפי איך שהוא רואה את המציאות ותוך שלושה חודשים תתנו, אני מבקש להעביר את דו"ח הבדיקה הזה מצוות הבדיקה שיוקם תוך שלושה שבועות.

יואל חסון: תוצאות הבדיקה יהיו תוך שלושה חודשים, יועבר כמובן ---

פניה קירשנבאום: לפה, לוועדה.

יואל חסון: כן, יועבר לוועדה לביקורת המדינה, למבקר המדינה וגם לשר הפנים.

יואל חסון: כשזה יועבר לשר הפנים, שר הפנים מקבל את ההחלטות שלו לפי המסקנות שיוגשו.

אורי אריאל: אני מבקש להציע הצעה .

יואל חסון: הצעה אחרת?

אורי אריאל: כן, שונה.

יואל חסון: במה הצעתך שונה?

אורי אריאל: הצעתי שונה בזה שאני מציע לקבל את סעיף 1 שלך.

אורי אריאל: ההצעה לגבי משרד הפנים פירושה שיהיה ערבוב בין דו"ח מבקר המדינה ובדיקתו לבין משרד הפנים.

אורי אריאל: פירושו שעכשיו העירייה, על כל מחלקותיה, מה שהיא תעסוק זה רק בדו"ח הזה שלושה חודשים.

אורי אריאל: לכן אני מציע לחבריי לתת למבקר לבדוק.

אורי אריאל: משרד הפנים יכול להמשיך לבדוק מה שהוא רוצה, הוא אחראי על זה, זה ענייננו, הוא לא צריך זירוזים מאיתנו.

אורי אריאל: לכן אני מציע רק, אני מקריא: הוועדה תתכנס לדיון נוסף על דו"ח מבקר המדינה לכשית

אורי אריאל: קבל ב---

יואל חסון: סליחה, עוד פעם, תחזור, הייתי במשהו אחר.

אורי אריאל: הוועדה תתכנס לדיון נוסף על דו"ח מבקר המדינה לכשיתקבל בהקדם.

יואל חסון: טוב, בסדר, אני לא מקבל את הדבר הזה, לכן נצטרך כנראה לעשות הצבעה בעניין הזה.

יואל חסון: אז אני קובע שאנחנו יוצאים להפסקה של 5 דקות, ועוד 5 דקות נתכנס פה להצבעה על ההצעה שלך.

יואל חסון: אני לא מבין, למה יש לך התנגדות לבדיקה של משרד הפנים?

אורי אריאל: אמרתי, אבל אני מוכן לחזור עוד פעם.

אורי אריאל: אתה רוצה לשמוע?

יואל חסון: כן, תסביר.

יואל חסון: שנייה, עוד אין הפסקה.

אורי אריאל: אבל תהיה איתי, כי הסברתי.

אלכס גופמן: כי יש מה להסתיר עם הישיבות.

יואל חסון: אולי נגיע להסכמה פה, שבו, שבו, אל תלכו.

אלכס גופמן: אנחנו משלמים חשמל ומים.

אלכס גופמן: עכשיו אני אביא דברים.

אלכס גופמן: אין גם שעון מים בבית ספר.

אלכס גופמן: אין שעון חשמל.

אורי אריאל: מה אתה אומר?

אורי אריאל: מה, אתה מאיים אלי?

אלכס גופמן: לא, אני לא מאיים.

אלכס גופמן: הם רשאים לבדוק, משרד הפנים רשאי לבדוק.

יואל חסון: מאה אחוז, בסדר.

יואל חסון: אני מבקש.

אורי אריאל: מה זה?

אורי אריאל: יש גבול.

יואל חסון: בבקשה, למה אתה מתנגד לבדיקה של משרד הפנים?

אורי אריאל: אמרתי – יש כרגע, על העובדות הרי אין ויכוח.

אורי אריאל: יש כרגע בדיקה, כפי ששמענו, של מבקר המדינה.

אורי אריאל: מבקר המדינה אומר אני מכיר, אני בודק וכו' ואני אזדרז.

אורי אריאל: עכשיו, להכניס גורם נוסף, במקרה הזה משרד הפנים, אבל זה נכון גם לגורם ---

שלמה מולה: זה לא גורם נוסף אבל, זה גורם סטטוטורי.

אורי אריאל: חברים, אתם ---

שלמה מולה: שהוא אחראי על ---

אורי אריאל: בבקשה, תדבר.

אורי אריאל: שתגמור תגיד לי, אני אמשיך.

אורי אריאל: תדבר.

שלמה מולה: לא, אני רק הערתי.

אורי אריאל: אז תן לי רגע, בסדר.

אורי אריאל: תן לי לגמור, תעיר, הרי ייתן לך לדבר, יושב הראש.

אורי אריאל: תשמע את הכל, תשמע משפט שלם, תגיב.

אורי אריאל: להכניס גורם נוסף, במקרה הזה לפי הצעתך משרד הפנים, שיבחן, יבדוק, כל המילים הללו, יביא לבלגן אחד במערכת והדבר השני, זה מה שיעשו עכשיו בעיריית נצרת עילית בשלושה חודשים הקרובים, זה יתעסקו רק עם זה.

אורי אריאל: זה ברור לי.

אורי אריאל: כל אחד עכשיו יאסוף מסמכים, הגזבר, היועצת ---

יואל חסון: אבל יכריעו את הויכוח.

אורי אריאל: רגע, שנייה, אבל אני מבקש ---

יואל חסון: כי הייתי מצפה שראש העיר יגיד, אם הוא כל כך בטוח, שיגיד אם הוא מסכים לבדיקה.

יואל חסון: אתה מסכים לבדיקה?

אורי אריאל: אני מבקש- יואל, אתה יודע, זה אפילו לא מנומס, איך נגיד ---

יואל חסון: בסדר, אנחנו מקיימים דיון, זה לא נאומים, אנחנו פה באים לדבר.

יואל חסון: מדברים.

אורי אריאל: יואל ---

יואל חסון: אורי, אין בעיה.

אורי אריאל: תעשה מה שאתה רוצה, באמת.

יואל חסון: לא, אנחנו מדברים.

אורי אריאל: אבל מדבר קולגה שלך, אני יכול לגמור לדבר לפני שאתה פונה לראש העיר?

אורי אריאל: תגמור עם ראש העיר ---

יואל חסון: תגמור לדבר.

אורי אריאל: לא, אני מבקש שתגמור קודם עם ראש.

יואל חסון: קודם תגמור לדבר.

אורי אריאל: אני לא רוצה לדבר ככה.

יואל חסון: אתה לא רוצה?

יואל חסון: אל תדבר.

אורי אריאל: לא, יש גבול להתנהלות שלך, תסלח לי.

אורי אריאל: מותר להעיר לך.

יואל חסון: אני מתנצל אם הפסקתי אותך לא בצורה נכונה.

אורי אריאל: מה זה הדבר הזה?

אורי אריאל: ההוא מפה, אתה מפה, ראש העיר.

אורי אריאל: תדבר עם ראש העיר.

יואל חסון: אנחנו דינאמיים, אנשים דינאמיים, גם אתה איש דינאמי.

אורי אריאל: דבר עם ראש העיר בדינמיות.

יואל חסון: תדבר, תמשיך את דבריך.

אורי אריאל: אני לא, יואל, תודה רבה.

יואל חסון: אורי, תמשיך נו.

אורי אריאל: יואל, אני סיימתי.

אורי אריאל: סיימתי, תודה רבה, נו, יש גבול גם להתנהלות פה.

אורי אריאל: מה דינאמי מה דינאמי.

אורי אריאל: לכל הרוחות.

אורי אריאל: תסלח לי, סליחה על הביטוי.

יואל חסון: כן.

יואל חסון: ראש העיר, למה אתה מתנגד, יש לך, אולי אם אתה תסכים לבדיקה של משרד הפנים זה יהיה ---

שמעון גפסו: קודם כל משרד הפנים נמצא ובודק אצלנו כל הזמן, אוקי?

שמעון גפסו: בנוסף לכך, הגיע צוות של מבקר המדינה לבדוק ביסודיות את הכל ואני ---

יואל חסון: למה אתה מתנגד לבדיקה של משרד הפנים?

שמעון גפסו: רגע, סליחה שנייה.

שמעון גפסו: אני רוצה לשאול את מר שמואל גולן אם הם קיבלו פה שיתוף פעולה מהרשות או לא?

שמעון גפסו: אני חושב ש---

יואל חסון: אין לך ברירה, זה על פי חוק.

שמעון גפסו: לא משנה.

יואל חסון: זה לא תעודת הוקרה.

שמעון גפסו: אנחנו, רק שנייה, אנחנו הנחינו פה את כל האנשים לתת את מה ש---

יואל חסון: אין אפשרות אחרת.

יואל חסון: אתה חייבת לשתף פעולה עם מבקר המדינה, אתה לא עושה טובה למישהו.

שמעון גפסו: אני לא עושה טובה, רק לנו גם יש עניין פה שתהיה בדיקה יסודית.

שמעון גפסו: עכשיו אני אומר דבר כזה, משרד הפנים חוק בכל מקרה.

שמעון גפסו: אני גם חושב ששתי החקירות האלה במקביל, באמת, אני לא נגד, אני אמרתי לאורי שאני בעד ההצעה שלך, אבל כשאני מסתכל עכשיו במחשבה שנייה, באמת, שהפקידים יהיו עסוקים רק בלחפש את הכסת"חים, אני חושב שזאת תהיה טעות שיהיו שתי חקירות במקביל.

שמעון גפסו: צריך להגיד, תוך שלוש החודשים או תוך שישה חודשים שיסיים מבקר המדינה ואחרי זה, אתם רוצים לעשות חקירה נוספת, בדיקה נוספת, אין לי שום התנגדות.

שמעון גפסו: אני רוצה לומר לך אדוני יושב הראש, אנחנו בנצרת עילית לא מסתירים שום דבר.

שמעון גפסו: הכל גלוי, הכל על השולחן.

יואל חסון: אז למה אתה מתנגד לבדיקה של משרד הפנים.

שמעון גפסו: אני אומר, קודם כל משרד הפנים גם בודק עכשיו.

שמעון גפסו: אולי הוא לא אמר לכם.

שמעון גפסו: משרד הפנים, נתבקשתי להגיש הרבה מאד מסמכים למשרד הפנים, של דברים שהיו גם לפני התקופה שלי והכל התקבל וכל מה ש- אני לא מנעתי.

שמעון גפסו: מר חמוד סייח אולי יכול להשיב, אם תרשה לו, אם פעם ביקשתם ממני מסמך מסוים ולא העברתי, פרוטוקול מסוים ולא העברתי?

שמעון גפסו: הכל נמצא.

שמעון גפסו: אין פה, אדוני, התמונה שניסו פה לצייר היא לא תמונה מדויקת.

שמעון גפסו: הכל נמצא, הכל גלוי והכל שקוף ואתה מוזמן גם לנצרת עילית.

שמעון גפסו: אבל באמת, האמת שפרק הזמן הזה של שלושה חודשים, שני גורמים מקצועיים מאד יעבדו במקביל על ---

יואל חסון: זה לא במקביל.

יואל חסון: הוא בודק דברים מסוימים ומבקר המדינה בודק דברים אחרים לגמרי, הרבה יותר רחבים, הרבה יותר מקיפים.

יואל חסון: זה בדיקה יותר, זה סוג אחר של בדיקה.

שמעון גפסו: אני בעד שכל הבדיקות ייעשו, זה אלף.

שמעון גפסו: אני בעד שכל הבדיקות ייעשו.

שמעון גפסו: אנחנו לא מנסים לא למרוח ולא שום דבר, אף אחד ויגיד לך המבקר של משרד הפנים, שנמצא פה, אם פעם מסוימת הועבר מייל ובאותו לילה הועבר כל החומר.

שמעון גפסו: אנחנו לא מסתירים שום דבר מאף אחד.

שמעון גפסו: אותו דבר.

שמעון גפסו: ה השאלה אם אתה קוצב מישהו ואתה אומר לו תשמע: תוך שלושה חודשים אתה צריך לתת לי ככה, השאלה היא אם אתה מקבל את הבדיקה הנכונה וכאן נשאלת השאלה ואת זה אתה צריך להחליט.

יואל חסון: אבל יש כאן

יואל חסון: באמת טעם לפגם ציבורי, שחוששים כאן מבדיקה של שר בממשלה, של משרד ממשלתי, סליחה.

שמעון גפסו: אני לא אמרתי שחוששים, להיפך, אמרתי שנמצאים כרגע בבדיקה.

אורי אריאל: אין שום טעם לפגם, זה רק לטובת העירייה, זה הכל.

אורי אריאל: זה שאתה חושב ככה, זה עניינך.

יואל חסון: דווקא הבדיקה היא לטובת העירייה.

אורי אריאל: לא, זה לא לטובת העירייה.

אורי אריאל: אף אחד לא יעבוד שם עכשיו שלושה חודשים.

אורי אריאל: כל הזמן יתעסקו באינטריגות וזה.

אורי אריאל: אם אתה רוצה לנטרל את העירייה - אז זאת הדרך.

אורי אריאל: כאילו שמשרד הפנים לא בודק.

אורי אריאל: הוא בודק.

אורי אריאל: איך אתה אומר - לפי החוק הוא לא צריך אישור מאף אחד, לא ממך ולא ממנו ולא ממני.

אורי אריאל: הוא בודק.

עדי ברקו: הבעיה שהוא לא עושה את זה.

יואל חסון: הוא לא עושה את הבדיקה הספציפית שאנחנו מבקשים.

עופר ברקו: אורי, אולי אתה לא חי בנצרת עילית, אני חי.

אורי אריאל: לא אולי, אני לא חי שם.

עופר ברקו: סליחה, בוא, כל יום הוא משמעותי.

עופר ברקו: היו"ר יואל חסון: אבל הוא אזרח כבוד.

עופר ברקו: כל יום.

עופר ברקו: גם אני הצבעתי ואני גאה שהוא מגיע לנצרת עילית, אבל בנצרת עילית כל יום קורה משהו ואנחנו בקיץ הקרוב מאבדים עוד מאות משפחות ועוד משפחות.

עופר ברקו: בקיץ הקרוב מאות משפחות עוזבות אותנו.

עופר ברקו: הבדיקה הזאת היא הכרחית כדי לבוא לתקן את המצב, להקרין לתושבים שיש פה יושרה, שיש פה מצב של גילוי, שכולם יראו את הדברים.

עופר ברקו: בואו, הבדיקה היא הכרחית וכנראה שהתושבים יצביעו באמון ברגע שהם יראו שבודקים וחושפים את כל הדברים וזה בא לידי ביטוי ואני לא יודע מה יש לנו לחשוש.

עופר ברקו: אם כבר בודקים והכל גלוי והכל פתוח, מה הבעיה?

עופר ברקו: הרי זה אותם ניירות אם מדברים ולכן אני אומר, אנחנו חושבים שזה נכון מאד וחשוב מאד שהציבור יראה את הדברים ושיידע בסופו של יום ואני אשמח מאד שהכל יהיה תקין ואני מקווה ומייחל ליום הזה, בשביל עתידה של נצרת עילית.

יואל חסון: תודה.

יואל חסון: חמוד סייח, משרד הפנים.

חמוד סייח: אני רוצה להגיד שני משפטים.

חמוד סייח: כנראה שאנשים כאן, אני חשוב לי שיבינו, במחוז הצפון, חוץ מנצרת עילית, יש עוד 97 רשויות מקומיות.

חמוד סייח: מחוז הצפון, עם כוח האדם שלו, בשביל לטפל בנצרת עילית ובכמות התלונות שיש שם ובהתנהלות, אנחנו צריכים חמישה ממונים ועוד 20 קציני מחוזות.

יואל חסון: נו, באמת.

חמוד סייח: אז אני אומר לך, יואל.

חמוד סייח: אני מבקש ממך, יושב ראש הוועדה, אני ממש מבקש ---

יואל חסון: אני לא מקבל את זה.

יואל חסון: עזוב, אני לא רוצה.

חמוד סייח: אני אומר בקול רם.

יואל חסון: אה, אז בגלל זה יש בעיות?

חמוד סייח: לא, אבל ---

יואל חסון: יש סדרי עדיפויות, אתה לא מטפל במקביל בתשעים ומשהו רשויות.

חמוד סייח: חברים, חברים ---

חמד עמאר: לכל המועצות יש את אותן טענות שיש כאן?

חמוד סייח: כן, יש עוד יותר גרוע.

יואל חסון: אין 90 כאלה, נכון?

יואל חסון: 90 כאלה אין, נכון?

חמוד סייח: אבל, תקשיב ---

יואל חסון: 10 עשר?

עדי ברקו: אבל מה שאתה אומר רק מחזק שצריכים את הבדיקה.

עדי ברקו: מה שמשרד הפנים אומר ---

יואל חסון: לא להפריע, לא להתפרץ.

יואל חסון: חברים.

חמוד סייח: אני רציתי להשים את דברי.

חמוד סייח: אני מדבר, אתם באמצע קוטעים אותי, לא נותנים להשלים את המשפט.

יואל חסון: תמשיך.

חמוד סייח: אני אומר, כל החלטה שאתה תקבל, אנחנו נבצע אותה, כולל הבדיקה.

חמוד סייח: אבל אל ת---

יואל חסון: שהוועדה תקבל, זה לא החלטה שלי.

חמוד סייח: שהוועדה תקבל, כמובן, אני לא מדייק.

חמוד סייח: אני רק מבקש, בהחלטה שלך אמרת שהצוות יהיה ממחוז הצפון.

חמוד סייח: אם הוועדה תחליט בסופו של דבר, תן לנו כמשרד הפנים, להחליט מאיפה הצוות.

חמוד סייח: לא חייב להיות ממשרד הפנים, כי אין לנו ---

שלמה מולה: אפשר לשאול אותו?

יואל חסון: כן, שלמה מולה.

יואל חסון: זה יהיה רק ממשרד הפנים.

פניה קירשנבאום: אתה שמעת מה אמרו התושבים ואתה מטעה אותו, כי התושבים דיברו אחרת ואין לזה שום פוליטיזציה של ההתנגחות בין ישראל ביתנו לראש המועצה ושוב, אל תחזור על המשפט הזה.

אורי אריאל: זו עדיין דעתי.

שלמה מולה: טוב, אדוני הממונה על המחוז, אני רוצה לשאול אותך שאלה.

אורי אריאל: בעיקר שאני קצת מבין.

שלמה מולה: אני רוצה לשאול אותך.

חמוד סייח: בבקשה, אדוני.

שלמה מולה: אתם, כמשרד הפנים, בלי קשר למה שהמבקר יעשה, בלי קשר, האם כשתלונה של אזרחים או חברי מועצה מגיעים אליכם, למה בכלל אתה היית צריך לחכות להחלטת ועדת ביקורת המדינה?

שלמה מולה: למה אתה באופן אישי לא היית לוקח ---

חמוד סייח: אני דווקא, אני ממונה על העיר ישירות.

חמוד סייח: מי אמר לך שכל תלונה, דבר ראשון יש לנו מה שנקרא במחוז הצפון מוסד שנקרא 'תלונות ציבור וחברי מועצה' והכל.

חמוד סייח: כל תלונה שמגיעה אלינו, אנחנו מטפלים בה.

חמוד סייח: מי שפונה אלי ישירות מקבל טיפול מיידי.

חמוד סייח: מי שפונה דרך לשכת השר, או מבקר המדינה, או גורמים אחרים, עד שהדואר מגיע אלי, זה כבר התקופה עברה ויש חלק מחברי המועצה כאן, שפשוט נותנים, הולכים לשם לבית משפט, זו זכותם.

חמוד סייח: אני לא יכול להגיד להם בואו ---

זאב הרטמן: זה לא נכון.

חמוד סייח: זה נכון.

זאב הרטמן: זה לא נכון.

זאב הרטמן: בית המשפט לא מקבל את האישור עד ש---

יואל חסון: אתם מתפרצים ואני אצטרך להוציא אתכם.

יואל חסון: אין קריאות לסדר למי שהוא לא חבר כנסת, זה ישר החוצה.

חמוד סייח: יואל, יושב ראש הוועדה, היה מקרה אחרון, למשל אני אביא לכם דוגמא.

חמוד סייח: הייתה ועדת כספים שקיבלה החלטות, אם כבר אנחנו מדברים על שני הצדדים וההתנהלות היא לא טובה בנצרת עילית, את הבנת אותי לא נכון, אני דיברתי על הפקידים מבחינה מקצועית.

חמוד סייח: אם הפקידים לא מחוברים ביחד, יש התנהלות לא תקינה.

חמוד סייח: במקרה האחרון שהיה, ועדת הכספים קיבלה החלטות, זכותה.

חמוד סייח: האם יכול להיות שוועדת כספים של עירייה תבטל תפקיד סטטוטורי?

חמוד סייח: זו סמכותך שלה?

חמוד סייח: ואני שותק עכשיו.

חמוד סייח: יש דברים אחרים שהיא קיבלה, יכול להיות שהם נכונים, אבל לבטל מנהל אגף חינוך?

חמוד סייח: חברים.

עדי ברקו: חברים, סליחה שאתה לא מדייק.

עדי ברקו: בפרוטוקול, היות ואני ניהלתי את הישיבה, היה להקפיא ל-11 חודש לאור המצוקה של אנשי החינוך.

עדי ברקו: סליחה אדוני, אדוני הנציג, חבל שאתה לא מדייק, כי אני ניהלתי את הישיבה.

יואל חסון: סליחה, צא החוצה בבקשה.

יואל חסון: צא החוצה בבקשה.

עדי ברקו: תודה רבה.

אורי אריאל: מה זה, מה הולך פה?

יואל חסון: תודה רבה.

יואל חסון: תחזור עוד חמש דקות.

אלכס גופמן: סליחה, אתה הוספת לנו תפקיד, האם מקובל ש---

יואל חסון: גופמן.

אלכס גופמן: תוסיף גם אותי, גם אני יוצא.

אלכס גופמן: האם אתה תקבע לנו להוסיף עובדים?

אלכס גופמן: אתה הוספת לנו עובדים?

אלכס גופמן: לעולם לא היה ---

יואל חסון: גופמן, צא החוצה.

אלכס גופמן: להתראות.

יואל חסון: תחזור עוד חמש דקות.

אלכס גופמן: לא חוזר בכלל.

אלכס גופמן: לא מעניין אותי לחזור.

אלכס גופמן: אני סתם עושה פה ---

זאב הרטמן: אני גם כן יוצא, לפני שתוציא אותי.

אורי אריאל: "אני סתם עושה פה סבוטז'", אתה שומע?

זאב הרטמן: שורש הרע הוא הממונה על המחוז.

זאב הרטמן: אני יוצא החוצה.

יואל חסון: אתם מבזים את הישיבה.

יואל חסון: הרטמן, אתם מבזים את הישיבה.

אורי אריאל: שמעתי, הבנתי.

אורי אריאל: אני רוצה להגיד משהו.

אורי אריאל: אני שומע שיוצא חבר מועצה ואומר – 'אני הולך, אני לא חוזר, כי אני סתם עושה פה סבוטז'".

אורי אריאל: הבנתי.

אורי אריאל: תסכם את הדיון בזה, במשפט שלו, הוא יודע מה הוא אמר.

אורי אריאל: הבנתי.

יואל חסון: תוציאו אותו החוצה בבקשה.

אורי אריאל: הבנתי, כל הכבוד, עשיתם את הסבוטז'.

פניה קירשנבאום: במה סבוטז'?

פניה קירשנבאום: בזה שהכריזו אותך שם כאזרח כבוד?

אורי אריאל: אני אמרתי את זה?

אורי אריאל: הוא אומר את זה.

אורי אריאל: את שואלת אותי?

אורי אריאל: תשאלי אותו למה הוא עושה סבוטז'.

אורי אריאל: מה קרה לך?

פניה קירשנבאום: אתה יודע מה, כבוד יושב הראש, האמת שכשהתחלנו פה את הדיון, חשבתי באמת שהדבר הנכון להקים איזה שהוא צוות במשרד הפנים.

פניה קירשנבאום: אבל אתה יודע מה?

פניה קירשנבאום: לאור מה שמתנהל פה, אני מוצאת לנכון שחוץ ממבקר המדינה, אף אחד לא מסוגל לעשות את זה.

פניה קירשנבאום: כי כל חוות דעת שנקבל ממשרד הפנים, היא לא תהיה הוגנת.

פניה קירשנבאום: לכן, אין לי דרך אלא להסכים באמת עם חבר הכנסת אורי אריאל, שכנראה שהיחידי שיכול לעשות את הבדיקה, כמו שצריך, זה יכול לעשות מבקר המדינה ואני, אם מישהו מדבר פה על פוליטיזציה, כבוד יושב הראש, מי שמדבר פה על פוליטיזציה של הדיון, הוא זה שעושה פוליטיזציה.

פניה קירשנבאום: אני לא עשיתי פה גיוס של חברי כנסת להצבעה וזה שמגיע לפה אורי אורבך להצביע, כשהוא לא מודע שום דבר על מה שנעשה פה בדיון ---

אורי אריאל: נו, מה זה?

אורי אריאל: שלמה מולה היה פה מתחילת הדיון והוא ער לכל צעד וצעד שהיה פה?

פניה קירשנבאום: וגם ציפי ואני מקווה שציבור הבוחרים באמת יידע מי מייצג את האינטרסים שלו וזאת תהיה הפוליטיזציה של המערכת.

פניה קירשנבאום: אז הבקשה היחידה שלי למשרד מבקר המדינה, זה באמת שמואל, אני יודעת את העומס שלכם ובאמת אנחנו נתקעים ומדברים על הדברים הבוערים.

פניה קירשנבאום: אני מבקשת שזה לא ייקח שנה וחצי, זה הכל.

פניה קירשנבאום: כי אתה מבין שהבעיות הן פה בוערות.

שמואל גולן: כאחראי על העניין, אני אעשה את כל המאמצים.

אורי אריאל: אני מצטרף לבקשה ומחזק את ידיכם לעשות את זה בהקדם.

ציפי חוטובלי: אדוני יושב הראש ---

יואל חסון: זה יכול לקחת עוד שנה?

אורי אריאל: אפשר לזרז את זה.

יואל חסון: לא אי אפשר.

יואל חסון: זה מתפרסם בדו"ח השנתי, דו"ח שנתי זה עוד שנה.

אורי אריאל: הוא יכול דו"ח מיוחד.

אורי אריאל: אתה ואני והוא יכולים.

אורי אריאל: אם נבקש מהמבקר ---

פניה קירשנבאום: אתה עשה הצבעה?

אורי אריאל: רגע, נבקש מהמבקר.

יואל חסון: חכי רגע.

פניה קירשנבאום: לא, אני חייבת.

פניה קירשנבאום: אני כבר הייתי צריכה להיות במקום אחר.

אורי אריאל: כולם צריכים ללכת, רק מגייסים.

יואל חסון: איפה אמד?

פניה קירשנבאום: הוא הלך כבר לכנס.

אורי אריאל: נו, יואל, מה לעשות שהגיוס לא הולך לאף אחד פה.

אורי אריאל: תראה, יש הסכמה לא נדירה דרך אגב, אבל יש הסכמה בינינו, אז מה?

פניה קירשנבאום: יש הסכמה.

יואל חסון: טוב.

יואל חסון: אני לא, אני חושב שזה לא נכון, אני חושב שזה ייקח עוד המון זמן.

יואל חסון: אני אגיד לך גם מה לדעתי הדבר הנכון, אם כבר מבקר המדינה בודק את זה, אז אני גם אבקש על הדרך, אלא אם כן יתנגדו החברים, שגם יבדוק את ההתנהלות של משרד הפנים בטיפול בכל התלונות, עם כל הבעיות.

פניה קירשנבאום: אני מסכימה.

פניה קירשנבאום: אני תומכת בזה.

שמואל גולן: אנחנו בדרך כלל בודקים כל דבר.

יואל חסון: שיבדוק את ה---

פניה קירשנבאום: אני מסכימה.

פניה קירשנבאום: תומכת.

יואל חסון: אתה מסכים לזה?

אורי אריאל: אני מסכים.

אורי אריאל: יותר מזה, שיבדוק את כולם מכל, אין לאף אחד חסינות ממבקר המדינה.

יואל חסון: טוב, אז אני אציע ככה, הצעת הסיכום תהיה כזאת: אנחנו מבקשים ממבקר המדינה לבדוק את כל ---

שלמה מולה: למה הוא לא יכול ללכת למסלול של דו"ח מיוחד?

יואל חסון: לא, זו חוות 21, אבל לא הלכנו על המסלול הזה, זה לא היה על סדר היום וזה כרגע לא העניין.

אורי אריאל: זה לא היה על סדר יומנו פשוט.

אורי אריאל: אבל אפשר לעשות עוד דיון.

יואל חסון: תנו לי רגע.

יואל חסון: אני יכול, אבל תנו לי רגע לומר מה שאנחנו נעשה.

יואל חסון: אנחנו מבקשים ממבקר המדינה להמשיך בבדיקה המקיפה שהוא עושה על עיריית נצרת עילית.

יואל חסון: מבקשים ממבקר המדינה להתייחס גם לכל הדברים שנאמרו בדיון ושהועלו כאן על ידי גורמים מכל הכיוונים ומכל הצדדים, לקחת אותם גם בחשבון בבדיקה לגבי ההתנהלות, לא רק המקצועית בתוך העירייה, אלא גם ההתנהלות בין נבחרי הציבור לבין הניהול היום יומי של הרשות.

יואל חסון: זה נבחרי ציבור.

יואל חסון: נבחרי ציבור מנהלים בסוף את הרשות ונושאים באחריות.

יואל חסון: אז גם לבדוק את העניין הזה.

יואל חסון: בנוסף, אנחנו מבקשים ממבקר המדינה לבדוק את התנהלות משרד הפנים, בבואו לטפל בתלונות ובבעיות שהוצגו לו בענייני התנהלות העיר נצרת עילית, בדרך הטיפול, בקצב הטיפול, ביחס, בבחינה, בכל הדברים שקשורים בהתנהלות משרד הפנים מחוז צפון, בעניין הזה.

יואל חסון: בנוסף, אנחנו מבקשים ממבקר המדינה לשקול בכובד ראש, תוך שימוש בסמכותו, אבל שיראה זאת כהמלצה של הוועדה לביקורת המדינה, להוציא בעניין של נצרת עילית, דו"ח מיוחד ולא לשלב את זה בדו"ח השנתי שצפוי לנו רק בעוד שנה מהיום, אלא לאחד לכך דו"ח מיוחד שייצא בקצב זמנים הרבה יותר סביר.

יואל חסון: מקובל עליכם ההחלטה הזאת?

יואל חסון: זאת החלטת הוועדה לביקורת המדינה, שהתקבלה פה אחד.

יואל חסון: פה אחד.

יואל חסון: תודה רבה.

יואל חסון: אני מודה לכולם.